Modi ge role kulhunu Vivek Oberoi Raajjeygai | Mihaaru\nވިވެކް އޮބެރޯއީ އަށް އެމްއެމްޕީއާރްސީން ވެލާނާ އިންޓަނޭޝަނަލް އެއާޕޯޓްގެ ވީއައިޕީގައި މަރުހަބާ ކިޔަނީ\nމޯދީގެ ރޯލް ކުޅުނު އެކްޓަރު ވިވެކް އޮބެރޯއީ ރާއްޖޭގައި\n06 ޖޫން 2019 - 22:113comments\nމިދިޔަ މަހު ރިލީޒް ކުރި އިންޑިއާގެ ބޮޑުވަޒީރު ނަރެންދުރަ މޯދީގެ ބައޮގްރަފިކަލް ޑްރާމާގައި މޯދީގެ ރޯލް ކުޅުނު ބޮލީވުޑްގެ އެކްޓަރު ވިވެކް އޮބެރޯއީ ޗުއްޓީ އަށް ރާއްޖެ އަތުވެއްޖެ އެވެ.\nއާއިލާއާ އެކު ރާއްޖެ އައި އެކްޓަރު ޗުއްޓީ ހޭދަ ކުރަނީ އަދާރަން އިން ދާދި ފަހުން ރ. އަތޮޅުގައި ހުޅުވި ހެރިޓެންސް އާރަށުގަ އެވެ. މިއީ ވިވެކް އާއިލާއާ އެކު ރާއްޖެ އައި ދެވަނަ ފަހަރެވެ. ވިވެކާ އެކު އޭނާގެ ބައްޕަ، ޑައިރެކްޓަރު އުރޭޝް އޮބެރޯއީ އާއި އަންހެނުން ޕްރިޔަންކާ އާއި އާއިލާގެ އެހެން ބައެއް މެންބަރުން ވެސް އައެވެ.\nއޭނާ މި ފަހަރު އާއިލާއާ އެކު ޗުއްޓީ އަށް ރާއްޖެ އައި އިރު، މޯދީ ދެ ދުވަހުގެ ރަސްމީ ދަތުރުފުޅެއްގައި ހޮނިހިރު ދުވަހު ރާއްޖެ ވަޑައިގަންނަވާނެ އެވެ.\n10 million + views, trending no.1 on YouTube, thank you to each and every one of you for the love. I am truly humbled 🙏 Jai Hind 🇮🇳 #PMNarendraModiTrailer https://t.co/Yk3qkIhiRz @sureshoberoi @anandpandit63 @sandip_Ssingh @OmungKumar\n— Vivek Anand Oberoi (@vivekoberoi) March 22, 2019\nވިވެކްގެ އެންމެ ފަހުގެ ފިލްމު އަދި އޮމަންގް ކުމާރު ޑައިރެކްޓް ކުރި "ޕީއެމް ނަރެންދުރަ މޯދީ" އަކީ ބެލުންތެރިންގެ މާ ބޮޑު ތަރުހީބެއް ލިބުނު ފިލްމެއް ނޫނެވެ. އެކަމަކު ފިލްމުގައި ވިވެކް މޯދީގެ ކެރެކްޓާ ދައްކުވައި ދިން ގޮތަށް ގިނަ ބަޔަކު ތައުރީފުކޮށްފައިވެ އެވެ.\nފިލްމު "ކޮމްޕެނީ" އިން 2002 ގައި ބޮލީވުޑަށް ނުކުތް ވިވެކްއަކީ ބޮލީވުޑްގެ އެހާ ކާމިޔާބު އެކްޓަރެއް ނޫނެވެ. ކުރީގެ ރީތީގެ ރާނީ އައިޝްވާރިޔާ ރާއީއާ ލޯބީގެ ގުޅުމެއް ވެސް ބޭއްވި ވިވެކް ސިޔާސީ އާއިލާއަކަށް ނިސްބަތްވާ ޕްރިޔަންކާ އަލްވާއާ ކައިވެނި ކުރީ 2010 ގަ އެވެ. އެ ދެ މީހުންނަށް ދެ ކުދިން ވެސް ލިބިފައިވެ އެވެ.\nވިވެކް އޮބެރޯއީ ވެލާނާ އިންޓަނޭޝަނަލް އެއާޕޯޓްގެ ވީއައިޕީގައި\nވިވެކްގެ ބައްޕަ ސުރޭޝް އޮބެރޯއަކީ ވެސް ބޮލީވުޑްގެ އެކްޓަރެކެވެ. އޭނާ އެންމެ ފަހުން ސްކްރީނުން ފެނިފައި ވަނީ ޖެނުއަރީ މަހު ރިލީޒް ކުރި ކަންގަނާ ރަނާވަތުގެ "މަނިކަރުނިކާ: ދި ކްއީން އޮފް ޖާންސީ" އިންނެވެ.


ސިފައިންގެ ދުވަހާ ގުޅިގެން އައްޑޫސިޓީގައި ބާއްވަން ހަމަޖެއްސި "126 ރަން" އަންނަ މެއި މަހު5ވަނަ ދުވަހު ބާއްވަން ނިންމައިފި\n26 އޭޕްރީލް 2018 16:55\nސިފައިންގެ 126 ވަނަ އަހަރީ ދުވަހާ ގުޅިގެން އައްޑޫސިޓީގެ ގުޅިފައިވާ ރަށްތަކުގައި އާންމުންނަށް ބައިވެރިވެވޭ ގޮތަށް ބާއްވަން ހަމަޖެއްސި "126 ރަން" އަންނަ މެއި މަހުގެ5ވަނަ ދުވަހު ބާއްވަން ނިންމައިފިއެވެ.\nއެމްއެންޑީއެފް ސަދަން އޭރިއާއިން އިންތިޒާމްކުރާ މި ދުވުން އޮންނާނީ އެ ދުވަހުގެ 16:00 ގައެވެ. ދެ ޖިންސުގެ މީހުންނަށް ބައިވެރިވެވޭ ގޮތަށް އާންމުކޮށް ގުޅުވާލައިގެން ބޭއްވުމަށް ހަމަޖައްސާފައިވާ މި ދުވުމުގައި ބައިވެރިވާން ބޭނުންވާ ފަރާތްތަކަށް މިހާރު ވެސް ވަނީ ފުރުޞަތު ހުޅުވާލެވިފައެވެ. މިގޮތުން، ދުވުމުގައި ބައިވެރިވާން ބޭނުންވާ ފަރާތްތަކުން ސ.ހިތަދޫ ފަޔަރ ސްޓޭޝަނުންނާއި ސ.ގަމުގެ ކޯޒްވޭ ސަރަޙައްދުގައި ހުންނަ ކޯސްޓްގާޑު ޕޯސްޓުން ދޫކުރާ ރަޖިސްޓްރީ ފޯމް ފުރުއްވުމަށް ފަހު، ހުށަހެޅުން އެދެމެވެ.


Balochistan inn Pakistan sarukarah varugadha hamalaeh dheefi | ThePress\nބަލޫޗިސްތާނުން ޕާކިސްތާނު ސަރުކާރަށް ވަރުގަދަ ހަމަލާއެއް ދީފި!\nޕާކިސްތާނުގެ ސަރުކާރަކީ ދެފުށް-ދެގޮތް ސަރުކާރެއް ކަމަށް ބުނެ، ޕާކިސްތާނުގެ ބަލޫޗިސްތާނު ޕްރޮވިންސްގެ ލީޑަރު މެހްރާން މާރީ، ޕާކިސްތާނުގެ މައި ސަރުކާރަށް ވަރަށް ބޮޑަށް ފާޑުކިޔައިފިއެވެ.\nއިންޑިއާއާއި ޕާކިސްތާނުންވެސް އެ ސަރަހައްދުގެ ފުރިހަމަ މިލްކުވެރިކަމަށް ވަކާލާތު ކުރަމުންދާ ޖައްމުއާއި ކަޝްމީރުގެ ޕާކިސްތާނާ ވީ ފަޅީގެ މީހުން ދިރިއުޅެމުންދާ އުފާވެރި މާހައުލް ބަލާލުމަށް ބައިނަލްއަގުވާމީ މީޑިއާއަށް ދައުވަތު އަރުވަމުން، ސްވިޓްޒަލަންޑްގެ ޖެނީވާގައި ކުރިއަށްދާ އދގެ އިންސާނީ ހައްގުތަކާ ބެހޭ ކައުންސިލްގެ ބައްދަލުވުމުގައި ޕާކިސްތާނުގެ ހާރިޖީ ވަޒީރު ޝާހް މަޙްމޫދު ގުރައިޝީ ދެއްކެވި ވާހަކަފުޅަށް ރައްދު ދެއްވަމުން ބަލޫޗިސްތާނުގެ ލީޑަރު ބުނީ، ޕާކިސްތާނުގެ ސަރުކާރުން އެ ޕްރޮވިންސްގައި ގަތުލުއާންމު ހިންގާ، އިންސާނީ ހައްގުތައް ނިގުޅައިގަންނަމުންދާކަމަށެވެ.\nކަންމިހެން އޮތްއިރު، ޕާކިސްތާނުގެ ސަރުކާރުން ހިންގާ ޖަރީމާތަކުގެ ބައިވެރިއެއްގެ ގޮތުގައި އޮތް ޗައިނާއިން ވީގޫރު ދަރިކޮޅުގެ މުސްލިމުންނަށް ދެމުންދާ ލާއިންސާނީ އަނިޔާތަކަށް ޕާކިސްތާނުގެ ސަރުކާރުން އަޅާނުލާ ދޫކޮށްލާފައިވާކަމަށްވެސް ބަލޫޗިސްތާނު ޕްރޮވިންސްގެ ލީޑަރު ވަނީ ތުހުމަތުކޮށްފައެވެ. ބަލޫޗިސްތާނުގައި ލާއިންސާނީ އަނިޔާ ދެމުންދިއުމުގައި ޕާކިސްތާނުގެ ސަރުކާރުގެ ބައިވެރިއެއްގެ ގޮތުގައި އޮތް ޗައިނާއިން މުސްލިމުންނަށް ކުރާ އަނިޔާ ޕާކިސްތާނުގެ ސަރުކާރަށް ނުފެންނަނީ ލޮލުގެ ފެނުން ގެއްލި "އަނދިރިވެފައި" ވާތީ ތޯވެސް އޭނާ ވަނީ ސުވާލުކޮށްފައެވެ.\nއިންސާނީ ހައްގުތަކާ ބެހޭ ކައުންސިލްގައި ގުރައިޝީ ކުރެއްވި ތަގުރީރަށް ގިނަ ބައެއްގެ ފާޑުކިއުންތައް ވަނީ އަމާޒުވެފައެވެ. އެ މަޖިލީހުގައި ގުރައީޝި ތަގުރީރުކުރައްވަމުންގެންދެވިއިރު، ޕާކިސްތާނުގެ އިންސާނީ ހައްގުތަކުގެ މައްސަލާގައި، މަރުކަޒީ އިދާރާގެ ބޭރުގައި ގިނަ ބަޔަކު މުޒާހަރާކުރި ކަމަށްވެސް ޚަބަރު ލިބެއެވެ.


ޗައިނާގެ ފެކްޓްރީތަކުގެ އުފެއްދުންތެރިކަން ދަށަށް ގޮސްފި\n2021 ވަނަ އަހަރު ޗައިނާގެ އިގްތިސާދު 8.6 އިންސައްތަ ކުރިއަރާނެ ކަމަށް ވަނީ ލަފާކޮށްފައި\nފުރަތަމަ ކުއާޓަރ ގައި ޗައިނާގެ އިގްތިސާދު ވަނީ ވަރަށް ހަލުވި މިނެއްގައި ކުރިއަރާފައި\nމާޗު މަހު ޗައިނާގެ ޕަރޗޭސިން މެނޭޖަރ އިންޑެކްސް 51.9 ކުން 51.1ށް ވަނީ އޭޕްރިލް މަހު ވެއްޓިފައި\n3 މެއި 2021 | ހޯމަ 07:59\nއޭޕްރިލް މަހު ޗައިނާގެ ފެކްޓްރީތަކުގެ އުފެއްދުންތެރިކަން އަންދާޒާކުރިވަރަށް ވުރެ ދަށަށް ގޮސްފިއެވެ.\nރިޕޯޓްތައް ދައްކާގޮތުން ޗައިނާގެ ފެކްޓްރީތަކުގެ އުފެއްދުންތެރިކަން ދަށަށް ގޮސްފައި ވަނީ ޑިމާންޑް ދަށްވުމުގެ ސަބަބުންނެވެ. އެގޮތުން މާޗު މަހު ޗައިނާގެ ޕަރޗޭސިން މެނޭޖަރ އިންޑެކްސް 51.9 ކުން 51.1ށް ވަނީ އޭޕްރިލް މަހު ވެއްޓިފައެވެ. މިއަަދަދު 50ން މަތީގައި ހުރި ނަމަވެސް ކުރިން އަންދާޒާކޮށްފައި ވަނީ އޭޕްރިލް މަހު ޗައިނާގެ ޕަރޗޭސިން މެނޭޖަރ އިންޑެކްސް ހުންނާނީ 51.7 ގައި ކަމަށެވެ.\nމިއަހަރުގެ ފުރަތަމަ ކުއާޓަރ ގައި ޗައިނާގެ އިގްތިސާދު ވަނީ ވަރަށް ހަލުވި މިނެއްގައި ކުރިއަރާފައެވެ. އެގޮތުން ކޮވިޑް-19ގެ ސަބަބުން ޗައިނާގެ އިގްތިސާދަށް ކުރި އަސަރުން 18.3 އިންސައްތައިގެ ކުރިއެރުމެއް އަހަރުގެ ފުރަތަމަ ކުއާޓަރގައި އެގައުމުން ހޯދާފައިވާ އިރު، 2021 ވަނަ އަހަރު ޗައިނާގެ އިގްތިސާދު 8.6 އިންސައްތަ ކުރިއަރާނެ ކަމަށް ވަނީ ލަފާކޮށްފައެވެ.\nދާދިފަހުން ކާރުގެ ޗިޕު ލިބުމުގައި ދިމާވެފައިވާ ދަތީގެ ސަބަބުން ޗައިނާގައި ކާރު އުފައްދާ މިންވަރު ބޮޑުތަނުން ދަށްވެފައިވާ ކަމަށް ރިޕޯޓްތައް ވަނީ ބުނެފައެވެ. ރިޕޯޓްތައް ބުނާ ގޮތުން ޗައިނާއަށް ކާރު ޗިޕު ލިބުމުގައި ދިމާވެފައިވާ ދަތިތައް މިއަހަރުގެ ތިންވަނަ ކުއާޓާއާ ހަމައަށް ދެމިގެންދާނެއެވެ. އަދި ކާރު އުފައްދާ ކުންފުނިތަކަށް މިކަމުގެ ސަބަބުން ބޮޑު ގެއްލުންތަކާއި ކުރިމަތިވާނެއެވެ.


REPORT: Dhunthaku'ge Thuraalugai Vilimale', Dhaulathah Vee Kameh Nei! - Vaguthu\nފަގީރު ގައުމުތަކަށް ކޮވިޑުން އަރައިގަތުން ދަތިވާނެ! - 47 މިނެޓް ކުރިން\nވިލިމާލެއިން ތިލަފުށި ފެންނަ މަންޒަރެއް - ވަގުތު އިމޭޖަސް\nމިއީ އިހަށް ދުވަހު ވާން ފެށި ކަމެއް ނޫނެވެ. މި ރަށުގައި 10 އަހަރެއްހާ ދުވަހު އުޅުނު މީހުން ވެސް ބުނާ ގޮތުން ކައިރީގައި އޮތް ތިލަފުށީގައި ކުނި އަންދައިގެން އަރުވާ ދުން އެ ރަށަށް އާދެއެވެ. ބޮޑަށް ދުމުގެ އަސަރު ފޯރަނީ ތިލަފުއްޓާ ކައިރީ ހިސާބަށެވެ. އެ ހިސާބުގެ ބައެއް ގެތަކަށް ވެސް ދުން އަރާ ކަމަށް ވަރަށް ގިނައިން އަޑު އަހަމެވެ. ދުން އެރުވުން ގިނަ ދުވަސްވަރެއްގައި ނަމަ، ބަލި ފެތުރުން އާންމުވާ ކަމުގެ އަޑު އަހަމެވެ.\nރަށުގެ އެންމެ ދެކުނު ހުޅަނގު ސަރަހައްދުގައި ހުރި އެތައް ގެއެއްގެ ރައްޔިތުން މިހާރު ވެސް މި ޝަކުވާ ކުރެއެވެ. މި މައްސަލަ ހައްލު ކުރަން ވެގެން އެކި ސަރުކާރުތަކުގައި އެކި މަޝްރޫއު އިއުލާން ކުރެވުނެވެ. އެކަމަކު އަދި މައްސަލަ ހައްލެއް ނުވިއެވެ. އަރާ ދުމުގެ އަސަރު ވިލިމާލެ މި ހިސާބުގެ ގެތަކުގެ ރައްޔިތުންނަށް ކުރެއެވެ. ދުމުގެ އަސަރާ ހެދި ރޯގާ ޖެހުން ފަދަ ބަލިތަކާ އަބަދު ކުރިމަތިލާން ޖެހޭ ކަމުގެ ޝަކުވާ އަދިވެސް ކުރެއެވެ.\nވިލިމާލޭގެ މި ސަރަހައްދުން ދިމާވި މީހަކު ކިޔައިދިން ގޮތުގައި، އޭނާ ދިރިއުޅޭ ގެއަށް ވެސް ދުން ވަދެއެވެ. ދުން އަރާއިރު އޭގެ ވަސް ވެސް ހުންނަ ކަމާއި، ނޭވާ ލާން ވެސް އުނދަގޫވާ ކަމަށް ބުންޏެވެ. އޭނާ ކިޔައިދިން ގޮތުގައި އަރާ ދުން ފަހުން އައިސް ވަރަށް ގިނައެވެ.\n"މި ގެއަކީ ވަރަށް ކުޑަކުދިން ވެސް އުޅޭ ގެއެއް. އެ ކުދިންނަށް ވެސް ވަރަށް އުނދަގޫ ވާނެ. ގޭތެރެއަށް ވަންނާނެ ދޯ ވައި މަތީ ހުންނަ ގެއެއް ވީމަ. އަބަދު ރޯގާ ނުފިލައިގެން ވެސް އުޅެން ޖެހޭ." އޭނާ ކިޔައިދިނެވެ.\nވިލިމާލޭގައި ދިރިއުޅޭތާ ނުވަ އަހަރެއްހާ ދުވަސްވީ ފިރިހެނަކު ވެސް ކިޔައިދިން ގޮތުގައި އޭނާ އެ ރަށުގައި ދިރިއުޅޭން ފެށީއްސުރެން ތިލަފުށިން ކުނި އަންދައިގެން އަރުވާ ދުން އެ ރަށަށް އާދެއެވެ. މި ނުވަ އަހަރު ވެސް ވިލިމާލެ ދެކުނު ހުޅަނގު ސަރަހައްދުގައި އުޅުނު މީހާ ބުނި ގޮތުން، ފަހުން އައިސް އަރުވާ ދުން ގިނަވެ، ދުން އަރުވާ ވަގުތު ވެސް ގިނަވއެވެ.\n"ބައެއް ފަހަރު ހަމަ ވަރަށް ދަންވަރު ގަޑީގަ ވެސް ދުން އަރައިދާނެ. ހަމަ އަޅުގަނޑުމެން ނިދާފައި އޮންނަ ގަޑިއެއް ވެސް ދުމާ ހެދި ހޭލެވިގެން އުޅޭ އެއްޗެއް. ދުވަހުން ދުވަހަށް ދެން ދުމުގެ އަސަރު ބޮޑުވޭ. މާ ގިނައިން މިހާރަކަށް އައިސް އަރާ އަސްލު." އޭނާ ބުންޏެވެ.\nވިލިމާލޭގައި ދިރިއުޅޭ ރައްޔިތަކު "ވަގުތު" އަށް އިންޓަވިއު ދެނީ - ވަގުތު އިމޭޖަސް\nތިލަފުށީގައި ކުނި އަންދައިގެން އަރުވާ ދުން އެރުމުން އެންމެ ބޮޑަށް ދުން އަންނަ ކަމަށް ބުނާ ސަރަހައްދަށް ދިއުމުން ޝަކުވާގެ އަޑުތައް އެ ސަރަހައްދުގައި ދިރިއުޅޭ ކޮންމެ ރައްޔިތަކުހެން އޮއްސާލިއެވެ. ކޮންމެ މީހަކާ ސުވާލުކޮށްލީމަ ވެސް ބުނަނީ ގޭތެރެއަށް ވެސް ވަންނަ ވަރަށް ދުން އަރާ ކަމަށެވެ. ބައެއް ފަހަރު މީހުން ސާފު ނުވާ ވަރަށް، ނޭވާ ލާން ވެސް އުނދަގޫވާ ވަރަށް ދުމުގެ އަސަރު ކުރާ ކަމަށް އެންމެން ވެސް ބުންޏެވެ.\n"ކައުންސިލަށް ހުށަހަޅައިގެން ވެސް ކުރެވޭ ކަމެއް ނެތް، ކުރީ ކައުންސިލަށް ޕެޓިޝަނެއް ވެސް ތައްޔާރުކޮށްގެން މި ސަރަހައްދުގައި އުޅޭ މީހުން ސޮއިކުރުވާފައި ގެންދިޔަ، އޭގެ ޚަބަރެއް ވެސް ނެތް، އެންވަޔަރަމަންޓް މިނިސްޓްރީގެ މަޝްރޫއެއް ފެށި ވާހަކަ ވެސް އަޑުއެހިން، އޭގެ ފަހުން ވެސް ތިން އަހަރު ވަނީ، އަދި ކަމެއް ނުކުރެވޭ،" ވިލިމާލޭގައި އުޅޭތާ އަހަރު އަހަރެއްހާ ދުވަސްވެފައިވާ މީހަކު ބުންޏެވެ.\nކުރީގެ ރައީސް އަބްދުﷲ ޔާމީންގެ ވެރިކަމުގައި، 2018 ގައި، ތިލަފުށިގައި ކުރިއަށް ގެންދާ މަޝްރޫއެއް އިއުލާން ކުރެވުނެވެ. ކުނި އެންދުން މެނޭޖް ކުރެވޭ ގޮތަށް ހިންގާ އެ މަޝްރޫއު ތަންފީޒު ކުރަން ރައީސް އިބްރާހީމް މުހައްމަދު ސޯލިހްގެ ސަރުކާރުން ވެސް ނިންމިއެވެ. އެކަމަކު މިއަދާ ހަމައަށް އައި ތިން އަހަރު ވި އިރުވެސް އެ ކަމަށް ހައްލެއް ނާދެއެވެ.\nމާލެ ސިޓީގެ މޭޔަރު އަދި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒު ވެސް ވިދާޅުވީ އެންވަޔަރަމަންޓް މިނިސްޓްރީން ކުރިއަށް ގެންދާ މަޝްރޫއަކީ އެ މައްސަލައަށް އޮތް ހައްލު ކަމަށެވެ. އަދި އެ މަޝްރޫއު ހިނގަމުންދާ ގޮތް ވަރަށް ގާތުން ސިޓީ ކައުންސިލުން ބަލާނެ ކަމަށް އޭނާ ވިދާޅުވިއެވެ. މާލެ ސަރަހައްދަކީ ވެށްޓާ ރައްޓެހި ސިޓީއަކަށް ހެދުމަށް ގިނަ މަސައްކަތްތަކެއް ކުރަން ވިސްނަވާފައިވާ ކަމަށް އޭނާ ވިދާޅުވިއެވެ.\n"ތިލަފުށީގެ ކުނި އެންދުމުގެ ކަންކަމަށް އެންވަޔަރަމެންޓް މިނިސްޓްރީއިން ޕްރޮޖެކްޓްއެއް އެބަ ހިންގާ. އިންސްޕެރޭޓާ ބަހައްޓައިގެން އެ ކުނި އެންދުން މެނޭޖް ކުރެވޭ ގޮތަށް. އެ މަޝްރޫއު ހިންގައިގެން ޕްރޮގްރެސް ވީމަ އަޅުގަނޑު ވެސް ދެކެނީ މި އަންދައިގެން އަރާ ދުމުގެ މައްސަލަ ހައްލު ވެގެން ދާނެ ކަމަށް. އޭގެ ހައްލަކީ މި މިޝްރޫއު." މުއިއްޒު ވިދާޅުވިއެވެ.\nމާލޭގެ މޭޔަރު ޑރ.މުހައްމަދު މުއިއްޒު "ވަގުތު" އަށް ދެއްވި ޚާއްސަ ބަސްދީގަތުމުގެ ތެރެއިން - ވަގުތު އިމޭޖަސް: އަހުމަދު އަލީ\nރައްޔިތުންގެ މަޖިލީހަށް ވެސް މާލެ ސިޓީގެ އެކި ސަރަހައްދުގައި ދިރިއުޅޭ ރައްޔިތުންނަށް ދިމާވާ މިފަދަ ދަތިތަކުގެ މައްސަލަތައް ހުށަހެޅި ދިރާސާކުރަމުންދާއިރު، މި މައްސަލައަށް މަޖިލިސް ވެސް މާ ބޮޑު ސަމާލު ކަމެއް އައިސްފައެއް ނުވެއެވެ.\nއެންމެ ފުރަތަމަ މާލޭގެ އިންޖީނުގެ ހުރީ ވެސް ރަށު މެދުގައެވެ. ގަލޮޅުގައި އެތައް މީހުން ދިރިއުޅޭ ސަރަހައްދުގައި ހުރި އެ އިންޖީނުގެ ރަށުގެ އެއް ފަރާތަކަށް ގެންދިޔައީ އޭގެ ސަބަބުން އެތައް ތުރާލެއް ރައްޔިތުންނަށް ވީ ފަހުންނެވެ. މިހާރު ސްޓެލްކޯ ހިމެނޭ ސަރަހައްދުގައި ތިބި ބަޔަކަށް ވެސް އުނދަގޫވާ ކަމުގެ އަޑުތައް ގަދަކޮށްލާފައިވާއިރު، ވިލިމާލޭގެ އެތައް ރައްޔިތެއްގެ ޝަކުވާއަކީ އެ ރަށަށް އެ އަރާ ދުމުގެ އަސަރު ކުރާތާ އެތައް އަހަރެއްވީއިރު މަސައްކަތެއް ކުރެވޭ މަންޒަރު ވެސް މިހާތަނަށް އައިއިރު ފެންނަން ނެތުމުންނެވެ. ސިނާއީ މިފަދަ ކަންކަން މިއަށް ވުރެ ހަރުދަނާ ގޮތެއްގައި ތަރުތީބު ކުރާން ޖެހެއެވެ.\nވިލިމާލެ އޮތީ ދުންތަކުގެ ތުރާލެއްގައެވެ. ދައުލަތަށް އަދި ކޮށްދެވުނު މާ ބޮޑު ކަމެއް ނެތެވެ.\nމުއިއްޒަށް ދައުވާ ކުރުމާއި މެދު އަންނަ ހަފުތާގައި ގޮތެއް ނިންމާނެ\nސިޓީ ކައުންސިލްގެ ބައްދަލުވުމުގައި ހުރިހާ ކައުންސިލަރުން ގައުމީ ޖޯޒީގައި\nޖުލައި 20, 2021 12:45\nވެރިންނައް އަރާމީހުން އަންބޮނޑިއައް ބޮޑުކުން ހަދާތީ ވާގޮތްގިތް ތިފެންނަނީ. ގްރޭޓަރ ސަރަހްދު ވީމަ ތިކަހަލަ ކަންތައް ދިމާވާނެ. ބޭބެމެން ދޭން އޮތް ނަސޭހަތަކީ ގުރޭޓަރ ސަރަހައްދު ދޫކޮއް ރާއްޖެތެރެއައް އަންނާށޭ.\nޖުލައި 20, 2021 19:32\nނުޖެހޭ ދައުލަތުން ވިލިމާލެއަށް އަރާ ދުންތައް ހުއްޓުވާކަށެއް..ކީކުރާ ބައެއްތަ ވިލިމާލޭގައި އެއުޅެނީ، ކޮންމެ ކަމެށް ދައުލަތުގެ ބޮލުގައި އަޅުވާތި\nޖުލައި 20, 2021 19:40\nތިޔަ .ދުމުގެ.އަސަރު .އައިޖީއެމްއެޗް . ކާރި .ގެތަކަށްވެސް. ވަރަށް.ބޮޑަށް..ކުރޭ. ބައެއް.ރޭރޭ . ދޮރުތައް.ޖަހައިގެން . ނިދާފަތިއްބާ ވެސް. ހޭލެވެނީ .ކޮޓަރިއަށް . ދުންގަނޑުވަދެގެން. އުދަގޫވެގެން.\nޖުލައި 25, 2021 18:36\nދެން ވިލިގިލީގަ އުޅޭނީ ކޮންހާލެއްގަ ބާ\nޖުލައި 20, 2021 20:03\nޢަދި ގުޅިފަޅުގައި އިންޓަރނޭޝަނަލް ބަނދަރުހެދީމާ ދެންވާނީ ކިހިނަކުންބާ !\nޖުލައި 25, 2021 18:35\nމިހާރު ދުންއަރާތީ އުދަގޫވަނީ\nއޭރުން އަޑުގަދަ ކަމުން ނުނިދިގެން އުޅެންޖެހޭނީ\nޖުލައި 20, 2021 21:25\nބައެއް ފަހަރަށް ނޫހުގެ ސަފްޙާއެއް ފުރާލަން ލިޔެފައި ހުންނަ ލިޔުންތައްވެސް ފެނެއެވެ. މިއީވެސް އެފަދަ ލިޔުމެކެވެ. އެހެން ނޫންނަމަ މި މައްސަލައާ ގުޅުންހުރި އިދާރާތަކުގެ ވެރިންނާ ބައްދަލުކޮށް މައްސަލައިގެ ޙައްލު މިހާރި އޮތް ހިސާބެއްވެސް ބަލައިލެވުނީސްތާއެވެ.\nޖުލައި 21, 2021 01:32\nވަގުތު ޓީމުން ތިލަފުށި އަށް ގޮސް ބަލާލީމަ ފެންނާނެ އެކަން ހުއްޓުވަަން އެކުރާ މަސައްކަތް.. ކަންތައް ހޯދާ ބަލާފަ ތިހެން ލިޔޭ..\nޖުލައި 25, 2021 18:34\nވިލިމާލެއަކީ ފެހިރަށަކަށް ހެދުމުން ދުމުގެ އަސަރެއް ނުކުރާނެ!!!!ވިލިމާލެ އަކީ ފެހިރަށަކަށް ހަދާ އެރަށުގައި އިންޖީނުލީ އެއްޗެހި ދުއްވުންމަނާ. ފެރީއިން ގެންދާ ފޮށިގަޑުގެންދަންޖެހެނީ ކޮޑަށްލައިގެން ގެއާހަމައަށް. ރަށުގާ ޓެކްސީ ދުއްވަން ހުއްދަ ދީފައޮންނަނީ ނުފޫޒުގަދަ ވިޔަފާރިވެރީންނަށް އެމީހުން ހިތަށް އެރިއްޔާމުން ދަތުރުކުރާނީ ޓެކްސީއެއް ބަގީއެއް ނުދުއްވާ ކިތައްމެ ދުވަހެއްވެސް އޮވެދާނެ. ޓެކްސީތަކަށް ގުޅޭ ހުރިހާ ނަމްބަރެއް ހުންނާނީ ނިއްވާލާފަ. ސިޓީކައުންސިލާ ސަރުކާރުވެސް އެމީހުންނަ ވިކިފަ އޮންނަކަހަލަ.... ވިލިމާލެއަކީ އެއްވެސް ސަރުކާރަކުން އަދި ކައުންސިލަކުންވެސް އަހުމިއްޔަތުކަމެއް ދޭތަނެއްނޫން. ނަމެއްގަ މެމްބަރެއްވެސް ހުރޭ، ކައުންސިލަރެއްވެސް ހުރޭ އެވެސް ނުފޫޒުގަދަ ވިޔަފާރިވެރިންނަށް ވިކިގެން ވޯޓުހޯދާ އެމީހުން ބުނާހާގޮތަކަށް ހެދިގެން ތިބޭބައެއް.....


ފަންވަތް:Module rating/doc - ވިކިޕީޑިއާ\n< ފަންވަތް:Module rating\nThis isadocumentation subpage for ފަންވަތް:Module rating.\nIt contains usage information, categories and other content that is not part of the original ފަންވަތް page.\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 22 ނޮވެމްބަރު 2013، 15:06 ގައެވެ.


Adheeb Geybandhah Badhalu Kuree Muhdhatheh Neh Gothah: Corrections - Vaguthu\nރާއްޖެ އިން ފައްސި މަދު، ކޮވިޑަށް ޓެސްޓް ކުރުން ވެސް މަދު - 19 ގަޑިއިރު ކުރިން\nރޭ ފަތިހު އަދީބު ހައްޔަރުކޮށްގެން ދޫނިދޫ އަށް ގެންދަނީ\nއެމްއެމްޕީއާރުސީގެ ޚިޔާނާތުގެ މައްސަލައިގައި 20 އަހަރުގެ ޖަލު ހުކުމެއް ތަންފީޒުކުރައްވަމުންދަ ކުރީގެ ނައިބު ރައީސް އަހްމަދު އަދީބު ގޭބަންދަށް ބަދަލުކޮށްފައި ވަނީ ވަކި މުއްދަތެއް ނެތް ގޮތަށް ކަމަށް މޯލްޑިވްސް ކަރެކްޝަނަލް ސާވިސް އިން ވިދާޅުވެއްޖެ އެވެ.\nކަރެކްޝަންސް އިން މިފަދައިން ވިދާޅުވެފައި ވަނީ މައުލޫމާތު ހޯދާ ލިބިގަތުމުގެ ޤާނޫނުގެ ދަށުން މިހާރު ނޫހުން ހޯދަން އެދުނު މައުލޫމާތު ހާމަކުރައްވަމުންނެވެ. މި މައްސަލަ އާއި މެދު ސުވާލުކުރުމުން ކަރެކްޝަންސްގެ މީޑިއާ އޮފިޝަލް ވިދާޅުވީ އަދީބު ގޭބަންދަށް ބަދަލުކޮށްފައި ވަނީ ބައިޕެޕް ކިޔާ މެޝިނެއް ބޭނުންކުރަން ޖެހޭތީ ކަަމަށާއި އެ މެޝިން ބޭނުން ކުރަނީ ޑޮކްޓަރުގެ ލަފާގެ މަތިން ކަމަށެވެ. އެ މެޝިނަކީ އޭނާ އަށް ނޭވާލާން އުނދަގޫވެ ނިދަން އުނދަނގޫ ވާތީ ބޭނުން ކުރާ މެޝިނެއް ކަމަށް ވެސް ކަރެކްޝަންސް އިން ވިދާޅުވެއެވެ.\n" އެއީ ޑޮކްޓަރެއްގެ ލަފާގެ މަތިން އަދީބު ގެއަށް ބަދަލުކުރެއްވީ. އެހެންވީމަ އަޅުގަނޑުމެންނަކަށް ނޯވޭ އެއް މަސް ދުވަސް ތެރޭގައި އޭނާ ރަނގަޅުވާނެ ކަަމަށް ނިންމޭކަށް. " އޭނާ ވިދާޅުވިއވެެ.\nއެމްއެމްޕީއާރްސީ ހިޔާނާތުގައި ބައިވެރިވިކަމަށް އަދީބު އިއުތިރާފްވުމުން ދައުލަތުން އުފުލި ހަތް ދައުވާ ސާބިތުވެއްޖެކަމަށް ޝަރީއަތުން ކަނޑައަޅައި 20 އަހަރުގެ ޖަލު ހުކުމެއް ތަންފީޒު ކުރައްވަމުން ގެންދަވާ އަދީބު ގޭބަންދަށް ބަދަލުކުރެއްވީ އޭނާގެ ސިއްހީ ހާލަތަށް ރިއާޔަތްކޮށް ކަމަށް ނުނެ ކަރެކްޝަނުންނެވެ. އަދީބު ވަނީ މާލޭގައި ދިރިއުޅުއްވުމަށް ފަހު ހުޅުމާލޭގެ އަމީން އެވެނިއުގެ ފްލެޓަކަށް ބަދަލުވެވަޑައިގެންފައިވާފައެވެ. އަދި އަދީބު ދިރިއުޅުއްވާ ތަނުގެ ސެކިއުރިޓީ ކަރެކްޝަނުން ދަނީ ބަލަމުންނެވެ.\nދައުލަތަށް ލިބެން ޖެހޭ އެއް ބިލިއަނަށް ވުރެ ގިނަ ރުފިޔާއަށް ހިޔާނާތްތެރިވި އެ މައްސަލައަކީ ފަހުގެ ތާރީހެއްގައި ހިނގި އެންމެ ބޮޑު އެއް ހިޔާނާތުގެ މައްސަލަކަން ފާހަގަކޮށްލެވެެވެ.\nމި މައްސަލައިގައި ޖަލު ހުކުމް އިއްވާފައިވާ އަދީބު ގޭބަންދުގައި ހުންނަވާތީ ސަރުކާރަށް ބޮޑެތި ފާޑުކިޔުންތަކަކާއި ކުރިމަތިލާން ޖެހުނެވެ. އަދި ދައުލަތާ އެކު އަދީބު ގާއިމުކުރި ކުށުގެ އިއުތިރާފް އެއްބަސްވުމުގެ ދަށުން އިއްވާފައިވާ ޖަލު ހުކުމާއި ދެ މިލިއަންރުފިޔާގެ ޖޫރިމަނާއަކީ ކުޑަ އަދަބެއް ކަމަށް ބުނެ ވެސް ގިނަ ބަޔަކު ދަނީ ޕްރޮސެކިއުޓާ ޖެނެރަލްއަށާއި ސަރުކާރަށް ފާޑުކިޔަމުންނެވެ.\nސަރުކާރަށް އަމާޒުވާ ފާޑުކިއުންތަކަށް ރައްދު ދެއްވާ މީގެ ކުރިން ހޯމް މިނިސްޓަރު އިމްރާން އަބްދުﷲ ވިދާޅުވެފައިވަނީ އަދީބު ގޭގައި ހުންނަވަނީ ނިދަން މެޝިނެއް ބޭނުން ކުރައްވަން ޖެހިވަޑައިގަންނަވާތީ ކަމަށެވެ. ދައުލަތާއިއެކު އިއުތިރާފުގެ އެއްބަސްވުމެއް ހެދުމުގެ މާކުރިން ރައީސް ޞާލިހަށް ވެރިކަން ލިބިވަޑައިގަތުމާއިއެކު އަދީބު ވަނީ ގޭބަންދަށް ބަދަލުކުރައްވާފައެވެ.\nއައްސޭރި ޖަލު ފުރިފައި، މަސްތުވާތަކެތި ވަނީ އާންމުވެފައި: ރިޕޯޓު\nމާފުށީ ޖަލުގެ ގައިދީން އަންހެނުންގެ ދުވަސް ފާހަގަކޮށްފި\nމާޗް 1, 2021 16:37\nބޮޑު ވަގު ގޭގަ ޑިލު ހަދާގެން\nމާޗް 1, 2021 16:39\nއިންސާފު އުތުރި އަރަނީ\nމާޗް 1, 2021 16:43\nކޮބާތޯ މިއަދު އިންސާފް ، ދޮގުހެކި ދިނުމަކީ އިންސާފްތޯ ، ސިޔާަސީ ޑީލްހެދުމާެި ސިޔަަސީގޮތުން އަނެއްމީހާ ނިކަމެތިކޮށްލުމަކީ ކުށެއްނޫން ތޯ\nމާޗް 1, 2021 19:37\nރައީސް ޔާމީނަށް ވެސް ނުނިދޭނެ އަޅުގަނޑު ތައްޔާރުކުރާ ބަތްޕެން ނުބޮއި އެއްރޭވެސް. އެހެންވީމާ އެމަނިކުފާނު އަވަހަށް ގެޔަށް ބަދަލުކޮށް ދިނުމަށް އެދެން.\nމާޗް 1, 2021 23:06\nއަޅުގަނޑުގެ އިލްތިމާސް އަކީ ދައުރު ނިމެން ވާއިރަށް ތިޔަ މެޝިނު މިހާރުއްސުރެ ކުރިން މިނިސްޓަރު އިމުރާނު ބޭނުން ކުރައްވަން ފެއްޓެވުން އޭރަށްތާ މެޝިނު ގުޅައިގެން ގޭގަ އޮވެވޭނީ..


Hithaan Campeh Baavan IGMH In Ninmaifi - Vaguthu\nހިތާން ކޭމްޕެއް ބާއްވަން އައިޖީއެމްއެޗުން ނިންމައިފި\nއިޖީއެމްއެޗް ހޮސްޕިޓަލް؛- ވަގުތު އިމޭޖަސް- މުހައްމަދު އަފްޒަލް\nހިތާން ކޭމްޕެއް ބާއްވަން އައިޖީއެމްއެޗުން ނިންމައިފިއެވެ.\nއައިޖީއެމްއެޗް އިން ނެރުނު ބަޔާނެއްގައި ބުނީ މިއަހަރުގެ ޚިތާނުކުރުމުގެ އަމަލީ މަސައްކަތް ކުރިއަށްދާނީ އައިޖީއެމްއެޗް ހޮސްޕިޓަލާއި ހުޅުމާލެ ހޮސްޕިޓަލާއި ގުޅިގެންނެވެ. ޚިތާނުކުރުމާއި އެއަށްފަހު އެޑްމިޓްކުރުން ހަމަޖެހިފައިވަނީ ހުޅުމާލޭ ހޮސްޕިޓަލުގައެވެ. ޚިތާނުކުރުން ކުރިއަށް ގެންދާނީ އައިޖީއެމްއެޗް އަދި ހުޅުމާލެ ހޮސްޕިޓަލުގެ ސާރޖަރީ ޑޮކްޓަރުންނެވެ.\nޚިތާނުކުރުން ފެށުމަށް ހަމަޖެހިފައިވަނީ ޖުލައި މަހުގެ 10 ވަނަ ދުވަހުން އޮގަސްޓްމަހުގެ 05 އާއި ހަމައަށެވެ.\nއައިޖީއެމްއެޗް އިން މިއަހަރު ޚިތާނުކުރުމަށް ހަމަޖެހިފައިވަނީ ޖުމްލަ 200 ކުދިންނެވެ. ނަން ނޯޓްކުރުން ކުރިއަށްދާނީ 01 ޖުލައި އިން ފެށިގެން 07 ޖުލައި ގެ ނިޔަލަށް، ހުކުރުދުވަސް ފިޔަވާ ބަންދުނޫން ކޮންމެ ދުވަހެއްގެ ހެނދުނު 8:00 ން މެންދުރުފަހު 3:00 އާއި ދެމެދުއެވެ.\nނަން ނޯޓް ކުރުމަށް ކުއްޖާގެ އައިޑީކާޑާއި އެކު ބެލެނިވެރިޔާ ދުރުވާނީ ދަރުމަވަންތަ ހޮސްޕިޓަލްގެ ތިންވަނަ ފަންގިފިލާގައިވާ ސާރޖަރީ ކައުންޓަރަށެވެ. މި މުއްދަތު ތެރޭގައި ނަންނޯޓުކުރާނީ ހަމަޖެހިފައިވާ ތާވަލުގައިވާ ދުވަސްތަކުގެ ތަރުތީބުންނެވެ. އަދި އެ ދުވަސްތަކަށް ފުރުސަތު ދެވޭނީ ނަން ނޯޓުކުރާ ތަރުތީބުންނެވެ.\nނަން ނޯޓުކޮށްފައިވާ ކުދިން ޚިތާނުކުރުމުގެ އެއް ހަފުތާކުރިން ސާޖަރީ ޑޮކްޓަރަކަށް ދެއްކޭނެ އިންތިޒާމް ހޮސްޕިޓަލުން ހަމަޖައްސައިދޭނެއެވެ. ޑޮކްޓަރަށް ދެއްކުމަށްފަހު، ޚިތާނުކުރުމުގެ ކުރިން ހަދަންޖެހޭ ޓެސްޓުތައް ހެދުމަށް އިރުޝާދުދޭނެއެވެ. ހަދާފައިވާ ޓެސްޓުތަކުގެ ނަތީޖާ ލިބުމާއިއެކު އެ ހަފުތާތެރޭ ހޭނައްތާ ޑޮކްޓަރަކަށް އެޕޮއިންޓްމަންޓް ހަމަޖައްސައިދޭނެއެވެ. ހޭނައްތާ ޑޮކްޓަރު ޕީއޭސީ ފިޓްނަސް ދެއްވުމުން އެޑްމިޓްވުމަށް ދުރުވާއިރު ތައްޔާރުވާންވީ ގޮތާއި ދުރުވާނެ ތަނާއި ގަޑި ބެލެނެވެރިޔާއަށް ކިޔައިދެވޭނެއެވެ.\nޚިތާނުކުރުމަށް އޮޕަރޭޝަން ތިއޭޓަރަށް ގެންދާއިރު 72 ގަޑިއިރު ހަމަނުވާ ކޮވިޑް-19 ނައްސި ރިޕޯޓެއް އޮންނަންޖެހޭނެއެވެ. މި ޓެސްޓު ހެދުމުގެ އިންތިޒާމުވެސް ހޮސްޕިޓަލުން ހަމަޖައްސައިދޭނެއެވެ.\nޚިތާނުކުރާނީ އައިޖީއެމްއެޗް އަދި ހުޅުމާލޭ ހޮސްޕިޓަލުގެ ސާޖަރީ ޑޮކްޓަރުން، ކުރިން ރާވާފައިވާ ތާވަލެއްގެ ތެރެއިންނެވެ. ޑިސްޗާރޖް ކުރުމާއި ފޮލޯއަޕް ކުރުން އޮޕަރޭޝަން ތިއޭޓަރުން ހިތާނީ ވޯޑަށް ގެންދެވި ހަމަޖެހިފައިވާ އުސޫލުގެދަށުން ގެއަށް ދޫކޮށްލުމުގެ ކަންތައް ވޯޑް އިން ކުރިއަށް ގެންދެވޭނެއެވެ. ޚިތާނުކުރުމަށްފަހު ތިން ދުވަސް ފަހުން ޑޮކްޓަރަށް ދެއްކުމަށް އައިޖީއެމްއެޗްގެ ސާޖަރީ ޑިޕާޓްމަންޓްއިން އެޕޮއިންޓްމެންޓް އިންތިޒާމް ކޮށްދޭނެއެވެ.\nޚިތާނުކުރުމާއި ގުޅިގެން އެއްވެސް އިމަޖެންސީއެއް ދިމާވެއްޖެނަމަ އަވަސްފަރުވާ އަށް އައިޖީއެމްއެޗްގެ އެމަޖެންސީ ޑިޕާޓްމަންޓަށް ދުރުވުމުން އައިޖީއެމްއެޗްގެ ސާޖަރީ އޮންކޯލުގައި ހުންނަވާ ޑޮކްޓަރު ބައްލަވާނެ ކަމަށް އެހޮސްޕިޓަލްގެ ބަޔާނުގައި ބުނެފައި ވެއެވެ.\nދިވެހި ދެމަފިރިއަކަށް ލިބުނު އެއްމާބަނޑު ދެ ކުދިން ނިޔާވެއްޖެ\nތިލަފުށީގައި ނުރައްކާތެރި އެކްސިޑެންޓެއް\nޖޫން 30, 2021 22:02\nޢައިޖީއެމްއެޗް ގައި ހުރިހާ ވައްތަރެއްގެ ޕާރޓިވެސް ބާއްވަންވީ، ވެރިން މެޑަލް ޖެހެން އޮތްގޮތަކްށް މެޑަލް ޖަހަން ކުރެވެންހުރި ހުރިހާކަމެއް ކިރަމުން ދާންވީ ހަމަ ބާރަށް ކުރިއައް... ޔުނީފޯރމްލާ ސްޓާފުންގެ ލާރި ކަމުންދަނީ 2019 އިންފެށިގެން، އެކަމަކު ކޮމެ އަހަރަކު ބަޖެޓްގަ ހިމަނާ... ޔުނީފޯރމް ލާ ސްޓާފުންގެ ފަރާތުން ސަލީމް އާއި އާތިފާ އައް ވަރަށް ސަލާމް...\nޖޫން 30, 2021 22:55\nޚިތާނު ބާއްއ އްވަނީ ކޮން ޖިންސެ އް ކަން އއއެ އެނގޭތަ؟


އިބްރާހިމް އާދަމް 10 އޯގަސްޓު 2020 20:12\nރައީސް އެންއީއޯސީގައި ހަރަކާތްތެރިވި ރައީސް އޮފީހުގެ މުވައްޒަފަކާއި ވާހަކަ ދައްކަވަނީ\nކޮވިޑު-19 އާއި ގުޅިގެން ދަރުބާރުގޭގައި ސަރުކާރުން އުފެއްދި ނޭޝަނަލް އެމަޖެންސީ އޮޕަރޭޝަންސް ސެންޓަރުގައި މަސައްކަތް ކުރި ބައެއް މުވައްޒަފުންނަށް މާޗު މަހުން ފެށިގެން މަހެއްގެ މައްޗަށް މުސާރައާއި އެހެނިހެން އިނާޔަތްތަކުގެ ގޮތުގައި 72،000 ރުފިޔާއަށް ވުރެ ގިނައިން ލިބުނު ކަމަށް މައުލޫމާތު ލިބިއްޖެއެވެ.\nމިގޮތުން އެ ސެންޓަރުގައި މަސައްކަތް ކުރި ސަރުކާރުގެ އެކި މިނިސްޓްރީތަކާއި ރައީސް އޮފީހުގައި މަސައްކަތްކުރާ މުވައްޒަފުން އެންއީއޯސީ އުފެއްދި ފަހުން އިތުރު ގަޑީގެ ފައިސާގެ ގޮތުގައި ގިނަ އަދަދެއްގެ ފައިސާ ނަގަމުންދާކަމަށް މައުލޫމާތު ލިބެއެވެ.\n"ބައެއް މީހުން ހެނދުނު އައިސް ފިންގާ ޖަހާލާގޮތަށް ދެން ރޭގަނޑު އައުޓް ކުރަނީ. މުޅި ދުވަސް ވަންދެން ދަރުބާރުގޭގައި ނުވެސް ތިބޭ. އަނެއްކާ އެކަން ބެލޭނެ އިންތިޒާމެއްވެސް ނުހުރޭ." އެންއީއޯސީގައި މަސައްކަތް ކުރި ފަރާތަކުން މައުލޫމާތު ދިނެވެ.\nމައުލޫމާތު ލިބިފައިވާ ގޮތުގައި އާންމުކޮށް މުސާރައާއި އިނާޔަތްތަކުގެ ގޮތުގައި 18،000 ރުފިޔާ ލިބޭ މުވައްޒަފުންނަށްވެސް މާޗު، އޭޕްރިލް، މޭއި، އަދި ޖޫންގައި ބޮޑެތި އަދަދުތަކުން މުސާރަ ލިބުނެވެ.\n"އެވަރެޖުކޮށް މިތާ އުޅުނު ވަރަށް ގިނަ މީހުންނަށް 40،00 އާއި 50،000 އާއި ދެމެދުގެ އަދަދަކަށް ފައިސާ ލިބުނު. ކޯލް ސެންޓަރުގެވެސް ބައެއް ކުދިންނަށް 45،000 ރުފިޔާ ލިބުނު" އޭނާ ބުންޏެވެ.\nއެންއީއޯސީގަ މަސައްކަތް ކުރި ފަރާތްތަކަށް މިހާ ބޮޑެތި އަދަދުތަކުން ފައިސާ ލިބިފައިވާއިރު، ފްރޮންޓްލައިން ގައި މަސައްކަތް ކުރި ޑޮކްޓަރުންނަޢި ސިއްހީ މަސައްކަތްތެރިންނަށް ފްރޮންޓްލައިން ވޯކާސް އެލޮވެންސް ނުލިބޭ މައްސަލަ ވަނީ ހޫނުވެފައެވެ.\nއާރުއާރުޓީގެ ބައެއް ފަރާތްތަކަށް ރަނގަޅުވަރެއްގެ އެލޮވެންސެއް ލިބުނު ނަމަވެސް ވަރަށް ގިނަ ޑޮކްޓަރުންނަށް މުޅި އެކު އެލޮވެންސްގެ ގޮތުގައި ލިބިފައިވަނީ 250 ރުފިޔާއެވެ. އެކަމާއި ގުޅިގެން ފްރޮންޓްލައިންގައި މަސައްކަތް ކުރާ ފަރާތްތަކުން ޝަކުވާ ކުރަން ފެށުމުން ސަރުކާރުން މިހާރުވަނީ ޝަކުވާ ހުށަހަޅާ ފޯމެއް ތައްޔާރުކޮށް، އެ ފޯމު މެދުވެރިކޮށް ޝަކުވާ ހުށަހެޅުމަށް އަންގާފައެވެ.\nއެންއޯއީސީގެ މުވައްޒަފުން ބޮޑެތި އަދަދުތަކުން އޯޓީ ގެ ފައިސާ ނެގި އިރު، ކޮވިޑު-19 އާއި ގުޅިގެން ހަރަދު ކުޑަކުރުމަށް އޯޓީ ލިމިޓުކުރުމަށް، މާޗު މަސް ތެރޭ ފިނޭންސުން އަންގާފައިވާކަން ފާހަގަކުރެވެއެވެ.\n1 % އުފާވި\nއެންއީއޯސީ ކޮވިޑު-19 ހަރަދު މުސާރަ ރައީސް ސޯލިހް\nSeptember 09, 2020 11:51:07\nމުސާރައާއި އިނާޔަތްތަކަށް 6.5 ބިލިއަން ހަރަދުކޮށްފި\nMarch 18, 2020 12:56:43\nއާމްދަނީ ދަށްވި ނަމަވެސް ހަރަދުކުރި މިންވަރު އިތުރު!\nJune 19, 2020 20:44:04\nމުސާރަ ދިނުމަށް ސަރުކާރުން ހަރަދު ކުރާ މިންވަރު މަދެއް ނުވޭ!\nދަތްހުރި ދުވަހު ކާށިކެއީ\nއިތުރު ގަޑި ލިބިގެން ނުވާނެ ހައިރިސްކުނަމަ 500 ރުފިޔާ 300 ރުފިޔާ 250 ރުފިޔާގެ މަގުން ދުވާލަކަށް ކަނޑައަޅާފައިވާއިރު މީ ބޮޑު ކޮރަޕްޝަނެެއް. ހައިރިސް މީހަކަށްވެސް މުސާރާގެ އިތުރަށް 15000 ރުފިޔާ ދެން ރައްޔިތުންގެ ފައިސާ ބޭނުންކުރެވޭނީ ތިހާވަރަކަށް\nތިޔަބުނާ ކޯލްސެންޓަރަކުން ރައްޔިތިމީހާ ހަނާވާއިރުވެސް ފޯނެއްނުނަގާ.މިހާ ފެންވަރު ރަގަޅު ކަމުން ކަންނޭގެ ތިހާބޮޑު މުސާރައެއް ތިދެނީ.ހަމަ ހަގީގަތުގަވެސް މިކަމުގައި ސަރުކާރު ފެއިލްވެއްޖެ.\nތިޔާ ޕްރޮޖެކްޓް ގެ މަސައްކަތް ހަވާލު ކުރީ އިންޑިއާ ކުންފުންނަކަށް ތޭ ނުވަތަ ރާއްޖޭގައި ރަޖިސްޓްރީ ކޮށްފައިވާ ސައްތައިން ސައްތަ ދިވެހިން ހިއްސާވާ ކުންފުންނަކަށްތޭ ތިޔާ ބިޑް ކުރުމެއް ނެތި ތިޔާ ޕްރޮޖެކްޓް އިންޑިއާ ކުންފުންނަކަށް އައްޑޫ ސިޓީ ކައުންސިލް އިން ދިނީ އިންޑިއާ އެމްބަސީ އާއި ގުޅިގެން ހިންގާ ފައިވާ ކޮރަޕްޓް ކަމެއްގެ ގޮތުގައޭ މަމެން މިބަލަނީ ހަގީގަތުގައި ތިޔާ ޕްރޮޖެކްޓް ހަވާލު ކުރަން ޖެހޭނީ ދިވެހި ކުންފުންނަކާއި ކިއެއްވެތޭ އިންޑިއާ ކުންފުންނަކާއި ހަވާލުކުރީ...\nކޮވިޑް ޖެހޭވަރު މަދީނު އެހެންވީއިރު. ކޮވިޑް ވަގާމެން....\nއިތުރުގަޑި ދީފަ ރިސްކް ދީފަ ދެން އިތުރަށް ކޯއްޗެކޭ ތިކިޔަނީ؟\nކޯލް ސެންޓަރ މީހުން ނަކީ ކޮންގޮތަކައް ރިސްކް ނަގާ ބައެއްބާ އޭ ހިތައް އަރާ\nޥަގުންދޯ ކޯއްޗެއް ބަލައިގެން ތިލިޔަނީ\nޢައިޖީއެމް ހޮސްޕިޓަލުގަ ކޮވިޑް މީހުންގެ އެއްޗިހިދޮންނަ މީހުން ނުވެޔޯ ރިސްކަކަށް. ޚިޔާފަ ނުދޭ ސެންޓެއްވެސް. ޢެކަމު އެތަނުން ގިނަބަޔަކު ފައްސިވެއްޖެ.


UAE in mihaathanah2million ah vure gina vaccine thahyaarukohfi – Iru\nސަމާ· 19 ޖަނަވަރީ 2021\nޔޫއޭއީ އިން ކޮވިޑް 19 އަށް އުފެއްދި ވެކްސިންގެ2މިލިއަނަށްވުރެ ގިނަ ވެކްސިން މިހާތަނަށް ތައްޔާރުވެފައިވާކަމަށް ކަމާބޭ އިދާރާއިން ބުނެފިއެވެ.\nއަންގާރަ ދުވަހު ނެރުނު ބަޔާނުގައި ވާގޮތުން 93846 ވެކްސިންވަނީ 24 ގަޑިއިރު ތެރޭގައި އުފައްދާފައެވެ. މިހެންވުމާއެކު ޖުމުލައެކު 2.06 މިލިއަން ވެކްސިން ތައްޔާރުވެއްޖެއެވެ. މިއީ ކޮންމެ 100 މީހަކަށް 20.88 ވެކްސިންކަމަށްވެސް އެބަޔާނުގައި ބުނެފައިވެއެވެ.\nޔޫއޭއީ ގެ މިނިސްޓާރ އޮފް އިންޑަސްޓްރީ އެންޑް އެޑްވާނސްޑް ޓެކްނޮލޮޖީ ޑރ. ސުލްތާން އަހުމަދު އަލް ޖަބާރް ވަނީ މި ބަޔާނަކީ ތެދު ބަޔާނެއްކަމަށް ވިދާޅުވެފައެވެ. މިހެން ވިދާޅުވެފައިވަނީ “ވާޗުއަލް” ހަފްލާއެއްގައެވެ.\nމިނިސްޓަރު ވިދާޅުވެފައިވާ ގޮތުގައި މި ޕެންޑަމިކްގެ ތެރޭގައި ދުނިޔޭގެ އެކި ކަންކޮޅުތަކުގެ “ސަޕްލައި ޗެނަލްސް” ތަކަށް ވަރަށް ބޮޑެތި ގޮންޖެހުން ތަކާއި ކުރިމަތިލާން ޖެހުނެވެ. އެހެންނަމަވެސް ޔޫއޭއީ އިން ވަނީ މިކަމުގައި އިސްނަގާ، މި ގޮންޖެހުންތަކަކީ ލިބުނު އިތުރު ފުރސަތުތަކަށް ބަދަލު ކޮށްދީފައެވެ. އަދި މިއީ މި ވެކްސިން ތައްޔާރުކުރުމަށް އެޅުނު އެންމެ ބޮޑު އެއް ފިޔަވަޅެވެ.\nޔޫއޭއީ އިން ވަނީ މި ބަޔާން އެކި އެކި މީސްމީޑިއާގައި އާންމުކޮށްފައެވެ. އެގޮތުން މި ބަޔާނާ ގުޅޭއަދަދުތައްވެސް ވަނީ ޓްވިޓާގައި އާންމުކޮށްފައެވެ.


Fuvahmulaku Hospitalge Anhenunge Doctor ge Massala Thakeh Hurumun Aa Doctor Eh Genesfi ފުވައްމުލަކު ސިޓީ ހޮސްޕިޓަލްގެ އަންހެނުންގެ ޑޮކްޓަރު ގެ މައްސަލަތަކެއް ހުރުމުން އާ ޑޮކްޓަރެއް ގެނެސްފި – Huvadhoo News Fuvahmulaku Hospitalge Anhenunge Doctor ge Massala Thakeh Hurumun Aa Doctor Eh Genesfi Huvadhoo News\nފުވައްމުލަކު ސިޓީ ހޮސްޕިޓަލްގެ އަންހެނުންގެ ޑޮކްޓަރު ގެ މައްސަލަތަކެއް ހުރުމުން އާ ޑޮކްޓަރެއް ގެނެސްފި\nފުވައްމުލަކު ސިޓީގެ ހޮސްޕިޓަލަށް އާ އަންހެނުންގެ ޑޮކްޓަރެއް ގެނެސްފިއެވެ.\nއާ އަންހެނުންގެ ޑޮކްޓަރެއް ގެނެސްފައި މިވަނީ ފުވައްމުލަކު ސިޓީގެ ހޮސްޕިޓަލުގައި އަންހެނުންގެ ބަލިތަކަށް ހާއްސަ ކޮށްފައިވާ ޑޮކްޓަރު އެ ހޮސްޕިޓަލުން ބަދަލު ކޮށްދިނުމަށް އެދި އެސިޓީ ކައުންސިލުގެ ފަރާތުން ހެލްތު މިނިސްޓްރީގައި އެދިފައިވަނި ކޮށެވެ.\nއެ ހޮސްޕިޓަލުގައި މަސައްކަތް ކުރަމުންދިޔަ އަންހެނުންގެ ޑޮކްޓަރުގެ ކިބައިން އިހުމާލުގެ އެތަކެއް މައްސަލަތަކެއް ފެންނަމުން އަންނާތީ ޑޮކްޓަރު ބަދަލު ކުރުމަށް ހެލްތު މިނިސްޓްރީގައި އެދުނީ މިމަހުގެ 16 ވަނަ ދުވަހުގައެވެ.\nއެގޮތުން މާބަނޑު މީހުންނާއި ތުއްތު ކުދިންގެ ފުރާނައަށް ނުރައްކާވާ ފަދަ ހާދިސާތައް މިފަހުން އެ ހޮސްޕިޓަލުގައި ހިނގާފައިވާ ކަން ފާހަގަކޮށް ސިޓީ ކައުންސިލްގެ ބަޔާނުގައި ބުނެފައިވެއެވެ. ރައްޔިތުން ވެސް ކައުންސިލްގައި ކޮށްފައިވާ ޝަކުވާތަކާއި ގުޅިގެން ފުވައްމުލަކު ސިޓީ ކައުންސިލް އިން ވަނީ ހޮސްޕިޓަލުގެ މެނޭޖުމަންޓާއި ބައްދަލު ކޮށްފައެވެ.\nމިހާރު ފުވައްމުލަކު ހޮސްޕިޓަލަށް ގެނެސްފައިވާ ޑޮކްޓަރަކީ މީގެކުރިން ލ. އަތޮޅުގައި މަސައްކަތް ކުރަމުން ދިޔަ ޑޮކްޓަރެކެވެ.


Dho?! Maa molhu gotheh, dhabahakah fen fulhi eh!\nމާ މޮޅު ގޮތެއް، ދަބަހަކަށް ފެން ފުޅިއެއް!\nއަބަދު ފެންބޯން ހަދާންކޮށްދޭން އެންމެ ކައިރީގައި ހުންނަ މީހާ އަށް ލުޔެކެވެ. ކަންނެތްވެފައި ހުންނަ އިރަކަށް އެންމެ ރަނގަޅު އެކްސަސަރީ އެވެ. އަދި ބޭރުގައި އުޅޭ ކޮންމެ ފަހަރަކު، ކައިރި ފިހާރައިން ފެންފުޅި ގަނެގެން އަތަށް ލައިގެން އުޅުމަށްވުރެ ފަސޭހަ އަދި ތިމާވެއްޓާ ރައްޓެހި ޓްރެންޑެކެވެ.\nފެންފުޅި ލާނެ ރީތި ކުލަކުލައިގެ ދަބަސްތައް މިހާރު އެކި ބްރޭންޑުތަކުން ނެރެންފަށައި ރަންވޭމަތި ވެސް ފުރާލައިފި އެވެ.\nމި ޓްރެންޑު ފުރަތަމަ ހިޓަކަށް ހެދީ ޝެނަލް ބްރޭންޑުގެ ކުއިލްޓަޑް ދަބަހަކުންނެވެ. އޭގެ ފަހުން މާ ގިނަ ދުވަހެއް ނުވެ ކްލޯއެ އަދި ކެންޒޯ އަދި ފެންޑީ ފަދަ ބްރޭންޑުތަކުން އެކި ކަހަލަ އެކި ސައިޒުގެ ފެންފުޅި ލެވޭ ވަރުގެ ދަބަސްތައް ދައްކާލި އެވެ. މި ނޫނަސް އިތުރު ސަސްޓައިނަބަލް ބްރޭންޑުތަކުން މާކުރިން މީގެ ދަބަސް ހަދަންފަށާފައި ވިޔަސް މި ސްޓައިލް ޓްރެންޑަކަށް ވާން މި ފެށީ އަހަރުތަކެއް ފަހުންނެވެ.\nމީގެ ސްޓައިލްތައް މި ފަހަކަށް އައިސް ވައިގަ ހިފާފައި ވަނީ ތިމާވެއްޓާ ރައްޓެހި، ފެޝަނަށް ލޯބިކުރާ މީހުން ގިނަވުމުގެ ސަބަބުންނާ ވެސް އެކީގަ އެވެ. އެކަމު މިކަހަލަ ލަގްޒަރިީ ފެޝަން ބްރޭންޑުތަކުން ބޮޑު އަގު ދީފައި، ފެންފުޅިލާ ދަބަހެއް ގަތުމުގެ ބަދަލުގައި ބައެއް މީހުން އަންނަނީ އެކި ކަހަލަ ވޫލް ނުވަތަ ރޯނު ބޭނުންކޮށްގެން ރީތި ޑިޒައިންތަކަށް ވިޔެގެން ވެސް މި ސަސްޓެއިނަބަލް ސްޓައިލަށް އަމަލުކުރަމުންނެވެ. އަބަދު ގައިގައި ޖެހިފަ އޮންނަ ނަމަ ގިނައިން ފެން ބޯން ވެސް ބާރަކަށް ވާނެ އެވެ.


ފަރުދަކު މުންކަރާތަކަށް އަރައިގަންނަނަމަ މުޅި މުޖުތަމައުގެ ބަރަކާތް ކެނޑޭނެ: ހުތުބާ – Haftha\nފަރުދަކު މުންކަރާތަކަށް އަރައިގަންނަނަމަ މުޅި މުޖުތަމައުގެ ބަރަކާތް ކެނޑޭނެ: ހުތުބާ\nމުޖުތަމައުގައި އެންމެ ފަރުދަކުވެސް މުންކަރާތަކަށް އަރައިގަންނަނަމަ އޭގެ ނޭދެވޭ އަސަރު މުޅި މުޖުތަމައުއަށް ފޯރާ ކަމަށް މިއަދުގެ ހުކުރު ޚުތުބާގައި ވިދާޅުވެއްޖެއެވެ.\n“ހެޔޮ ކަންކަމަށް އަމުރުކުރުމާއި މުންކަރާތް މަނާކުރުން” މި މައުޟޫއަށް މިއަދު ދެއްވި ހުކުރު ހުތުބާގައި ވިދާޅުވީ، ވިޔާނުދާ ގޯސް އަމަލުކުރާ ބައެއް މީހުން އެމީހުން ކުރާ ކަންކަމަކީ އެހެން މީހުންނާ ބެހޭ ކަމެއް ނޫން ކަމަށާއި އަދި އެއީ އޭނާގެ އަމިއްލަ ކަމެއް ކަމަށް ދެކޭ ކަމަށެވެ.\nއަދި އެފަދަ އަމަލުތަކުން އަޛާބު ލިބެންޏާ ލިބޭނީ ވެސް އޭނާއަށް އެކަނި ކަމަށް ދެކޭ ކަމަށް ހުކުރު ހުތުބާގައި ވިދާޅުވިއެވެ.\n“މިއީ ވަރަށް ބޮޑު ކުންހީއެކެވެ. މުޖްތަމައުގައި އެންމެ ފަރުދަކުވެސް މުންކަރާތަކަށް އަރައިގަންނަ ނަމަ އެގެ ނޭދެވޭ އަސަރު މުޅި މުޖްތަމައަށް ފޯރާނެ އެވެ. އެސުންޕާ އަމަލުގެ ސަބަބުން ﷲގެ ރަހުމަތާއި ބަރަކާތް ކެނޑޭނެ އެވެ. އެކަމުގެ ސަބަބުން މުޅި މުޖުތަމައުއަށް އާންމުވެގެންވާ ކޯފާއެއް އަންނައިރު އެއްވެސް މީހަކު ސަލާމަތެއް ނުވާނެއެވެ.އެހެންކަމުން ހުރިހާ މުންކަރާތަކުން އަޅުގަނޑުމެން އެއްފަރާތްވާން ޖެހޭނެއެވެ،” ހުތުބާގައި ވިދާޅުވިއެވެ.\nހުތުބާގައި އިތުރަށް ވިދާޅުވީ، މުންކަރާތްތައް ނަހީކުރުމުގައި އެ ބަޔަކަށް ލިބިފައިވާ ބާރާއި އިހްތިޔާރުގެ ތެރެއިން ހުރިހާ މުއައްސަސާތަކުން ވެސް އެބައެއްގެ ވާޖިބު އަދާކުރަން ޖެހޭނެ ކަމަށެވެ. އަދި ނުބައި އެނެމެހާ ކަންކަން މަނާކުރުމަކީ ދީނީ ގޮތުން ކޮންމެހެން ކުރަންޖެހޭ ކަމެއް ކަމަށް ވިދާޅުވިއެވެ.\n“މުންކަރާތް ނަހީކުރުމުގައި ކޮންމެ މީހަކު އެމީހެއްގެ ޒިންމާ ދެނެގަންނަން ޖެހޭނެއެވެ. ކޮންމެ މުއައްސަސާ އަކުން އެ މުއައްސަސާގެ ވާޖިބު އަދާކުރަންޖެހޭނެ އެވެ. ކޮންމެ މުންކަރާތަކީ ވެސް މަނާކުރެވެންޖެހޭނެ ކަމެކެވެ،” ޚުތުބާގައި ބުންޏެވެ.


ދުވަހަކީ ދަނޑުވެރިކަމުގެ ދުވަސް ފާހަގަކުރުމަށްޓަކައި ވައިކަރަދޫގައި ހަރަކާތްތަކެއް ހިންގުނު ދުވަހެކެވެ. ދުވަހުގެ ހަވީރު3ޖަހަނިކޮށް ވައިކަރަދޫއަށް ދެވުނުއިރު ބޯކޮށް ވާރޭވެހެ އެވެ. ރަށުން އެއްވެސް ދިރުމެއް ފެންނާކަށް ނެތެވެ.\nގެއަށް އައިސް ހަމަޖެހިލުމަށްފަހު ދެން ދިޔައީ ދުވަހަށް ހާއްސަކޮށްގެން ބޭއްވުނު ކާބޯތަކެތީގެ މައުރަޒާ ދިމާލަށެވެ. އެ ތަނުން ރަށުގެ ގިނަ އަދަދެއްގެ ރައްޔިތުންނާ ދިމާވި އެވެ. އަޅުގަނޑަށް ފާހަގަކުރެވުނީ ވައިކަރަދޫ ރައްޔިތުންގެ އެއްބައިވަންތަކަމާއި ސަމާސާ މިޒާޖެވެ. ރަށުގައި ފިރެހެނުންނަށް ވުރެ އަންހެނުން ގިނަކަންވެސް ފާހަގަކުރެވުނެވެ. ރަށުގެ އަންހެނުން ހީ ސަމާސާކޮށް ވަރަށް ރަހުމަތްތެރި އެވެ. އެކަކު އެނެއްކަކާއެކު އޮންނަ ގުޅުން ވަރަށްވެސް ބަދަހި އެވެ.\nއެ ދުވަހުގެ އިރުއޮއްސި ރޭ ވުމުން ރަށުތެރެ ބަލާލަން ނިކުތް ނިކުތުމުގައި އަޅުގަނޑަށް ފެނުނީ ރަށުތެރޭގެ އަނދިރި ކަމާއި ނާމާން ކަމެވެ. ރަށުގެ ގިނަ ގޯޅިތައް ހުންނަނީ ވިނަ ހެދި އަނދިރިކޮށެވެ. ނަމަވެސް ރަށުގެ ބޮޑެތި މަގުތަކުގައި ހޮޅިބުރި ހަރުކޮށް އަލިކޮށްފައި ހުއްޓެވެ.\nއަނެއް ދުވަހުގެ ހެނދުނެވެ. އެއީ ހުކުރު ދުވަހެވެ. ރަށުގެ ގިނަ ރައްޔިތުންނާ ބައްދަލުވާނެ ކަމުގެ އުއްމީދުގައި ގެއިން ނިކުތުމުން ފެނުނު މަންޒަރުން ހައިރާންކުރިވި އެވެ. ރަށުން މީހަކު ފެންނަނީ “ދަމަކުން ބަޑިއެއް ޖަހާ” އުސޫލުންނެވެ. މިއީ މީހުން ދިރިއުޅޭ ރަށެއް ކަމާމެދުވެސް ޝައްކު އެފެދުނެވެ. ރަށުގައި އެއްވެސް ދިރިމެއް ނުވާކަން ފާހަގަކުރެވުނެވެ.\nމީހުން ދިރިއުޅޭ ގެތައް ހަދާފައި ހުންނަނީ ވަރަށް ހިތްފަސޭހަކޮށް ރަށްފުށު ގޮތަށެވެ. މީހުން ދިރިއުޅޭ ގެތައް މިހާ ހިތްފަސޭހައިރު ދެން ފެނުނީ އެހެން މަންޒަރެކެވެ. ފަޅު ގެތަކެވެ. ކޮންމެ ދެ ގެ ދޭތެރޭ ފަޅު ގެއެއް ހުރެ އެވެ. ރީތިކޮށް ރާނާ ބޮޑުކޮށް ހަދާފައިހުރި އެތައް ގެއެއް މީހުން ނޫޅެ ފަޅަށް ހުރުމުގެ ސަބަބުން ވަނީ ފަނާވާން ފަށާފަ އެވެ. މިފަދަ ބޮޑު ހަރަދުން ހަދާފައި ހުންނަ ގެތައް ފަޅުވާން ދޫކޮށްލައި ރަށް ދޫކޮށް މީހުން ދާން މެދުވެރި ސަބަބަކީ ހައްލުކުރަން ޖެހިފައިވާ މައްސަލައެކެވެ. ތައުލީމާއި ވަޒީފާ ހޯދުމަށް ކުރާ ދަތުރުގައި ރަށަށް ވެރިވަނީ ފަޅުކަމެވެ. އެއީ ރަށުގެ ތަރައްގީއަށްވެސް އެޅިފައިވާ ހުރަހެކެވެ.\nއެ ރަށުގައި ދިރިއުޅޭ މީސްކޮޅު މަދުނަމަވެސް ރަށަކީ ބިން ކުޑަ ރަށެއް ނޫނެވެ. ތަރައްގީކުރެވޭނެ ރަށެކެވެ. ރަށުގައި އުޅޭ މީހުންގެ އަދަދާމެދު ވިސްނާލެވުނީ ކުޑަ މިސްކިތެއްގައި ކުރެވުނު ހުކުރު ނަމާދުގައި ރަށަށް އައިސްތިބި އެހެން ރަށްރަށުގެ މެހެމާނުންނާއެކުވެސް ކިރިޔާ ހަތް ސަފު ފުރުމުންނެވެ. ރަށުގައި ދިރިއުޅޭ ދުވަސްވީ އަންހެނަކާ މިކަމާ ބެހޭގޮތުން ވާހަކަ ދައްކާލުމުން ބުނީ “މިއީ ފިރިހެނުން އުޅޭ ރަށެއް ނޫން” ކަމަށެވެ.\nހުކުރުން ފައިބައިގެން ރަށުގެ ބަނދަރު މަތީ ހަދާފައިހުރި ހޮޅުއައްޓެއްގައި ޖައްސާލިއިރު ދުވަސްވީ ފިރިހެން ގުރޫޕެއް ހޮޅުއަށީގައި ތިއްބެވެ އެވެ. އެމީހުންގެ މައުލޫއަކަށްވެފައިވީ “ބްރިޖް” އެވެ. ބްރިޖް އެޅޭނެ ކަމަށް ބައެއް މީހުން ބުންމުންދިޔައިރު އަނެއް ބަޔަކު ބުނަމުންދިޔައީ އެއީ ބޭކާރު ކަމެއް ކަމަށެވެ. ދެން ނިކުތް މައުލޫއަކީ މާލޭގައި ފެންބޮޑުވާ މައްސަލަ އެވެ. އަދި ކުޅުދުއްފުށިވެސް މާލެއެކޭ އެއްފަދައިން އެކަމުގެ ޝިކާރައަކަށްވެފައިވާ ވާހަކަ އެވެ.\nއަޅުގަނޑުގެ ޝައުގުވެރިކަން ދަމައިގަތީ އެމީހުންގެ ދެމެދުގައި ދެކެވުނު ރަށްރަށުގެ ވާދަވެރިކަމާއި ހަސަދަވެރި ކަމުގެ މައުލޫއަށެވެ. މައުލޫއު ކުރިއަށް ނުގޮސް އުޅެނިކޮށް އަސުރަށް ބަންގި ގޮވުމުން އެންމެން ހޮޅުއަށިން ފައިބައިގެން ނަމާދަށް ދިޔަ އެވެ.\nއެއީ ވައިކަރަދޫން އަޅުގަނޑަށް ފާހަގަކުރެވުނު އެންމެ ހިތްހަމަޖެހުނު ކަމެވެ. ރަށުގެ ރައްޔިތުން ދީނީ ކަންކަމަށްދޭ އަހަންމިޔަތެވެ. އަންހެން ފިރިހެން ކުދިބޮޑު އެންމެން ކަހަލަގޮތަކަށް ފަސްވަގުތު ނަމާދަށް ދާކަން ފާހަގަކުރެވުނުއިރު ގޭގެއިން ގުރުއާން ކިޔަވާ އަޑުވެސް އެހީމެވެ.\nހަވީރުވުމުން ވައިކަރަދޫގެ ދަނޑުތަކަށްގޮސް ދަނޑުވެރިންގެ ވާހަކަތައް އަޑު އެހީމެވެ. ހުރިހާ މީހުންހެން ގާތްގަނޑަކަށް އެއްވާހަކަ ދެއްކިއިރު އެމީހުން ބުނަނީ ހައްދާ ތަކެއްޗަށް މާކެޓެއް ނޯންނަ ކަމަށާއި އަތޮޅުގައި ރިސޯޓެއް ހެދިފައިނުވާތީ އެކަމާ ހިތާމަކުރާ ކަމަށެވެ. މި ދަތުރުގައި އެންމެ ފުން އަސަރެއްކުރި ވަގުތަކީ ދަނޑެއްގައި ފަޅޯ ބިންނަން އުޅުނު 60 އަހަރުގެ އަންހެނެއް އޭނާ އުޅެމުންގެންދާ ހާލާއި އެ ދަނޑުގައި ހައްދާ ތަކެތި ވިއްކައި އެއިން ފައިދާއެއް ހޯދުމަށް ކުރަމުންގެންދާ މަސައްކަތްތައް ވަރަށް އަސަރާއެކު އަޅުގަނޑާ ހިއްސާކުރި ވަގުތުގަ އެވެ.\nޖުމްލަ ގޮތެއްގައި އަޅުގަނޑަށް ވައިކަރަދޫ ސިފަވެގެންދިޔައީ ދިރުމެއް ނެތް ރަށެއްގެ ގޮތުގަ އެވެ. ރަށުގެ ގިނަ ރައްޔިތުން ރަށް ދުކޮށް ގޮސްފައިވާއިރު ރަށުގައި ދިރިއުޅޭ ރައްޔިތުންނަށް އާމްދަނީ ހޯދުމަށް ކުރާނެ މާބޮޑު މަސައްކަތެއް ނެތެވެ. ދަނޑުވެރިކަމުން ގިނަ އާއިލާތައް ދިރިއުޅެމުން އަންނައިރު އުފައްދާ ތަކެތި ވިއްކާނެ މާކެޓެއް ނެތެވެ.\nރަށުގައި ކުރާނެ މާބޮޑު ކަމެއް ނެތްއިރު ދުވަސްވީ މީހުން ހޮޅުއަށިތަކުގައި ތިބޭއިރު ރަށުގައި ދިރިއުޅޭ މަދު އަދަދެއްގެ ޒުވާން ފިރިހެންކުދިން ހިތްހަމަޖައްސާލުމަށް ޖޯލި ފަތިތަކުގައި ވާހަކަދައްކާލަން ތިބެ އެވެ. ކުޑަކުދިން ބޯޅައެއް ނުވަތަ އެހެންވެސް ކޮންމެ އެއްޗެއް ހިފައިގެން މަގުމަތީ ކުޅެންތިބޭތަން ވަރަށް މަދު ނަމަވެސް ފެނެ އެވެ.\nބައެއް އަންހެނުން މަދު ބިންނަން ތިބޭތަނާއި ފަންގިވިނެ ދަނޑުވެރިކަމުގެ މަސައްކަތުގައި ހަރަކާތްތެރިވެ އުޅޭތަން ފެނުމުން ވައިކަރަދޫގެ އަންހެނުންގެ މަސައްކަތްތެރިކަން ފެނިގެންދެ އެވެ.\nވައިކަރަދޫއަކީ، “ބިޒީ” ދިރިއުޅުމަކަށްފަހު ހަމަހިމޭންކަން އިހުސާސް ކޮށްލުމަށާއި އަރާމުކޮށްލަން ދާން ރަނގަޅު ހިތްހެޔޮ ރައްޔިތަކު ދިރިއުޅެމުން އަންނަ ރަށެއްކަން އެ ރަށުގައި ހޭދަކުރި އެއް ދުވަހުގެ ތެރޭގައި އެނގިގެން ދިޔައެވެ.


ޙަސްނާ އަޙްމަދު | Dhiislam | Page 8 | Dhiislam - Part 8\nއިންަސާނާ ޚަލްޤު ކުރެއްވުން، ކުޅަދުންވަންތަކަމުގެ ދަލީލެއް (3 ވަނަ ބައި)\nއިންސާނާ އޭނާގެ މަންމަގެ ރަޙިމުގައި ހެދި ބޮޑުވާގޮތާއި މެދު ސައިންސުވެރިން އަންނަނީ ތަފާތު އެތައް ވާހަކައެއްދައްކަމުންނެވެ. އެއްވާހަކައަކީ އިވުމުގެ ޙިއްސައް ފަހު ފެނުމުގެ ޙިއްސު ފުރިހަމަވުމެވެ. މިގޮތުން އެންމެ ފުރަތަމަ ފުރިހަމަވާ ...\nޙަސްނާ އަޙްމަދު އޯގަސްޓް 17, 2016 0\nއިންސާނާ ޚަލްޤުކުރެއްވުން، ކުޅަދުންވަންތަކަމުގެ ދަލީލެއް (ދެވަނަބައި)\nއިންސާނާ މައިމިހާގެ ރަޙިމުގައި އުފެދިބޮޑުވަނީ ތަފާތު މަރުޙަލާތަކެއް ކަޑައްތު ކުރުމަށްފަހުގައެވެ. އެއީ މަތީގައި 6މަރުޙަލާއެކެވެ.އެކި މަރުޙަލާތަކަށް ކީރިތި ޤުރުއާނުގައި ތަފާތު ނަންތައްދެއްވާފައިވެއެވެ. އެގޮތުން އެންމެ ފުރަތަމަ މަރުޙަލާގެ ނަމަކަށް ދެއްވާފައިވަނީ نطفة ...\nޙަސްނާ އަޙްމަދު ޖުލައި 31, 2016 0\nމަންމަގެ މަޤާމު އެނގޭހެއްޔެވެ؟\nއިންސާނާ ދުނިޔެއަށް ފޮނުއްވެވީ މަންމައަކާއި ބައްޕައެއްގެ ޒަރިއްޔާއިންނެވެ.އިންސާނާ މަންމަގެ ރަހިމުގެ ތެރޭގައި އުފެދި ބޮޑުވުން ﷲތަޢާލާ މިންވަރުކުރައްވާފައިވަނީ ރައްކާތެރިކަމުގެ ކިއްލާއެއް ގައި ވާފަދައިންނެވެ.މަންމަގެ ރަހިމުގައި ދުނިޔެއަށް އުފަންވުމުގެ ކުރިން ރައްކާތެރިކަމާއެކު އެތަށް ...\nޙަސްނާ އަޙްމަދު ޖުލައި 28, 2016 0\nއިންސާނާގެ ދުނިޔޭގެ ދިރިއުޅުމުގެ އެންމެ މަތިވެރި އަމާޒަކީ އުޚްރަވީ ހަޔާތުގެ މަތިވެރިވެގެންވާ ގޮވެތި ހާސިލް ކުރުމެވެ. އާޚިރަތުގައި މަތިވެރިވެގެންވާ ގޮވެތި ލިބެނީ ދުނިޔޭގެ ޙަޔާތުގައި އިންސާނާ އޭނާގެ ޢަމަލުތައް ސީދާކޮށްގެންނެވެ. އާޚިރަތްދުވަހުން ...\nޙަސްނާ އަޙްމަދު ޖުލައި 25, 2016 0\nއިންސާނާ ޚަލްޤުކުރެއްވުން، ކުޅަދުންވަންތަކަމުގެ ދަލީލެއް\nﷲތަޢާލާއީ ކުޅަދުންވަންތަ އިލާހެވެ.އެކަނލާންގެއީ ދުނިޔެއާއި ދުނިޔޭގައި ވާހާ އެއްޗެއް ޚަލްޤު ކުރެއްވެވި އިލާހެވެ. އިންސާނާ ޚަލްޤުކުރައްވަވައި ދުނިޔޭގައި ލެއްވުމަކީ އެކަލާންގެ ޤުދުރަތްތެރިކަން ރަނގަޅަށްހާމަވެގެންދާ ކަމެކެވެ. އިންސާނާ އުފެދުމުގެ ތަފާތު މަރުހަލާތަކަކީ އަޖައިބެއްފަދަ ...\nޙަސްނާ އަޙްމަދު ޖުލައި 21, 2016 0


COVID-19 - ITHURU 35 MEEHAKU POSITIVE VEJJE\nކޯވިޑް-19 : އިތުރު 35 މީހަކު ...\nވީމީޑިއާ ވަގުތީގޮތުން ހުއްޓާލަން ޖެހިދާނެ ކަމަށް ...\nރާއްޖެއިން އިތުރު 35 މީހަކު ކޯވިޑް-19އަށް ޕޮޒިޓިވް ވެއްޖެއެވެ.\nމީގެ ތެރޭގައި ހިމެނެނީ 14 ދިވެހިންނާއި ބަންގްލަދޭޝްގެ 14 މީހަކާއި އިންޑިއާގެ7މީހެކެވެ. މިއާއެކު ރާއްޖެއިން މި ބައްޔަށް ޕޮޒިޓިވްވި މީހުންގެ އަދަދު މިވަނީ 897އަށް އަރާފައެވެ. ރާއްޖެއިން މިބައްޔަށް ޕޮޒިޓިވްވި ދިވެހިންގެ ޢަދަދު މިހާރުމިވަނީ 302 އަށް އިތުރުވެފައެވެ. އަދި ބިދޭސީންގެ ޢަދަދު މިހާރު 595އަށް ވަނީ އަރާފައެވެ. މީގެތެރެއިންވެސް އެންމެ ގިނައީ ބަންގްލަދޭޝަށް ނިސްބަތްވާ މީހުންނެވެ.\nމިހާރު ރާއްޖެއިން ޕޮޒިޓިވްވެފައިވާ މީހުންގެ ތެރޭގައި މިހާރުހުރި ކްލަސްޓާތަކަށް ނިސްބަތްވާ މީހުންގެ ޢަދަދު އިތުރުވެފައިވާއިރު އަލަށް ފެނުނު ކްލަސްޓާތައްވެސް ހިމެނޭކަމަށް ނޭޝަނަލް އެމެޖެންސީ އޮޕަރޭޝަން ސެންޓަރުން ވިދާޅުވެއެވެ. ރާއްޖެއިން ޕޮޒިޓިވްވި ބަންގްލަދޭޝް މީހުންގެ އަދަދުވަނީ 492 އަށް އަރާފައެވެ.\nރާއްޖެއިން ކޯވިޑް-19 ފެނުނުތާ މިއަދަށް 65 ދުވަސް ވަނީ ވެފައެވެ. މިހާތަނަށް ޕޮޒިޓިވްވި މީހުންގެ ތެރެއިން ބަލިން ރަނގަޅުވެފައިވަނީ 31 މީހެކެވެ. މީގެ ތެރޭގައި މާލެއިން އެންމެ ފުރަތަމަ ޕޮޒިޓިވްވި ދެމީހުންވެސް ހިމެނެއެވެ. ރާއްޖެއިން މިހާތަނަށް މި ބަލީގައި މަރުވެފައިވަނީ ދިވެހި2މީހަކާއި ބަންގްލަދޭޝް ރައްޔިތެކެވެ.


Nimidhiya quarter gai imaaraiy kurumuge sinaa'athah ves burueri\nނިމިދިޔަ ކުއާޓާގައި އިމާރާތްކުރުމުގެ ސިނާއަތަށްވެސް ބުރުއެރިި\n31 ޖުލައި 2020 - 21:30:12\nނިމިދިޔަ ކުއާޓާގައި ރާއްޖޭގެ އިމާރާތްކުރުމުގެ ސިނާއަތް ވަރަށް ބޮޑުތަނުން ދަށަށް ގޮސްފައިވާ ކަމަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނެފި އެވެ.\nއެމްއެމްއޭގެ 2020 ވަނަ އަހަރުގެ ކުއާޓަލީ ރިޕޯޓްގައި ވާގޮތުން ރާއްޖޭގެ އިމާރާތްކުރުމުގެ ސިނާއަތުގެ ހަރަކާތްތައް ވަނީ 61 އިންސައްތަ ދަށަށް ގޮސްފަ އެވެ. މިއީ މި އަހަރުގެ ފުރަތަމަ ކުއާޓާ އާއި އަޅާބަލާ އިރު، 76 އިންސައްތައިގެ ދަށްވުމެއް ކަމަށް ރިޕޯޓްގައިވެ އެވެ.\nއެގޮތުން ދެވަނަ ކުއާޓާގައި އިމާރާތްކުރުމުގެ މަޝްރޫއުތަށް ލިބުނު މިންވަރުވެސް 16 އިންސައްތަ ދަށްވެފައިވާ ކަމަށާއި އޭގެން ދައްކައިދެނީ އިމާރާތްކުރުމުގެ ސިނާއަތަށް އައިސްފައިވާ ލޮޅުމުގެ ބޮޑުކަން ކަމަށް އެމްއެމްއޭ އިން ބުނެއެވެ.\nއިމާރަތްކުރުމުގެ ސިނާއަތުގެ ވަޒީފާތައް ވެސް ވަނީ މިދިޔަ ކުއާޓާގައި ދަށަށް ގޮސްފަ އެވެ. އެގޮތުން އެ ސިނާއަތުގެ މީހުންގެ ތެރެއިން 44 އިންސައްތަ މީހުންގެ ވަޒީފާ ގެއްލިފައިވާކަމަށް އެމްއެމްއޭގެ ރިޕޯޓުން ދައްކަ އެވެ. އެހެން ނަމަވެސް މުސާރަ އަށާއި ލޭބާ ކޯސްޓަށް މާބޮޑު ބަދަލެއް އައިސްފައި ނުވާކަމަށް މަރުކަޒީ ބޭންކުން ފާހަގަކުރެ އެވެ.\nއެމްއެމްއޭ އިން ބުނީ އެ ސިނާއަތުގެ އިންޕުޓް ޕްރިސް 33 އިންސައްތަ އިތުރުވެފައިވާ ކަމާށެވެ.\nއެހެން ނަމަވެސް ތިން ވަނަ ކުއާޓާގައި އިމާރާތްކުރުމުގެ ސިނާއަތްތައް އިތުރުވެގެންދާނެ ކަމަށް ލަފާކުރެވޭ ކަމަށް އެމްއެމްއޭ އިން ބުނެ އެވެ.\nމަރުކަޒީ ބޭންކުން ބުނީ ލޮކްޑައުންއަށް އަޅާފައިވާ ފިޔަވަޅުތަކަށް ލުއިތައް ދިނުމާއި ގުޅިގެން މިހާރު ހުއްޓިފައިވާ ސިނާއަތުގެ މަސައްކަތްތައް އަލުން ފެށިގެންދާނެތީ ތިން ވަނަ ކުއާޓާގައި އިމާރާތްކުރުމުގެ ވިޔަފާރިތައް އިތުރުވެ މަސައްކަތް ރަނގަޅުވާނެކަމަށް އެ ސިނާއަތުގައި މަސައްކަތްކުރާ ގިނަ ވިޔަފާރިވެރިން ދެކޭކަމަށެވެ.\nއެގޮތުން އެމްއެމްއޭގެ ސާވޭގައި ބައިވެރިވި 45 އިންސައްތަ ވިޔަފާރިވެރިން، ތިން ވަނަ ކުއާޓާގައި އިމާރާތްކުރުމުގެ މަސައްކަތްތައް އިތުރުވެގެން ދާނެ ކަމަށް ލަފާކޮށްފައި ވާއިރު، 26 އިންސައްތަ ވިޔަފާރިވެރިން ވަނީ އެ ކުއާޓާގައި ވެސް އިމާރާތްކުރުމުގެ މަސައްކަތްތައް ދާނީ ދަށަށް ކަމަށް ބުނެފަ އެވެ.\nއެމްއެމްއޭގެ ކުއާޓަލީ ރިޕޯޓުން ވަނީ ހޯލްސޭލް އަދި ރީޓެއިލް ވިޔަފާރިތައް ވެސް ތިން ވަނަ ކުއާޓާގައި ދަށަށް ދާނެ ކަމަށް ލަފާކޮސްފަ އެވެ.


Indigo ge dhathuru tha mumbai aa raajje aa dhemedhu alun dhathuru...\nއިންޑިގޯގެ ދަތުރުތައް އަލުން ފެށުން\nއިންޑިގޯގެ ދަތުރުތައް މުމްބާއާއި ރާއްޖެއާއި ދެމެދު އަލުން ފަށަނީ\nމުމްބާއީ ޝެޑިއުލް ދަތުރުތައް ފަށާފައިވަނީ އޮކްޓޯބަރު 15ގައި\nއިންޑިއާއަކީ ދެވަނަ އަށް އެންމެ ގިނަ ފަތުރުވެރިން ރާއްޖެ އަންނަ މަންޒިލް\nކ. މާލެ | 15 އޮކްޓޯބަރ 2020 | ބުރާސްފަތި 12:13 | 4,645\nއިންޑިގޯގެ ފްލައިޓް ވެލާނާ އިންޓަނޭޝަނަލް އެއާޕޯޓް - ގޫގުލް\nކޮވިޑް-19 އާއި ގުޅިގެން މެދުކަނޑާލި އިންޑިގޯގެ ޝެޑިއުލް ފްލައިޓްތައް އަލުން ފަށާފައިވާއިރު އިންޑިއާގެ މުމްބާއި އާއި ރާއްޖެއަށް ދެމެދު ޝެޑިއުލް ފްލައިޓްތަކުގެ ދަތުރުތައް އަލުން ފެށުމަށް ނިންމައިިފި އެވެ.\nއިންޑިގޯއިން އިންޑިއާ އާއި ރާއްޖެއާ ދެމެދު ޝެޑިއުލް ދަތުރުތައް އަލުން ފަށާފައިވާއިރު، ފުރަތަމަ ފްލައިޓް ވެލާނާ އިންޓަނޭޝަނަލް އެއާޕޯޓުގައި ޖައްސާފައިވަނީ ސެޕްޓެމްބަރ މަހުއެވެ. އިންޑިއާގެ މުމްބާއީ އާއި ރާއްޖެއާއި ދެމެދު އަލުން ދަތުރުތައް ފެށުމަށް ނިންމާފައިވަނީ އޮކްޓޯބަރު 15 ވަނަ ދުވަހުއެވެ.\nއެގޮތުން ކޮންމެ ހަފްތާއެއްގެ އާދިއްތަ އަދި ބުރާސްފަތި ދުވަހު ޝެޑިއުލް ފްލައިޓްތައް ބޭއްވުމަށް ނިންމާފައިވާއިރު ޑިމާންޑަށް ބަލައި އިތުރު ފްލައިޓްތައް ބާއްވަން ނިންމާފައިވާ ކަމަށް އިންޑިގޯއިން ވަނީ ހާމަކޮށްފައެވެ.\nމުމްބާއިން ހެނދުނު 10:20ގައި ފުރުމަށް ހަމަޖެހިފައިވާ މި ފްލައިޓް ރާއްޖެއަށް ލޭންޑް ކުރާނީ މެންދުރުފަހު 13:10 ގައެވެ. އަދި ރާއްޖެއިން ފުުރުމަށް ހަމަޖެހިފައިވަނީ މެންދުރުފަހު 14:10 ގައެވެ.\nއިންޑިގޯ އިން ރާއްޖެ އަށް ޝެޑިއުލް ދަތުރުތައް ފުރަތަމަ ފަށާފައިވަނީ 2018 ވަނަ އަހަރުގެ ނޮވެމްބަރު 15، ގައެވެ. އޭގެފަހުން ހަފްތާއެއްގެ މައްޗަށް ބާއްވާ ފްލައިޓްތައް އިތުރުކޮށް، އިންޑިއާގެ އިތުރު ބައެއް މަންޒިލްތަކަށް ވެސް ޑައިރެކްޓް ފްލައިޓްތައް އައި ބާއްވަމުންނެވެ. ނަމަވެސް ކޮވިޑް-19 އާއި ގުޅިގެން ރާއްޖޭގެ ބޯޑަރު ބަންދުކުރުމާއެކު ދަތުރުތައް ވަނީ ހުއްޓާލާފައެވެ.\nކޮވިޑް-19ގެ ސަބަބުން ދަތުރުފަތުރަށް އެޅިފައިވާ ހުރަސްތަކުގެ ސަބަބުން ބޭސްފަރުވާއަށް ރާއްޖެއިން ބޭރަށް ދިޔުމަށާއި، ރާއްޖެއަށް ފަތުރުވެރިން ގެނައުމަށް ދިމާވެފައިވާ ހުރަސްތައް ނައްތާލުމަށް، ރާއްޖެއާ އިންޑިއާ އާ ދެމެދު އެއަރ ބަބްލްއެއް ވަނީ ޤާއިމްކޮށްފައެވެ.\nމިއީ ކޮވިޑުގެ މިހާލަތުގައި ދެކުނު އޭޝިއާ ސަރަހައްދުގައި ގާއިމްކުރެވޭ މިފަދަ ފުރަތަމަ އެއަރ ބަބްލް އެވެ.\nފަތުރުވެރި ކަމަށް ރާއްޖެ އަލުން ހުޅުވާލާފައިވުމާއި، އަދި ރާއްޖޭގެ ރިސޯޓްތަކަކީ ރާއްކާތެރިކަމުގެ ފިޔަވަޅުތައް ވަރުގަދައަށް އަޅާފައިވާ ރިސޯޓްތަކަށްވުމުން، މި އެއާ ބަބްލްގެ ތެރެއިން އިންޑިއާގެ ފަތުރުވެރިންނަށް ރާއްޖެއަށް އައުމަށް ފަސޭހަ ވެގެންދާނެ ކަމަށް ސަރުކާރުން ބުންޏެވެ.\nރާއްޖެއަށް ކޮންމެ އަހަރަކުވެސް އިންޑިއާ އިން ގިނަ އަދަދެއްގެ ފަތުރުވެރިން ޒިޔާރަތް ކުރާއިރު، ރާއްޖޭގެ އިގްތިސާދު އަލުން ކޮޅަށް ޖެހުމަށް މަސައްކަތް ކުރަމުންދާ މި ދަނޑިވަޅުގައި މިއީ ލިބުނު އިތުރު ކުރިއެރުމެކެވެ. ރާއްޖެއަށް ޒިޔާރަތް ކުރާ ފަތުރުވެރިންގެ 10 އިންސައްތަ ފަތުރުވެރިންނަކީ މިހާރު އިންޑިއާގެ ފަތުރުވެރިންނެވެ.


Misarukaaruves, Majlis 19 ves thafaathu, dhuniyeah misaalu dhakkuvaifi\nސަރުކާރައި މަޖިލިސް ވެސް ތަފާތު\nކޮވިޑް-19 އާގުޅިގެން ސަރުކާރުން ގެންދަނީ ހަރުދަނާ ފިޔަވަޅުތަކެއް އަޅަމުން\nމަޖިލިސް ކުރިއަށް ގެންދަނީ ވަރޗުއަލްކޮށް، ވެބް ކޮންފަރެންސް މެދުވެރިކޮށް\nމިއީ ގައުމެއް ގާނޫނު ހަދާ މަޖިލީހެއް މިގޮތަށް އޮންލައިންކޮށް، ވެބް ކޮންފަރެންސް މެދުވެރިކޮށް ބޭއްވާ ފުރަތަމަ މަޖިލިސް\nކ. މާލެ |4އޭޕްރިލް 2020 | ހޮނިހިރު 17:52 | 15,605\nމިއަހަރުގެ ރިޔާސީ ބަޔާން އިއްވުމަށް ބޭއްވި ޖަލްސާގެ ތެރެއިން ރައީސުލްޖުމްހޫރިއްޔާ އިބްރާހީމް މުހައްމަދު ޞާލިހު އަދި ރައްޔިތުންގެ މަޖިލީހުގެ ރައީސް، ރައީސް މުހައްމަދު ނަޝީދު - މަޖިލިސް\nމުޅި ދުނިޔެ ކޮރޯނާވައިރަސް (ކޮވިޑް-19) ރޯގާ ޖެހި ކުޑަކަކޫ މައްޗަށް ތިރިވެ، ހަނގުރާމަ ކުރަމުންދާއިރު، ދިވެހި ސަރުކާރުން ދިވެހި ރައްޔިތުންގެ ސަލާމަތާއި ރައްކާތެރިކަމަށް އަޅަމުންދާ ފިޔަވަޅުތަކަކީ، ދިވެހި ރައްޔިތުންގެ އިތުރުން ދުނިޔޭގެ ޞިއްޙަތާބެހޭ ޖަމްޢިއްޔާ ޑަބްލިޔުއެޗްއޯއިންނާއި ދުނިޔޭ މާލީ އިދާރާތަކުންވެސް ބަލައިގަންނަ ޙިކުމަތްތެރި ފިޔަވަޅުތަކެކެވެ.\nދިވެހި ސަރުކާރުން މަސައްކަތްކުރަމުންދަނީ، މިކަމުގެ ސަބަބުން ދައުލަތަށާއި ރައްޔިތުންނަށް ވީހާވެސް ގެއްލުން ކުޑަކޮށް، އަދި ގެއްލުންތަކާއި ދަތިއުނދަގޫތައް ކުރިމަތިވިޔަސް ވީހާވެސް އެފަދަ ކަންކަން ކުރިމަތިވުން ކުޑަވާނެ ގޮތަކަށް ކަންކަން ރާވަމުންނެވެ.\nކޮވިޑް-19 އާ ގުޅިގެން މުޅި ދުނިޔޭގެ އިޤުތިޞާދު ނިކަމެތި ޙާލަތަކަށް ވެއްޓިފައިވާއިރު، ރާއްޖޭގެ ޙާލަތުވެސް އޮތީ ވަރަށް ނިކަމެތި ކޮށެވެ. ދައުލަތަށް ވައްދާ ޢާމްދަނީ 80 ޕަސެންޓް ހިއްސާކުރާ ފަތުރުވެރިކަމުގެ ދާއިރާ އެއްކޮށް މިވަނީ ހުއްޓިފައެވެ. މަސްވެރިކަން ކުރެވުނަސް އެއިން ޢާމްދަނީއެއް ލިބެން އަންނަނީ، ދުނިޔޭގެ ބާޒާރަށް އެމަސް ވިއްކިގެންނެވެ. މުޅި ދުނިޔެ ކޮވިޑް-19 އާ ދެކޮޅަށް ހަނގުރާމަ ކުރަމުންދާއިރު، ރާއްޖެއިން މަސް އެކްސްޕޯޓްކުރާ ޔޫރަޕާއި އޭޝިޔާ އޮތީ އެންމެ ނުރައްކާތެރި ފައްތަރުގައެވެ.\nއެހެންކަމުން މިދަނޑިވަޅުގައި، ސަރުކާރަށް އެއްބާރުލުން ދިނުމާއި، ދައުލަތުގެ މާލީއާބެހޭ އަދި ދައުލަތުގެ ބަޖެޓަށް ބަރޯސާވާ މާލީ ކަންކަން ނިންމުމުގައި މަޖިލީހުގެ ދައުރުވެސް ވަރަށް ބޮޑެވެ. އަދި މިފަދަ ޢާންމު ޞިއްޙަތުގެ ނުރައްކަލުގެ ޙާލަތުގައި، ސަރުކާރުން އަޅާ ބައެއް ފިޔަވަޅުތަކަކީ މަޖިލީހުގެ ބަހެއް ވެސް އޭގައި އޮންނަންޖެހޭ ކަންކަންކަމަށްވާތީ، ރައްޔިތުންގެ މަޖިލިސް ވެސް އެބަ ހިނގަންޖެހެއެވެ.\nސަރުކާރުގެ އޮފީސްތައް ރަސްމީކޮށް، ބަންދުކޮށްފައި އޮތަސް، ސަރުކާރުން ނިންމަންޖެހޭ ނިންމުންތައް ބަރާބަރަށް ނިންމަމުންދާ ދިއުމަކީ ސަރުކާރު ހިނގަހިނގާ އޮތްކަމުގެ ހެއްކެކެވެ. ކެބިނެޓް އެކްޓިވްކޮށް، އުޅުއްވާއިރު، ރައީސުލްޖުމްހޫރިއްޔާއަށް މަޝްވަރާ ދެއްވަމުން ގެންދަވައެވެ. ދައުލަތުގެ 46 ދާއިރާއެއް އެކުލެވޭ ނޭޝަނަލް އިމަޖެންސީ އޮޕްރޭޝަން ސެންޓަރެއް ދަރުބާރު ގޭގައި ޤާއިމުކޮށް ހިންގަމުންދާއިރު، ރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙު އެންމެބޮޑު އިސްކަމެއް ދެއްވަނީ ކޮވިޑް-19 އާ ގުޅޭ ކަންކަން ނިންމުމުގައި ޞިއްޙީ ދާއިރާގެ ފަންނީ ބޭފުޅުން ދެއްވާ ލަފާތަކާއި އިރުޝާދުތަކަށެވެ. އަދި އެ ބޭފުޅުންގެ ލަފަޔާ އިރުޝާދުތަކުގެ މަތިން ކަންކަން ކުރައްވަމުން ގެންދަވާކަން ރައީސް ޞާލިޙު ވަނީ ވިދާޅުވެފަ އެވެ.\nދުނިޔޭގެ ޞިއްޙަތު ޖަމްޢިއްޔާ ޑަބްލިޔުއެޗްއޯއާއި ރާއްޖޭގެ ހެލްތު ޕްރޮޓެކްޝަން އެޖެންސީ (އެޗްޕީއޭ)އިން ވެސް ބުނަމުންދަނީ އެކަކަކު އަނެކާއި ދެމެދު ފިޒިކަލް ޑިސްޓެންސިންގ (އިޖުތިމާއީ ގައިގާދުރު) ބެހެއްޓުމަށެވެ. އެންމެ އެއްވެ ނޫޅުމަށެވެ. ގޭގައި މަޑުކޮށްލެވުމަށެވެ. ޢާންމު ޞިއްޙަތަށް ރައްކާތެރިކަމާއެކު ތިބުމަށެވެ. އެހެންކަމުން ސަރުކާރުން ވަނީ ސަރުކާރުގެ އޮފީސްތަކާއި ސްކޫލްތައް ބަންދުކޮށްފައެވެ. ސަރުކާރުގެ އެނިންމުމާއެކު ދައުލަތުގެ ގިނަ އިދާރާތަކެއް ބަންދުކޮށް، ގޭގައި ތިބިގެން މަސައްކަތް ކުރެވޭނެ މާޙާއުލެއް ޤައިމު ކުރުމުގެ މަސައްކަތް ދަނީ ކުރަމުންނެވެ.\nޢާންމު ޞިއްޙަތުގެ މިނުރައްކާތެރި ޙާލަތުގައި މަސައްކަތް ކުރުމުގެ ހިތްވަރާއި ސަރުކާރުން ކުރަމުންދާ މަސައްކަތްތަކަށް އެއްބާރުލުން ދިނުމަށް ރައްޔިތުންގެ މަޖިލީހުން ނުކުތީ "ވާޗުއަލް" ކޮށެވެ. މަޖިލީހުގެ މަސައްކަތްތައް މިވަނީ އޮންލައިން، ވެބް ކޮންފަރެންސް މެދުވެރިކޮށް، މަޖިލީހުގެ މަސައްކަތްތައް ކުރުމަށް ނިންމައި މުޅި ދުނިޔެއަށް މިވަނީ މިސާލު ދައްކުވާ ދެއްވާފައެވެ.\nވެބް ކޮންފަރެންސް މެދުވެރިކޮށް، ރައްޔިތުންގެ މަޖިލީހުގެ މިދިއަ ހަފުތާގެ ޖަލްސާތައް ފަށާފައިއިރު، މަޖިލީހުގެ މިދިއަ ހަފުތާގައި ބާއްވަންޖެހޭ ތިން ޖަލްސާވެސް އެވަނީ ވެބް ކޮންފަރެންސްކޮށް ބާއްވައި، މުޅި ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 ރޯގާ، ރާއްޖޭގައި ފެތުރުނަ ނުދިނުމަށް އަޅާ ފިޔަވަޅުތަކުގެ ސަބަބުން ޢާއިލާތަކާއި ވިޔަފާރިތަކުގެ ޢާމްދަނީއަށް އަންނަ ނުރަނގަޅު ބަދަލުތަކުން އަރައިގަތުމަށް ސަރުކާރުން ހިންގުމަށް ނިންމާފައިވާ ޕްރޮގުރާމު ތަންފީޒު ކުރުމަށް މަޖިލީހުން ދެކޭގޮތް ކަނޑައެޅުމަށްޓަކައި މަޖިލީހުގެ މެޖޯރިޓީ ލީޑަރު އަދި އެމްޑީޕީގެ ޕާލަމެންޓްރީ ގްރޫޕްގެ ލީޑަރު އަލީ އާޒިމް ހުށަހެޅުއްވި މައްސަލައަށް މަޖިލީހުގެ މެންބަރުން ވަނީ ބަހުޘް ކުރައްވާފައެވެ. މިބަހުޘްގައި މަޖިލީހުގެ 72 މެންބަރުން ބައިވެރިވެވަޑައިގެންނެވިއިރު، މެންބަރުން ވަނީ ސަރުކާރުން އަޅާމުންދާ ފިޔަވަޅުތަކަށް މަރުޙަބާ ދަންނަވާ ޝުކުރު އަދާކުރައްވާފައެވެ. އަދި ރައްޔިތުން ގޭގައި ތިބުމަށް ކަމާބެހޭ އިދާރާތަކުން ގޮވާލެއްވި ގޮވާލެއްވުމަށް ހުރިހާ ރައްޔިތުންވެސް އިޖާބަ ދެއްވުމަށް މަޖިލީހުގެ މެންބަރުންވެސް ވަނީ އިލްތިމާސް ކުރައްވާފައެވެ.\nރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު ވިދާޅުވަނީ، ރައްޔިތުން ގޭބަންދެއްގައި ތިބި ނަމަވެސް ރާއްޖޭގެ ޑިމޮކްރެސީ ގޭބަންދު ނުވާކަމަށް ވިދާޅުވެފައެވެ. ރައްޔިތުންގެ މަޖިލީހުން އޮންލައިންކޮށް، ވީޑިއޯ ކޮންފަރެންސް މެދުވެރިކޮށް، މަޖިލީހުގެ ޖަލްސާތައް ބާއްވާފައިވާތީ، މިއީ ދުނިޔޭގައި މިހާތަނަށް މިގޮތައް، ވީޑިއޯ ކޮންފަރެންސް މެދުވެރިކޮށް ބޭއްވި ޤައުމެއްގެ ޤާނޫނު ހަދާ މަޖިލީހެއްގެ ފުރަތަމަ ބައްދަލުވުންކަން ބައިނަލްއަޤުވާތީ ބައެއް މީޑީއާތަކުން ވެސް ވަނީ އެކަން ފާހަގަކޮށްފައެވެ. އަދި ބައެއް ޤައުމުތަކުގެ ޤާނޫނު ހަދާ މަޖިލިސް މެންބަރުން ވީޑިއޯ ކޮންފަރެންސް މެދުވެރިކޮށް، މަޖިލިސް ޖަލްސާތައް ބޭއްވުމަށް އެދިލައްވަމުންދާކަން ވަނީ ފާހަގަ ކުރެވިފައެވެ.\nމިހާރު ހިނގަމުންދާ 19 ވަނަ ރައްޔިތުންގެ މަޖިލީހަކީ މިހާތަނަށް ރާއްޖޭގެ ބަރުލަމާނީ ޙަޔާތުގައި އެކުލަވާލެވުނު ވަރަށް ކާމިޔާބު އަދި ވަރަށް އުފެއްދުންތެރި މަޖިލީހެކެވެ. މިއާ ޚީލާފަށް ނިމިދިޔަ 18 ވަނަ ރައްޔިތުންގެ މަޖިލީހަކީ ބަރުލަމާނީ ޙަޔާތައް އައި އެންމެ ކަޅުއަނދިރި ދުވަސްތަކެއް ގެނުވި މަޖިލީހެކެވެ. ޚާއްޞަކޮށް، ކުރީގެ ރައީސް ޔާމީނުގެ ވެރިކަމުގައި އަދި 18 ވަނަ ރައްޔިތުންގެ މަޖިލީހުގެ ރައީސްކަމުގައި އަބްދުﷲ މަސީހު ހުންނެވި ދުވަސްވަރަކީ އެކަށީގެންވާގޮތެއްގައި މަޖިލީހުގެ ޖަލްސާތައް ބޭއްވިފައިނުވާ، އަދި މަޖިލީހުގައި ތަޅު އަޅުވައިގެން، މަޖިލިސް މެންބަރުންނަށް މަޖިލީހުގެ އިދާރާއަށް ވަދެވަޑައިގެންނެވުމަށް ސިފައިން މެދުވެރިކޮށް ހުރަސް އެޅި މަޖިލީހެއްގެ ގޮތުގައެވެ. މަޖިލީހުގެ ފާޚާނާއެއްގެ ތެރޭގައި ހުރި ޓިޝޫ ރޯލެއްގައި އަލިފާނުގެ ކުޑަ ޙާދިސާއަކާ ހެދި، މަޖިލީހުގެ ޖަލްސާތައް އެތައް ދުވަހަކަށް މެދުކަނޑާލިއެވެ. މަޖިލީހުގެ ސަލާމަތީ ހުރިހާކަމެއް ސިފައިން ބަލަހައްޓަމުން ދަނިކޮށް، ސިފައިންނާއި ފުލުހުން ވަދެ މަޖިލިސް މެންބަރުން މަޖިލީހުގެ އިދާރާއިން އަނިޔާވެރިގޮތަކަށް ނެރެ، އަދި މަޖިލީހުގެ އިދާރާގެ ގޭޓުމަތިން އުކާފައިވާއިރު، އެފަދަ ކަންކަމުގެ ސަބަބުން ސިފައިންނާމެދުވެސް ރައްޔިތުންގެ ރުހުން އިންތިހާއަށް އިތުރުވެގެން ދިޔައެވެ.\nނަމަވެސް މިހާރު ހިނގަމުން 19 ވަނަ މަޖިލީހުގައި ވެސް މަޖިލީހުގެ ސަލާމަތީ ހުރިހާކަމެއް ބަލަހައްޓަނީ ހަމަ ސިފައިންނެވެ. މަޖިލީހުގެ އިދާރާގައި އަލިފާނުގެ ޙާދިސާތަކެއް ނުހިނގައެވެ. މަޖިލީހުގެ މެންބަރުންނަށް ދުއްތުރާ ކުރާތަނެއް ނުފެނެއެވެ. މަޖިލީހުގެ މެންބަރުންނަށް މަޖިލީހުގެ އިދާރާއަށް ވެންނެވުމަށް ހުރަހެއް ނެތެވެ.\nމިހާރު މުޅި ދުނިޔޭގައި ހަލުވިކަމާއެކު ފެތުރެމުންދާ ކޮވިޑް-19 އާ ގުޅިގެން މުޅި ދުނިޔެ ކުޑަކަކޫ މައްޗަށް ތިރިވެރިފައިވާއިރު، އަދި އެންމެ ގޭގައި ތިބެން ބުނަމުންދާއިރު، މިހާރު ހިނގަމުންދާ 19 ވަނަ މަޖިލީހުން އެދަނީ އެމަޖިލީހުގެ ޒިންމާތައް އަދާކުރުމަށް ފަސްނުޖެހި ކުރިއަށް ގެންދަމުންނެވެ. ވެބް ކޮންފަރެންސް މެދުވެރިކޮށް މަޖިލީހުގެ ޖަލްސާތަކާއި މަސައްކަތްތައް ކުރިއަށް ގެންދާއިރު، ކުޑަކުޑަ ރާއްޖޭގެ ޤާނޫނު ހަދާ މަޖިލީހުން މިވަނީ މުޅި ދުނިޔެއަށްވެސް މިސާލު ދައްކުވާފައެވެ. ވެބް ކޮންފަރެންސްކޮށް، މަޖިލީހުގެ މަސައްކަތްތައް ކުރިއަށް ގެންދިއުމަކީ ޚަރަދުގެ ގޮތުންވެސް، މީގެކުރިއާ އަޅާބަލާއިރު، މާބޮޑުތަނުންވެސް ޚަރަދުކުދަވެގެންދާނެ ކަމެވެ. ކަރަންޓާއި ކެއިން ބުއިމާއި، އަދިވެސް އިދާރާގެ ގިނަ ޚަރަދުތަކެއް ކުރަންނުޖެހޭ ގޮތަށް ވެބް ކޮންފަރެންސް މެދުވެރިކޮށް މަޖިލީހުގެ ޖަލްސާތަކާއި މަސައްކަތައް ކުރިއަށް ގެންދިއުމަކީ މިފަދަ ހައްސާސް ދަނޑިވަޅުގައި މަޖިލީހުން އެޅި ވަރަށް ހަރުދަނާ ފިޔަވަޅެކެވެ. ދައުލަތުގެ ބަޖެޓުން ޚަރަދު ކުޑަކުރުމަށް ސަރުކާރުން ނިންމާފައިވާ ނިންމުމަށްވެސް ލިބޭނެ ވަރަށް ބޮޑު ލުޔެކެވެ.\nކޮވިޑް-19ގެ ޙާލަތުން އަރައިގަތުމަށް ދިވެހި ސަރުކާރާއި ކަމާބެހޭ އިދާރާތަކުން ކުރަމުންދާ މަސައްކަތްތަކަށް ރައްޔިތުންގެ ފަރާތުން ކޮށްދެވޭނެ އެންމެ މުހިއްމު ކަމަކީ ކަމާބެހޭ އިދާރާތަކުން އަންގާ އެންގުންތަކަށް ކިޔަމަންވެ، ތިމާގެ ޞިއްޙަތާއި ޢާންމު ޞިއްޙަތުގެ ރައްކާތެރިކަން އިސްކުރުމެވެ.


ކޮމްޕްލެއިންސް ބިއުރޯއިން ޒާހިދު އިސްތިއުފާ ދެއްވައިފި | Sangu News\nކޮމްޕްލެއިންސް ބިއުރޯއިން ޒާހިދު އިސްތިއުފާ ދެއްވައިފި\n3 މާރޗް 2021 - 15:11\nލޯކަލް ކައުންސިލް އިންތިހާބުގެ ކޮމްޕްލެއިންސް ބިއުރޯގެ ހެޑަކަށް އައްޔަނުކުރި މުހައްމަދު ޒާހިދު އެ މަގާމުން އިސްތިއުފާ ދެއްވައިފިއެވެ.\nޒާހިދު ލޯކަލް ކައުންސިލް އިންތިހާބުގެ ކޮމްޕްލެއިންސް ބިއުރޯގެ ހެޑަކަށް އައްޔަނުކުރީ ފެބްރުއަރީ މަހުއެވެ.\nއެ މައްސަލަ މަޖިލީހުގެ ބައެއް މެމްބަރުންނާއި މަޖިލީހުގެ ރައީސް މުހައްމަދު ނަޝީދު މަޖިލީހުގެ މިނިވަން މުއައްސަސާތަކާ ބެހޭ ކޮމިޓީއަށް ހުށަހެޅުމުން އެ ކޮމިޓީއަށް އިއްޔެ ވަނީ އީސީގެ މެމްބަރުން ހާޒިރުކޮށްފައެވެ.\nކޮމިޓީގައި ވާހަކަ ދައްކަވަމުން އީސީގެ ރައީސް އަހުމަދު ޝަރީފް ވިދާޅުވީ ކައުންސިލް އިންތިހާބުގެ ކޮމްޕްލެޔަންސް ބިއުރޯގެ އިސްމީހާގެ މަގާމަށް ޒާހިދު ނަގާފައިވަނީ އާންމުކޮށް އެ މަގާމަށް މީހުން ނެގުމަށް އަމަލުކުރާ އުސޫލުގެ ތެރެއިން ކަމަށެވެ.\nއެގޮތުން އެ މަގާމަށް ކުރިމަތިލުމަށް ހުޅުވާލާ ޝަރުތުހަމަވާ ފަރާތްތަކުގެ ތެރެއިން އެންމެ ޤާބިލު ފަރާތަކީ ޒާހިދުކަމަށް ވުމުން އޭނާ މަގާމަށް ނެގީ ކަމަށް ޝަރީފް ވިދާޅުވިއެވެ. އަދި އެކަން ކޮށްފައިވަނީ އާންމު އުސޫލުގެ ތެރެއިން އޮންނަ ގޮތަށް ކަމަށް ވެސް ޝަރީފް ވިދާޅުވިއެވެ.\nޝަރީފްގެ ވާހަކައަށްފަހު ކޮމިޓީގައި ހިމެނިވަޑައިގަންނަވާ އެމްޑީޕީގެ ބައެއް މެމްބަރުން ވަނީ ޒާހިދު އިންތިހާބުގެ ކޮމްޕްލެއިންސް ބިއުރޯގެ ހެޑަކަށް އައްޔަނުކުރުމުން ކަންބޮޑުވާކަން ހާމަކޮށްފައެވެ.


Addu tertiary hospital hingaane faraathe adhi nuninmaa: Ameen – adduLIVE\nއައްޑޫ ޓާޝަރީ ހޮސްޕިޓަލް ހިންގާނެ ފަރާތެއް އަދި ނުނިންމާ: އަމީން\nDec 07, 2018, 13:58 އަލީ ހުޒާމް\nއައްޑޫގައި ސަރުކާރުން ގާއިމް ކުރާ 100 އެނދުގެ ޓާޝަރީ ހޮސްޕިޓަލް ހިންގާނީ ސަރުކާރުން ކަމެއް ނުވަތަ އެހެން ފަރާތަކާއި ހަވާލުކޮށްގެން ކަމެއް އަދި ނުނިންމާކަމަށް ހެލްތު މިނިސްޓަރ އަބްދުﷲ އަމީން ވިދާޅުވެއްްޖެއެވެ.\nވަޒީރުކަމާއި ހަވާލުވުމަށްފަހު އަތޮޅު ތަކަށް ކުރައްވާ ފުރަތަމަ ދަތުރުފުޅުގައި މިއަދު ހެނދުނު ހިތަދޫ ކޮންވެންޝަން ސެންޓަރުގައި ހަދާ ޓާޝަރީ ހޮސްޕިޓަލުގެ މަސައްކަތް ބައްލަވާލެއްވުމަށްފަހު "އައްޑޫލައިވް"އިން ދެންނެވި ސުވާލަކަށް ޖަވާބު ދެއްވަމުން މިނިސްޓަރ ވިދާޅުވީ ހޮސްޕިޓަލާއި ގުޅޭ ގޮތުން ވަރަށް ގިނަ ވިސްނުން ގެންގުޅުއްވާކަމަށެވެ.\nއަމީން ވިދާޅުވީ މިނިސްޓްރީގެ ވިސްނުނުން ހުރީ ވީހާވެސް އަވަހަކަށް ހޮސްޕިޓަލްގެ މަސައްކަތް ނިންމުވައި ހިދްމަތް ދޭން ފެށުން ކަމަށެވެ.\nއައްޑޫގެ ސިއްހީ ހާލަތުގެ ފެންވަރު ބެއްލެވުމަށް ވަޑައިގެން ހިތަދޫ ރީޖަނަލް ހޮސްޕިޓަލާއި ފޭދޫ ސިއްހީ މަރުކަޒު އަދި މަރަދޫފޭދޫގައި ހުންނަ ދަމަނަވެށި އަށް ވަޑައިގެން މިނިސްޓަރ އަމީން ވަނީ އެތަނުގެ ކަންކަން ބައްލަވާ ލައްވާފައެވެ.\nއަމީން ވިދާޅުވީ ރާއްޖޭގެ އެހެން ސަރަހައްދުތަކާއި އަޅާ ބަލާއިރު އައްޑޫގެ ސިއްހީ ހާލަތު ހުރީ މާދަށުގައި ކަމަށެވެ. އަދި ރައީސް އިބްރާހިމް މުހައްމަދު ސޯލިހުގެ ސަރުކާރުން އެންމެ ހާއްސަ ސަމާލުކަމެއް ދެއްވުމަށް ނިންމާފައިވަނީ އައްޑޫގެ ސިއްހީ ހާލަތު ރަނގަޅު ކުރުމަށް ކަމަށެވެ.\nމިނިސްޓަރ އަމީން މިއަދު މެންދުރު ފަހު ހުޅުމީދޫއަށް ވަޑައިގަތުމަށް ވަނީ ހަމަޖެހިފައެވެ.


Massala hallukohdheyn ehbasvumun Pilotun ihuthijaajah nudhaan nimmaifi | Mihaaru\nމޯލްޑިވިއަންގެ ދެ ޕައިލެޓަކާއި ދެ ކެބިން ކްރޫއަކު ފްލައިން އަކަށް ފަހު ދަނީ.---ފޮޓޯ: މިހާރު\nމައްސަލަ ހައްލުކޮށްދޭން އެއްބަސްވުމުން ޕައިލެޓުން އިހުތިޖާޖަށް ނުދާން ނިންމައިފި\n04 ފެބުރުއަރީ 2019 - 10:11 29 comments\nގައުމީ އެއާލައިން، މޯލްޑިވިއަންގެ ޕައިލެޓުންގެ ކަންބޮޑުވުންތަކަށް ހައްލެއް ގެނެސްދޭނެ ކަމުގެ ޔަގީންކަން ޓްރާންސްޕޯޓް މިނިސްޓަރު އާއިޝަތު ނަހުލާ އާއި އައިލެންޑް އޭވިއޭޝަން ސާވިސަސް އިން ދިނުމުން، އިހުތިޖާޖު ނުކުރަން އެ މީހުން މިއަދު ނިންމައިފި އެވެ.\nޕައިލެޓުންނާއި ކްރޫންގެ އިސްވެރިޔާ، ޑިރެކްޓަ އޮފް ފްލައިޓް އޮޕަރޭޝަންސް މުހައްމަދު އަމީންއާ މެދު އުފެދިފައިވާ ހިތްހަމަނުޖެހުމަށް ހައްލެއް ނުލިބެނީސް، މޯލްޑިވިއަންގެ ގިނަ ޕައިލެންޓުންތަކެއް މިއަދު ޑިއުޓީ އަށް ނުނިކުތުމަށް ކުރިން އޮތީ ނިންމައިފަ އެވެ.\nނަމަވެސް، ރޭ 11:00 ގައި ޓްރާންސްޕޯޓް މިނިސްޓަރު ނަހުލާ އާއި އައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު ރިޒްވީ ޕައިލެޓުންނާ ބައްދަލު ކުރައްވައި، ޕައިލެޓުންގެ ކަންބޮޑުވުންތަކަށް ހައްލު ގެނެސްދެއްވާނެ ކަމުގެ ޔަގީންކަން ދެއްވާފައިވާ ކަމަށް ނަން ހާމަނުކުރަން ބޭނުންވާ ޕައިލެޓަކު ބުންޏެވެ.\n"ވަރަށް ކާމިޔާބު މަޝްވަރާތަކެއް ކުރެވުނު. ކުންފުނީގެ މެނޭޖުމެންޓާއި މިނިސްޓަރު ޔަގީންކަން ދެއްވި އަޅުގަނޑުމެންގެ ކަންބޮޑުވުންތައް ހައްލުކޮށްދޭން މަސައްކަތް ކުރާނެ ކަމަށް. އެހެންވެ ޕައިލެޓުން މިއަދު ޑިއުޓީއަށް ނުކުތީ،" އެ ބައްދަލުވުމުގައި ބައިވެރިވި އެ ޕައިލެޓު ބުންޏެވެ.\nޕައިލެޓުންގެ ޑިމާންޑަކީ އަމީން މަގާމުން ވަކިކުރުމެވެ. ޕައިލެޓުން ބުނާ ގޮތުގައި ޕައިލެޓުންނާ މެދު އަމީން ތަފާތު ކުރުން ގެންގުޅެ އެވެ. އަދި ޕައިލެޓުންނަށް އިހުމާލުވުމުގެ އިތުރުން ކޮރަޕްޝަނަށް މަގުފަހިވާ ގޮތަށް އެތައް ކަމެއް ކުރާ ކަމަށް ވެސް ތުހުމަތު ކުރެ އެވެ.\nއަމީން މަގާމުން ވަކިކުރުމަށް، ޓްރާންސްޕޯޓް މިނިސްޓަރާ އެކު އޮތް ބައްދަލުވުމުގައި ސަރުކާރުން އެއްބަސްވި ކަމެއް އަދި ޔަގީނެއް ނޫނެވެ.\nMaldivian ge pilotun ihuthijaaj ah nukunnanee\nމޯލްޑިވިއަންގެ ޕައިލެޓުން އިހުތިޖާޖަށް ނުކުންނަން ނިންމުން---\nއައިލެންޑް އޭވިއޭޝަންގެ ޕަބްލިކް ރިލޭޝަންސް މެނޭޖަރު މޫސާ ވަސީމް މިަދު ވިދާޅުވީ، ޕައިލެޓުން މިއަދު ޑިއުޓީ އަށް ނުކުތް ކަމަށާއި އޮޕަރޭޝަނަށް ބުރުލެއް ނާރާ ކަމަށެވެ.\nރައީސް އަބްދުﷲ ޔާމީންގެ ސަރުކާރުގައި ނުފޫޒު ގަދަކޮށް އަމީން އުޅުއްވިއިރު މި ސަރުކާރުގައި ވެސް އައިލެންޑް އޭވިއޭޝަންގައި އޭނާ ހުންނެވީ އެހާ ބާރުގަދަކޮށް ކަމަށް ޕައިލެޓުން ބުނެ އެވެ.\nއިތުރު ލިޔުންތައް ދަތުރުފަތުރު އައިލެންޑް އޭވިއޭޝަން މަސައްކަތްތެރިންގެ ހައްގުތައް އާއިޝަތު ނަހުލާ (އާއިޝާ)، ޓްރާންސްޕޯޓް މިނިސްޓަރު މުހައްމަދު ރިޒްވީ، އެމްޑީ/އައިއޭއެސް މޯލްޑިވިއަން އެއާލައިން މުޒާހަރާ\nޕައިލެޓުންގެ ކަންކަން އަމީންގެ އަތުން ނަގައިފި\n1 year ago 62\nމޯލްޑިވިއަންގެ ޕައިލެޓުން އިހުތިޖާޖަށް ނުކުންނަނީ\n1 year ago 204\nމޯލްޑިވިއަން އިން އެތެރޭގެ ޓިކެޓް އަގުހެޔޮކޮށްފި


Hiya ge kudhinthakakah aniyakuri mahsala eh gai 11 meehakah dhauva kuran fonuvaifi | Jazeera\tހިޔާގެ ކުދިންތަކަކަށް އަނިޔާކުރި މައްސަލައެއްގައި 11 މީހަކަށް ދައުވާކުރަން ފޮނުވައިފި - Jazeera\nނާޒިމް ހަސަން November 24, 2020 134 views0\nކުޑަކުދިންނަށް ކުރާ އަނިޔާގެ މައްސަލަތައް ބެލުމަށް ރައީސް އިބްރާޙިމް މުހައްމަދު ސޯލިހު އެކުލަވާލައްވާފައިވާ ކޮމިޝަނުން މިއަދު ނެރުނު ބަޔާނެއްގައި ބުނީ 2017 ވަނަ އަހަރު، ހިޔާގެ ކުދިންތަކަކަށް އެ ތަނުގެ މުވައްޒަފުން އަނިޔާކުރި މައްސަލައެއް ފާހަގަ ކުރެވިފައިވާ ކަމަށާއި އެ މައްސަލަ 2018 ވަނަ އަހަރު ފުލުހުންނަށް ހުށަހެޅިފައިވީ ނަމަވެސް މިހާތަނަށް އެއްވެސް ފަރާތަކާމެދު ފިޔަވަޅެއް އެޅިފައިނުވާ ކަމަށެވެ.\nއެހެންވެ، އެ މައްސަލަ ކޮމިޝަންގެ ފަންނީ ލަފާ އާއި މަޝްވަރާއާއެކު ވީއެންމެ އަވަހަކަށް ތަހުގީގުކޮށް ދައުވާ އުފުލަން ޖެހޭ މީހުންގެ މައްސަލަތައް ފޮނުވުމަށް ޕީޖީއަށް ގާނޫނު އަސާސީއިން ލިބިދޭ ބާރުގެ ދަށުން ފުލުހުންގެ މައްޗަށް މިހާރު އަމުރެއް ނެރުއްވާފައިވާ ކަމަށް ކޮމިޝަންގެ ބަޔާނުގައިވެއެވެ. އެ އަމުރު ނެރެފައިވަނީ މިދިޔަ މަހުގެ 11 ވަނަ ދުވަހުއެވެ.\nއެގޮތުން މިހާރު ތަހުގީގު ކުރިއަށްދާއިރު މިހާތަނަށް 24 ފަރާތަކާ ސުވާލުކޮށް 24 ބަޔާން ނަގައި ފަސް ކުޑަކުދިންނާ ސުވާލުކޮށްފައިވެއެވެ. ތަހުގީގަށް ބަލައި 11 މީހެއްގެ މައްޗަށް ދައުވާ ކުރުމަށް މިހާރު ޕީޖީ އޮފީހަށް ފޮނުވާފައިވާ ކަމާއި އެ މަސައްކަތް ޕީޖީ އޮފީހުން ކުރަމުންދާ ކަމަށް ބަޔާނުގައިވެއެވެ.


ޒުވާނުންނާއި މީޑިއާ ވޯކްޝޮޕްގެ ދެވަނަ ދުވަހުގެ ސެޝަންތައް ފަށައިފި\nޒުވާނުންނާއި މީޑިއާ މިނަމުގައި ހއ. ހޯރަފުށީގައި ކުރިއަށްގެންދާ ވޯކްޝޮޕްގެ ދެވަނަ ދުވަހުގެ ސެޝަންތައް ފަށައިފިއެވެ. މިގޮތުން މިއަދު ފުރަތަމަ ކުރިއަށް ގެންދެވު ސެޝަނަކީ ރާއްޖޭގައި ރަޖިސްޓްރީކޮށްގެން ހިންގާ މީޑިއާތަކަށް ހޭލުންތެރިކުރުމުގެ ކުރިއަށް ގެންދެވުނު ސެޝަނެކެވެ. މިސެޝަނުގައި މީޑިއާގެ މުހިންމުކަމާއި މައުލޫމާތު ފެތުރުމުގައި ބަލަންޖެހޭ މިންގަނޑުތަކާއި ބެހޭ ގޮތުން ބައިވެރިންނަށް މައުލޫމާތު ދެވުނެވެ.\nދެވަނަ ސެޝަނަކީ ޒުވާނުންގެ މެދުގައި ދީނީ ޢަޤީދާ ހަރުދަނާ ކުރުމާއި ބެހޭގޮތުން ކުރިއަށް ގެންދެވުނު ސެޝަނެކެވެ. މިސެޝަނުގައި ދީނީގޮތުން ތެދުމަޢުލޫމާތު ހޯދާނެގޮތާއި އަދީ ދީނީގޮތުން ތެދު މަޢުލޫމާތު ލިބޭނެ ވެބްސައިޓްތަކާއި ބެހޭ މަޢުލޫމާތު ފޯރުކޮށްދެވުނެވެ.\nމިފޯރަމަކީ މިނިސްޓްރީ އޮފް ހޯމްއެފެއާޒާއި ޔޫތު ލީޑާސް ނެޓްވޯކް ގުޅިގެން ކުރިއަށް ގެންދާ ދެދުވަހުގެ ފޯރަމެކެވެ.\nޔޫތު ލީޑާސް ނެޓްވޯކަކީ ޒުވާނުން ޒިންމާދާރު ބަޔަކަށް ހަދައި ޒުވާނުންނަށް މަދަނީ ގޮތުން ޙަރަކާތްތެރިވެގެން އުޅުމަށް މަގުފަހިކޮށްދިނުމުގެ ގޮތުން މިނިސްޓްރީ އޮފް ހޯމްއެފެއާޒްގެ ބެލެނިވެރިކަމުގެ ދަށުން އުފައްދަވާފައިވާ ނެޓްވޯކެކެވެ.\nހަރުކަށި ފިކުރާއި، ހައްދުފަހަނައަޅައިދިޔުމާ ގުޅޭގޮތުން މީޑިޔާ ހޭލުންތެރިކުރުވުމަށް ވެބިނާއެއް ފަށައިފި\nކޮރަޕްޝަންގެ އަމަލުތަކަށް މުވައްޒަފުން އަހުލުވެރިކުރުމުގެ ސެޝަނެއް ބާއްވައިފި


ކަލާފާތުގެ ދަށުން ރިއާ ދޫކޮށްލަން ނިންމައިފި – DhiDaily\nކަލާފާތުގެ ދަށުން ރިއާ ދޫކޮށްލަން ނިންމައިފި\nމިދިޔަ ޖޫންމަހުގެ ތެރޭގައި މަރުވި އިންޑިއާގެ ފިލްމީ ތަރި ސުޝާންތުގެ ލޯބިވެރިޔާ ރިއާ، ކަފާލާތުގެ ދަށުން ދޫކޮށްލުމަށް ބޮމްބޭގެ ހައިކޯޓުން ނިންމާފިއެވެ.\nރިއާ ދޫކޮށްލަން ހައިކޯޓުން ނިންމި ނަމަވެސް އޭނާގެ ޕާސްޕޯޓް ވަނީ ހިފަހައްޓާފައެވެ. އަދި ކަފާލާތުގެ ދަށުން ދޫކޮށްލާނޯ އެއް ލައްކަ ރުޕީސް ބެހެއްޓުމުން ކަމަށްވެސް ކޯޓުން ވަނީ ނިންމާފައެވެ. ސެޕްޓެމްބަރު މަހުގެ 8 ވަނަ ދުވަހު ރިއާ ހައްޔަރު ކޮށްފައިވަނީ، މަސްތުވާ ތަކެތީގެ މައްސަލައިގައެވެ. އަދި އޭނާ ކަފާލާތުގެ ދަށުން ކޯޓުން ދޫކޮށްލާފައި މިވަނީ، އިއްޔެ އޭނާގެ ބަންދުގެ މުއްދަތް މިމަހުގެ 20 ވަނަ ދުވަހުގެ ނިޔަލަށް އިތުރު ކޮށްފައި ވަނިކޮށެވެ.\nމީގެ އިތުރުން ކޯޓުން ރިއާ ދޫކޮށްލުމުގެ ގޮތުން ޝަރުތު ކުރި ކަންކަމުގެ ތެރޭގައި، 10 ދުވަސް ވަންދެން ކޮންމެ ދުވަހަކު މުމްބާއީ ޕޮލިހަށް ހާޒިރުވެ، ސޮއިކުރުމާއި ގްރޭޓާ މުމްބާއީ ނޫން އިންޑިއާގެ ތަނަކަށްދާ ނަމަ އެކަން ފުލުހުންނާ ހިއްސާކުރުމާއި ހެއްކަށް ނުފޫޒު ފޯރުވިދާނެ ކަމަށް ބެލެވޭ އެއްވެސް މީހަކާ ބައްދަލުނުކުރުމާއި ހަ މަސް ވަންދެން ކޮންމެ ހަފުތާއެއްގެ ހޯމަ ދުވަހު ނާކޮޓިކްސް ކޮންޓްރޯލް ބިއުރޯ (އެންސީބީ) އަށް ހާޒިރުވުމާއި ކޯޓަށް ހާޒިރުވާން އަންގާ ހުރިހާ ދުވަހެއްގައި ކޯޓަށް ހާޒިރުވުމާއި ހެކި ނައްތާލަން ބެލެވޭ ކަހަލަ އެއްވެސް އަމަލެއް ނުހިންގުން ހިމެނެ އެވެ.\nކަލާފާތުގެ ދަށުން ރިއާ ދޫކޮށްލަން ނިންމި އިރު، އޭނާގެ ކޮއްކޮ ޝޯމިކް ޗަކްރަބަތީ، ގެ އިތުރުން ވެސް 16 ވަރަކަށް މީހުން ތަހުގީގަށް ހައްޔަރުކޮށްފައިވެ އެވެ. އެކަމަކު އެއިން ވެސް އެއްވެސް މީހަކަށް ކަފާލާތުގެ ފުރުސަތެއް ކޯޓުން ނުދެ އެވެ. މި އެންމެނަކީވެސް ސުޝާންތުގެ މަރުގެ މައްސަލަ ތަހުގީގު ކުރުމުގެ ތެރެއިން ފެންމަތިވި މަސްތުވާ ތަކެތީގެ މައްސަލައިގައި ބަންދުކޮށްފައި ތިބި މީހުންނެވެ.


Loa kuda avi ainu trend akah vanee!\nލޯ ކުޑަ އަވިއައިނު ޓްރެންޑަކަށް ވަނީ!\nސްޓްރޭންޖާ ތިންގްސްގެ އެކްޓްރެސް މިލީ ބޮބީ ބްރައުން --\nއަވި ގަދަ ދުވަހެއްގައި އަވި އައިނެއް ނާޅާ ބޭރަށް ދިއުމަކީ ކެތްވާވަރުގެ ކަމެއް ނޫނެވެ. ހޫނު ގަދަކަމުން ދެ ލޮލަށް ބާރުކޮށް ބޮލުގައި ރިހޭ ހިސާބަށް ދެ އެވެ. މިކަހަލަ ދުވަހެއްގައި ލޯ ބޮޑު އަވި އައިނެއް އޮތުން މުހިންމެވެ.\nގިނަ މީހުން އަޅާތީ ފެންނަނީ ވެސް ލޯ ބޮޑުކޮށް ހުންނަ އަވި އައިނެވެ. ރީތި ޑިޒައިނަކަށް އޮންނަ އަވި އައިނެއް ހޯދާއިރު ވެސް އޭގެ ލޯ ކޮޅު ކުޑަވެއްޖެޔާ ބައެއް ފަހަރު ކަމަކު ނުދެ އެވެ. ލޯ ކޮޅު ބޮޑުވި ވަރަކަށް އަވިން ލޮލަށް ކުރާނެ އަސަރު ކުޑަވާނެކަން އެނގޭތީ ކަމަށް ވެސް ވެދާނެ އެވެ.\nލޯ ބޮޑު އަވި އައިނަށް ބޮޑު ސަމާލުކަމެއް އޮތަސް މަޑު މަޑުން ލޯ ކުޑަ އައިނަށް ވެސް ޝައުގުވެރިކަން އުފެދެން މިހާރުވަނީ ފަށާފަ އެވެ. އެއީ މަޝްހޫރު ގިނަ މީހުން މިހާރު ލޯ ކުޑަ އަވި އައިނު އަޅައިގެން ތިބޭ ތަން ފެންނާތީ ކަމަށްވެސް ވެދާނެ އެވެ.\nލަވަކިޔުންތެރިޔާ ރިހާނާ --\nއެގޮތުން ލޯ ކުޑަ އަވި އައިނަކީ އެމެރިކާގެ ރިއަލިޓީ ޓީވީގެ ރާނީ ކިމް ކާޑޭޝިއަން މިހާރު ފޮލޯކުރާ ސްޓައިލެކެވެ. ކިމް، ލޯ ކުޑަ އަވިއަނަށް ލޯބި ޖެހުނީ އޭނާގެ ފިރިމިހާ މަޝްހޫރު ރެޕާ އަދި ފެޝަން ޑިޒައިނާ ކާންޔޭ ވެސްޓްގެ ފަރާތުންނެވެ. މިކަހަލަ އައިނު އޭނާ އަޅަން ފެށީގެ ކާންޔޭގެ އެދުމަށެވެ.\nނުވަދިހައިގެ އަހަރުތަކުގައި ވައިގަހިފި މި ކަހަލަ އައިނު މިހާރު އާންމުކޮށް އަޅާ އެހެން މަޝްހޫރު ފަރާތްތަކުގެ ތެރޭގައި ކިމްގެ ކޮއްކޮ ކައިލީ ޖެންނާ އާއި މަޝްހޫރު ލަވަކިޔުންތެރިޔާ ރިހާނާ ގެ އިތުރުން އެމެރިކަން މޮޑެލް ބެއްލާ ހަދީދް ހިމެނެ އެވެ. އެމެރިކަން އެކްޓްރެސް ޒޯއީ ކްރާވިޓްޒް އާއި "ސްޓްރޭންޖާ ތިންގްސް" ގެ ތަރި މިލީ ބޮބީ ބަރައުން ވެސް މިކަހަލަ އައިނު އަޅާތަން މިހާރު ގިނައިން ފެނެ އެވެ.\nލޮލަށް މާގިނަ ފައިދާތަކެއް މި އައިނުތަކުން ނުކުރިޔަސް، ބަލާލުމަށް މި އައިނު އަޅާފައި ހުންނައިރު ވެސް ނިކަން ޗާލެވެ. މިހާރު އާންމުކޮށް ޓްރެންޑުތަކަަށް ވަނީ މަޝްހޫރު ފަރާތްތަކުން ފޮލޯ ކުރާ ސްޓައިލްތަކެވެ. އެހެން ކަމުން މި ސްޓައިލަށް އަވި އައިނު އެޅުން ދުވަސްކޮޅަކުން އާންމުވުމަކީ މާ ދުުރުގައި އޮތްކަމެއް ނޫނެވެ.


Post libumun cargo hidhumathah bodu badhaleh annnane: IAS\nމޯލްޑިވިއަންގެ ފްލައިޓެއް އެއާޕޯޓްގައި: ގައުމީ އެއާލައިންގެ ސަބްސިޑަރީއަކަށް ޕޯސްޓް ވަނީ ސަރުކާރުން ބަދަލުކޮށްފައި-- އަވަސް ފޮޓޯ\nގައުމީ އެއާލައިން އޮފަރޭޓް ކުރާ، އައިލެންޑް އޭވިއޭޝަން ސާވިސް (އައިއޭއެސް) ގެ ސަބްސިޑަރީއެއްގެ ގޮތުގައި ހަމަޖެއްސުމުން ކާގޯގެ ހިދުމަތަށް އިންގިލާބީ ބަދަލެއް އަންނާނެ ކަމަށް ގައުމީ އެއާލައިންއިން ބުނެފި އެވެ.\nގައުމީ އެއާލައިން އޮޕަރޭޓްކުރާ އައިއޭއެސްގެ ހެޑް އޮފް އެޑްމިނިސްޓްރޭޝަން އަލީ ނަޝާތު ހަމީދު މިއަދު "އަވަސް" އަށް ވިދާޅުވީ މި ބަދަލާއެކު، އެންމެ ބޮޑު ފައިދާއެއް ކުރާނީ ކާގޯގެ ހިދުމަތަށް ކަމަށެވެ.\n"ދެ ކުންފުންޏަކީ ވެސް ކާގޯގެ ހިދުމަތުގައި އެކްޕަޓީސް ހުރި ދެ ކުންފުނި. ހާއްސަކޮށް ޕޯސްޓް. އެހެންވެ މީގެ ސަބަބުން ކާގޯގެ ހިދުމަތް ވަރަށް ބޮޑުތަން ރަނގަޅު ވެގެންދާނެ. ބޮޑު ބަދަލެއް އަންނާނެ،" ނަޝާތު ވިދާޅުވި އެވެ.\nއައިއޭއެސްގެ ސަބްސިޑަރީއެއްގެ ގޮތުގައި ޕޯސްޓް ބަދަލުކޮށް، ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑް (ޕީސީބީ) އިން ނެރެފައިވާ ނޫސް ބަޔާއެއްގައި ބުނީ، ސަރުކާރުގެ 100 ޕަސެންޓް ހިއްސާވާ އައިއޭއެސްގެ ހިއްސާގެ އޮނިގަނޑަށް ބަދަލު ގެނައުމާއެކު، ޕޯސްޓް ލިމިޓެޑުގެ ހިއްސާގެ 99 ޕަސެންޓް އައިލެންޑް އޭޝިއޭޝަނަށް ބަދަލުކޮށްފައިވާ ކަމަށެވެ. އަދި މި ބަދަލާއެކު ބާކީއޮތް އެއް ޕަސެންޓް ހިއްސާއަކީ މޯލްޑިވްސް އެއާޕޯޓް ކޮމްޕެނީ ލިމިޑެޓް (އެމްއޭސީއެލް) ގެ ހިއްސާ ކަމަށް ޕީސީބީ އިން ބުނެފައިވެ އެވެ\nމޯލްޑިވިއަން އައިލެންޑް އޭވިއޭޝަން މޯލްޑިވްސް ޕޯސްޓް ލިމިޓެޑް


Loabin - Part9Raajje.mv | Connecting the dots...\nކ. މާލެ | އާމިރު ސަލީމް | 16 އޭޕުރިލް 2017 | އާދީއްތަ 21:56 | produceramir | ވާހަކަަ | 9,972\nއާމިރު ސަލީމްގެ ލޯބިން -- ފޮޓޯ:ރާއްޖެ އެމްވީ\nއެންމެ ފަހުން އަޕްޑޭޓް ކުރީ:9މަސް ކުރިން | ރިވިއު ކުރީ: އަޒުމޫން އަހުމަދު\nVaahaka update vaaleh laadha lahey. Reethi vaahaka eh. Ekam maa gina dhuwas nagaathy foohi.. :(


Redhan Movement Ge Namugai Raajjeygai Laa Redhan Promote Kuranee - Vaguthu\nރެދަން މޫވްމަންޓްގެ ނަމުގައި ރާއްޖޭގައި ލާ ރެދަން ޕްރޮމޯޓުކުރަނީ!\n"ރެދަން މޫވްމަންޓް"ގެ ނަމުގައި، ރާއްޖޭގައި އެކި ދުވަސްވަރު ލަމުންދާ ރެދަން އިޝްތިހާރުކޮށް، ޕްރޮމޯޓުކުރުމަށް ރ. ވާދޫ ޒުވާނަކު އިސްނަގައިގެން ހާއްސަ މަންސައެއް (ޕްލެޓްފޯމެއް) އިފްތިތާހުކޮށްފިއެވެ.\nމި މަންސަ އިފްތިތާހުކޮށްފައިވަނީ ރ. ވާދޫ، ހަވާސާ، ޒިދާން މުޙައްމަދު (ލިޔާ ކުއްޖާ) އެވެ.\nBefore sun sunshine, the beach will glow again! This is the "Sea of stars" at the Vaadhoo island in the Raa Atoll of Maldives! ?♥\nVisit Vaadhoo later! For now stay at home!#Seaofstars #VisitMaldives\nVIDEO:// Ibrahim Shaheem\nLocation:// Vaadhoo https://t.co/VJJ4DlASG5 pic.twitter.com/MT1JvwsyEd\n— Sea of Stars (@redhanmv_) June 9, 2020\n"ވަގުތު" އަށް މައުލޫމާތު ދެމުން، ޒިދާން ބުނީ، ރެދަނަކީ ފަތުރުވެރިން އެ އަށް މަރުދޭ އެއްޗެއް ކަމަށާއި، ރާއްޖޭގެ އެކި ރަށްރަށުގެ ގޮނޑުދޮށުގައި ރެދަން ލައި ދިއްލާލާފައި އޮންނަ މަންޒަރު ބަލާލަން ފަތުރުވެރިން ވަރަށް ޝައުގުވެރިވާ ކަމަށެވެ.\nމި މޫވްމަންޓްގެ ބޭނުމަކީ، ރަށްރަށުގައި ރެދަން ލާފައި އޮންނަ މަންޒަރު ވީޑިއޯ އަދި ފޮޓޯގެ ޒަރިއްޔާއިން ދައްކާލުން ކަމަށް އޭނާ ބުންޏެވެ.\nރަނގަޅަށް ހިނގައިފި ނަމަ ރާއްޖޭގެ ފަތުރުވެރި ކަމަށް ވެސް އޭގެ މަންފާ ކުރާނެ ކަމަށް އޭނާ ވިދާޅުވިއެވެ.\nޒިދާން ނިސްބަތްވާ ރ. ވާދޫ އަކީ ރެދަން ލުމަށް މަޝްހޫރު ރަށެކެވެ.\nރަށްރަށުގެ ގޮނޑުދޮށުގައި ރެދަން ލަނީ ވަކި ދުވަސްވަރެއްގައެވެ. ރެދަން ލާ ދުވަސްވަރުގެ ރޭގަނޑުގެ ވަގުތުގައި ރ. ވާދޫގެ ގޮނޑުދޮށް އޮންނަނީ ނޫކުލައިގެ އަލިން ދިއްލާލައިފަ އެވެ. އިރުއޮއްސި އަނދިރިވުމާއެކު، އެ ރަށު ގޮނޑުދޮށަށް ބީއްސާލާ ކޮންމެ ރާޅަކާއެކު އެ އަލި ގަދަވެ އެވެ. އަދި އިރު އަރަންދެން ރަށުގެ ވަށައިގެންވާ ގޮނޑުދޮށުން ފެންނަނީ މި އަލިކަމެވެ.\nމީގެ އަހަރުތައް ކުރިއަށް ބަލާ ނަމަ، ފަތުރުވެރިންނަށް ރ. ވާދޫ މާ ހާއްސައެއް ނޫނެވެ. އެކަމަކު އެ ރަށުގެ ގޮނޑުދޮށުގައި ރެދަން ލައި، ނޫކުލައިން ވިދާ ބަބުޅަނިކޮށް 2013 ގައި، ބޭރުގެ ފޮޓޯގްރާފަރަކު ނެގި ފޮޓޯއަކުން ދުނިޔޭގެ އެތައް ބައެއްގެ ޝައުގުވެރިކަން އެ ރަށަށް ހުއްޓުނެވެ. ދުނިޔޭގައި މަދުން ފެންނަ، ގުދުރަތީ މި އަޖައިބު ދެކިލުމަށް އޭރުއްސުރެ ވާދުއަށް މީހުން ދަނީ ކަޅި އަޅަމުންނެވެ.\nޒިދާން އެދެނީ މި ކަމުގައި އެންމެން ވެސް އޭނާއާ އެކު ބައިވެރިވުމެވެ. އަދި ރާއްޖޭގެ މި ރީތި ގުދުރަތީ މަންޒަރު މުޅި ދުނިޔެއަށް ދައްކާލުމެވެ.\nއެހެންކަމުން ރެދަން މޫވްމަންޓްގެ ޓްވިޓާރ އަދި ފޭސްބުކް ޕޭޖަށް ފޮލޯކޮށްލަައި އޭނާއާ އެކު މި ކަމުގައި ބައިވެރިވަމާ ހެއްޔެވެ.\nޖޫން 9, 2020 17:08\nބޮޑާވެ ކިބުރުވެރިވުމަށްވުރެ އެކަމަށް ޝުކުރުވެރި ވުމުން ﷲ ހެޔޮޮ ގޮތް މިންވަރުކުރައްވާނެ..\nޖޫން 9, 2020 20:57\nރާއްޖޭގެ ރަށްތަށުގައި ރެދަން ލާ މޫސުމަކީ އިރުވައި މޫސުމް.\nޖޫން 9, 2020 22:18\nއޮޅިގެން އަލީ ވަހީދުގެ ކުރުފިލުމު 1.4މިޔަން މީހުނަށް ސެޔާކުރި ހަރަދު ވީވަރު ބުނެވުނީ އޮޅިގެން ވިއު ކޮއްފަވަނީ 128 ވިއު މީދެން ބޮޑުވަރު ދޮގާ މަކަރާ ހީލަތް ހެދިޔަސް އެހެންވެޔޭ ބުނަނީ މީ ހިނދުކޮޅުގަ ތިބޭ ބަޔެއްކަށް


SunOnline: Coffee boe boe avadhi vumuge kurin mi kiyaalaa\nމިޙްނާ ނާސިހު 22 Dec 2020, 09:28\nކޮފީ އަކީ ގިނަ ބައެއްގެ ދިރިއުޅުމުގެ އެއްބަ އެވެ. ކޮފީއެއް އަރު ތެރެއިން އެތެރެނުވާ ނަމަ، މީހާ ދިރި ހުރި ހެންވެސް ހީނުވާ ބަޔަކު އުޅެ އެވެ. އަނެއްކޮޅުން، އެއް ކޮފީއަކުން ހިތެއް ނުވެސް ފުރެ އެވެ. ދުވާލަަކަށް ދެތިން ހަތަރު ކޮފީ ވެސް މި އޮންނަނީ މަދުވެފަ އެވެ. އެކަމަކު މިއީ ހަމަ މިހާވަރަކުން ބޯން ހެޔޮވާ ވަރު އެއްޗެއް ބާ އެވެ؟ މިއިން ސިއްހަތަށް ކުރަނީ ކޮން އަސަރުތަކެއް ހެއްޔެވެ؟\nކޮފީގެ މި މައުލޫ ހިފައިގެން ދާން މިޖެހުނީ ޑައިޓީޝަން އާސިޔާ އަބްދުލް ރަހީމް ކަައިރިއަށެވެ. ކޮފީގެ ދިގު ތާރީހާއި މިއިން ހަށިގަނޑަށް ކުރާ އަސަރު އޭނާ ކިޔައިދިނީ އެންމެ އަށް މިނިޓުންނެވެ. އެހާވެސް ފަރިތަވެފައި ފަހަރެއްގައި ކޮފީއަށް ހުރި ބޮޑު ލޯތްބެއްގެ ސަބަބުން ކަމަށްވުން އެކަށީގެންވެ އެވެ.\nއާސިޔަތު ވިދާޅުވާގޮތުގައ ތާރީހީ ގޮތުން ކޮފީ މީހުންގެ މެދުގައި މަގުބޫލުވެގެންދިޔައީ އެންމެ ފުރަތަމަ ގެރިބަކަރިފަދަ ތަކެއްޗަށް ކާން ދީ އުޅުނު އެއްޗެއްގެ ގޮތުގަ އެވެ. މި ކާންދިނުމުން ގެރިބަކަރި ތަކުގެ ހަރަކާތްތެރިވުން ބޮޑުތަނުން އިތުރުވެ މީހުންގެ ޝައުގުވެރިކަންވެސް ލިބެން ފެށި އެވެ. އެއަށްފަހު މިއީ ވިހައިގެ އަސަރު ހުރި އެފަދަ އެއްޗެއް ނޫންކަން ކަށަވަރު ވުމުން މީހުންވެސް މި ބޯން ފަށާ އިސާހިތަކު މުޅި ދުނިޔެއަށް ކޮފީގެ މަގުބޫލުކަން ފެތުރިއްޖެ އެވެ.\nކޮފީ ބުއިމުގައި ވަކި ލިމިޓެއް އެބައޮތްތަ؟\nއާންމުގޮތެއްގައި ދުވާލެއްގެ މައްޗަށް އެންމެ ރަނގަޅީ ދެތަށި ރެގިއުލާ ކޮފީއެއް ބުއިމެވެ. އެހެންނަމަވެސް ގިނައިން ކޮފީ ބޮއެ އުޅޭ ފަރާތްތަކުން އެއަށްވުރެ ކުޑަ ތަންކޮޅެއް އިތުރުވުމަކުން މާ ބޮޑު މައްސަލައެއް ނެތެވެ. މިކަމުގައި ވަކި ހާއްސަ މިންވަރެއް ޑައިޓީޝަނުންގެ މެދުގައިވެސް ކަނޑައެޅިފައެއް ނޯވެ އެވެ. ނަމަވެސް މައްސަލަ މި ނުކުންނަ ހިސާބަކީ ތިމާގެ ހަށިގަނޑަށް ދުވަހެއްގެ މައްޗަށް ބޭނުންވާ މާއްދާތައް ލިއްބައިދޭ ކާނާގެ ބަދަލެއްގެ ގޮތުގައި ކޮފީ ބުއިމެވެ. މިގޮތަށް ކޮފީ ބުއިމަކީ އެއްވެސް ހާލެއްގައި އެދެވިގެންވާ ކަމެއް ނޫނެވެ.\n"ކޮފީ ބޮމުންގޮސް އެމީހެއްގެ އެހެނިހެން ކެއުންތަކަށް ބުރޫ އަރަންޏާ، މިސާލަކަށް އެމީހެއްގެ ނޯމަލް ނިއުޓްރިޝަން ނުލިބެންޏާ ނޫނީ ކާންޖެހޭ ގަޑިތަކުގައި ނުކެވެންޏާ އެއީ ގޯހެއް. އެ ގަޑިތަކަށް ބުރޫ އަރަންޏާ އެއީ މައްސަލައެއް،" އާސިޔާ ވިދާޅުވި އެވެ.\nއެމެރިކާގެ ސެންޓާ ފޯ ޑިޒީސް ކޮންޓްރޯލް އެންޑް ޕްރިވެންޝަން އިން ބުނާގޮތުގައި އާންމު މީހުންނަމަ ރެގިއުލާ ކޮފީއެއްގެ މިންވަރަކީ 400 މިލިގްރާމްސް އެވެ. ނަމަވެސް މާބަނޑުއިރު އަދި ކިރުމައިންނަށް އެންމެ ރަނގަޅީ ދުވާލަކާށް 300 މިލިގްރާމް ނުވަތަ އެއަށްވުރެ ވެސް މަދެވެ. އެއީ ގާތްގަނޑަކަށް 2-3 ޖޯޑެވެ.\nކޮފީ ބުއިމުގައި ސަމާލުވާންޖެހޭ ހާއްސަ ބަޔަކު އުޅޭ\nކޮންމެ ކަމެއްވެސް ކުރަންވާނީ އެމީހެއްގެ ހަށިގަނޑަށް ކުޅަދާނަ މިންވަރަކަށެވެ. އެއްވެސް ހާލެއްގައި ތިމާގެ ހައްޓަށް ނުކުޅަދާނަ ވާވަރަށް ކޮފީ ވެސް އަދި އެހެން އެއްޗެއް ވެސް ބޮއި ކައިގެން ނުވާނެ އެވެ. ކޮފީ ބުޔުމުގައި ސަމާލުވާން ޖެހޭ ކަމަށް ޑައެޓީޝަން އާސިޔާ ފާހަގަކުރީ ތިން ކެޓަގަރީއެއްގެ ބައެކެވެ.\nގޭސްޓްރިކް މައްސަލަ ހުންނަ މީހުން : ކޮފީގައި އެކުލެވޭ ގިނަ މާއްދާތަކުގެ ސަަބަބުން ބަނޑުގައި އެސިޑް އުފެދޭ މިންވަރު އިތުރުވޭ\nލޭ މަދުވާ މީހުން: މިސާލަކަށް ތެލަސީމިއާ ކުދިން. ކޮފީ ބުއިމާއި ކެއުމާއި ދޭތެރޭ2ގަޑިއިރު ބަހައްޓަންޖެހޭ.\nމާބަނޑު މީހުން ނުވަތަ ކިރުމައިން : ދުވާލަކަށް ރެގިއުލާ ދެ ކޮފީ 12 ގަޑިން 12 ގަޑިން. ނޫންނަމަ ފޫޅު ހުރަސްކޮށް، ދަރިފުޅަށް ދާނެ. ނުވަތަ ކިރުގައި ކޮފީގެ މާޢްދާތައް ހިމެނޭނެ،\nކޮފީ ބޯންވީ ދެން ކޮން ވަގުތަކު؟\nކޮފީގެ އެންމެ ބޮޑު ހަގީގަތަކީ މިއީ ހަމަ މީހާ ނިދިން ހޭލައްވާލާ އެއްޗެއް ކަމެވެ. އެހެންކަމަށްވާނަމަ މާބޮޑަށް ނިދިއަންނަ ކޮންމެ ފަހަރަކު ކޮފީ އެއް ބޯލަންވީތޯ ނޫނީ މި ބޭނުމަށް ކޮފީ ބޯންވީ ވަކި ހާއްސަ ވަގުތެއް އޮވޭތޯ ސުވާލު އުފެދެ އެވެ.\nޑައިޓީޝަން އާސިޔާ ވިދާޅުވަނީ މެންދުރުފަހު ކޮފީ ބުއިމަކީ ޑައިޓީޝަނުން ރިކޮމެންޑް ކުރާ ކަމެއް ނޫންކަމަށެވެ. ނަމަވެސް އެ ވަގުތަށް ފަހުވެސް ކޮންމެހެން ކޮފީއެއް ބޮވައިގަނެފިނަމަ ކޮފީ ބޯ މިންވަރު މަދުކުރުމަށް ސަމާލުވާން އޭނާ އިލްތިމާސް ކުރެއްވި އެވެ.\n"ކޮފީގައި މި ހުންނަ މީހާ އެލާޓް ކުރުވާ މާއްދާގެ ސަަބަބުން މީހާގެ ނިންޖަށް ބުރޫ އަރާފާނެ. އެހެންވީމަ އަދި ހާޢްސަކޮށް ނިދުމުގެ މައްސަލަ ހުންނަ ފަރާތްތަކުން ކޮފީ ބޯ ވަގުތަށް ސަމާލުކަންދޭން ޖެހޭ" އާސިޔާ ވިދާޅުވި އެވެ.\nދެން އޭނާ ފާހަގަކުރެއްވި އެއްބަޔަކީ ހަށިގަނޑުން ފެންމަދުވާ މީހުންނެވެ. ކޮފީއަކީ "ޑައި ޔޫރެޓިކް" އެއްޗެއް ކަމަށްވާއިރު، ކޮފީ ބުއިމުގެ ސަަބަބުން މީހާ ކުޑަކަމުދާ މިންވަރު އިތުރުކޮށްދީ ހަށިގަނޑުން މާ ގިނައިން ފެން ބޭރުކުރާނެ އެވެ. އެހެންކަމުން އެފަދަ މީހުން ގިނައިން ކޮފީ ބުޔުން ބުއްދިވެރިއެއް ނޫނެވެ.\nކަޅު ކޮފީއެއްތަ؟ ކިރު ކޮފީއެއްތަ؟\nގިނަ ބަޔަކަށް އަރާފައި އޮންނަ އެންމެ ބޮޑު އޮޅުމަކީ ކަޅު ކޮފީއެއްގެ ބަދަލުގައި ކިރު ކޮފީއެއް ބޯލުމުން ހަށިގަނޑަށް ކުރާ ކޮފީގެ އަސަރު ކުޑަވާނެ ކަމަށެވެ. ނަމަވެސް މިއީ ހަމަ ކުށްހީ އެކެވެ.\n"ބައެއްފަހަރު ކަޅު ކޮފީ ބޯ މީހުންވެސް ނޫނީ އެނޫންވެސް މީހުން ތަންކޮޅެއް މައިލްޑް ކޮފީ އެއް ބޯލަންވެގެން ނޫނީ ތަންކޮޅެއް ކޮފީގެ އަސަރު ކުޑަކުރަންވެގެން މިކުރާ ކަމަކީ ކިރު އަޅަނީ. އެކަމަކު އެއް ޝޮޓުން ހަދާ އެސްޕްރެސޯ އެއްގައިވެސް ލާޓޭއެއްގައިވެސް ހުންނާނީ ހަމަ ކޮފީ އެއްވަރަކަށް. އޭގެ މާނައަކީ އޭގައި ހުންނަ ކެފެއިންގެ މިންވަރު ވާނީ ހަމަ އެއްވަރޭ" އާސިޔާ ވިދާޅުވި އެވެ.\nއެހެންކަމުން އާސިޔާގެ ހިޔާލަކީ ކަޅު ކޮފީ ބޯން އާދަވެފައިވާ ފަރާތްތަކުން ހަމަ ކަޅު ކޮފީ ބުއިމެވެ. އަދި ހާއްސަކޮށް ލޭ މަދުވާ ފަރާތްތަކުން ކިރު ކޮފީ ބުއިމުން އިތުރަށް ލޭ މަދުވުމަށް މަގުފަހިކޮށްދޭ ކަމަށްވެސް އާސިޔާ ވިދާޅުވި އެވެ.\nކަޅު ކޮފީ ބުއީމަ ހަމަ އަސްލުވެސް ހިކޭނެތަ؟\nކޮފީ އާއި ގުޅުވާ ދެން ދެކެވޭ އެންމެ އާންމު އެއްވާހަކަ ކަޅު ކޮފީ ބުޔުމުން މީހާ ހިއްކާލާ ކަމަށެވެ. މިފަދަ ފަރާތްތަކުން އެންމެ ގިނައިން ދައްކާ ވާހަކައަކީ ކޮފީ ބުއިމުން މީހާގެ "ބޭސަލް މެޓަބޯލިޒަމް" އިތުރުވާ ކަމެވެ. ނަމަވެސް ޑައިޓީޝަނުން ބުނާގޮތުގައި، ކޮފީނޫން ކާއެއްޗަކުން މި މިންވަރު އިތުރުކުރަން އުޅުނަސް މިއީ މާ ބޮޑަށް އިތުރުވާ ކަމެއް ނޫނެވެ. އޭގެ ބަދަލުގައި ހިކެން ބޭނުންނަމަ މި ޖެހެނީ އެމީހަކު ފަލަވަން މެދުވެރިވާ ސަބަބު ހޯދާށެވެ.\n"އަޅުގަނޑުގެ ތަޖުރިބާގައި ރާއްޖޭގައި ގިނައިން މީހުން ފަލަވަނީ ކާންވާ ވަރަށް ވުރެ އިތުރަށް ކައިގެން، ނޫނީ މަދުން ކައިގެން ނޫނީ ކާންވާ ގަޑިތަކުގައި ނުކާތީ. މިކަންކަމަށް ހައްލެއް ނުހޯދާ ކިތަންމެ ވަރަކަށް ކަޅު ކޮފީ ބުޔަސް ހައްލެއް ނުލިބޭނެ." އާޝިޔާ ވިދާޅުވި އެވެ.\nހަމައެޔާއެކު އެކި ވައްތަރުގެ ޑައެޓް ކޮފީތަކުގެ ސަބަބުން ހަށިގަނޑަށް ވަރަށް ނުރައްކާތެރި އަސަރުތަކެއް ކުރާ ކަން އާސިޔާ ފާހަގަކުރެއްވި އެވެ. މިގޮތުން މިފަދަ ބައެއް ކޮފީތަކުގައި ކްރޮމިއަމް ސިކޮލޮނޭޓް ފަދަ މާއްދާތައް ހިމެނޭ ކަމަށާއި މިއީ ހިކޭ އެއްޗެއް ނަމަވެސް، ހަށިގަނޑުގެ ފެޓް މާސްއާއި ލީން މާސްވެސް ލޫސްކުރުވާ އެއްޗެއް ކަމުގައި އޭނާ ވިދާޅުވި އެވެ. މާނައަކީ ހިތުގައި ނުވަތަ ކިޑްނީ ފަދަ މުހިންމު ގުނަވަންތަކުގައި ހުންނަ ބައެއް ލީން ޓިޝޫތައްވެސް ލޫސްކޮށްދީ ހިތާއި ކިޑްނީ ފަދަ ގުނަވަންތައް ފެއިލްވުމަށް މަގުފަހިވުމެވެ.\nދުނިޔޭގައި ފެނަށް ފަހު އެންމެ ގިނަބަޔަކު މިއަދު ބޯ އެއްޗަކީ ކޮފީ އެވެ. ސިއްހަތަށް ބަލައިގެން އެމީހެއްގެ ހަށިގަނޑަށް އެކަށޭނަ މިންވަރަށް އެކަށޭނަ ވަގުތުތަކުގައި ކޮފީ ބުއިމަކުން މާބޮޑު ނޭދެވޭ އަސަރެއް ނުކުރާނެ އެވެ. އޭގެ ބަދަލުގައި ކޮފީއަކީ މީހާގެ ސަމާލުކަން ގެނެސްދީ ގިނަ އަދަދެއްގެ އެންޓި އޮކްސިޑަންޓްސް ހިމެނޭ އަދި ކެންސަރުން ޖެހުމުން ދުރުކޮށްދޭ މާއްދާތަކުން މުއްސަނދި ބާވަތެކެވެ. އެކަމަކު ކޮފީވެސް ބޯންވާނީ ކުޅަދާނަ މިންވަރަކަށެވެ.


އިންޑިއާގެ ބޮޑުވަޒީރު މޯދީގެ ދަތުރުފުޅު\nބޮޑުވަޒީރު މޯދީ މަޖިލީހުގައި ތަޤުރީރު ދެއްވި މަންޒަރުތައް\nދިވެހިރައްޖޭގެ ފުރަތަމަ ޤާނޫނޫ އަސާސީގެ ނަކަލެއް ބޮޑުވަޒީރު މޯދީއަށް އަރުއްވައިފި\nރާއްޖެއާއި އިންޑިއާއަކީ އެކުވެރި ދެ ޤައުމު، އެކުވެރިންގެ މެދުގައި ކުޑަ ބޮޑު ނުވަތަ ވަރުގަދަ، ބަލިކަށި ކަމުގެ ތަފާތުކުރުމެއް ނޯންނާނެ: ބޮޑުުވަޒީރު މޯދީ\n8 ޖޫން 2019 | ހޮނިހިރު 00:53\n8 ޖޫން 2019 | ހޮނިހިރު 19:40\nދިވެހިރައްޖޭގެ ފުރަތަމަ ޤާނޫނޫ އަސާސީގެ ނަކަލެއް ބޮޑުވަޒީރު މޯދީއަށް ވަނީ އަރުއްފާވަ. އެއަށްފަހު ބޮޑުވަޒީރު މޯދީ ވަނީ މަޖިލިސް މެމްބަރުންނާ ސަލާމް ކުރައްވާފައި.\n8 ޖޫން 2019 | ހޮނިހިރު 19:36\nރާއްޖެއާއި އިންޑިއާއަކީ އެކުވެރި ދެ ޤައުމު ކަމަށާއި، އެކުވެރިންގެ މެދުގައި ކުޑަ ބޮޑު ނުވަތަ ވަރުގަދަ، ބަލިކަށި ކަމުގެ ތަފާތުކުރުމެއް ނޯންނާނެ ކަމަށް މަޖިލީހުގައި ދެއްވި ތަޤުރީރުގައި ބޮޑުުވަޒީރު މޯދީ ވިދާޅުވި.\n8 ޖޫން 2019 | ހޮނިހިރު 19:32\nބޮޑުވަޒީރު މޯދީ މަޖިލީހުގައި ދެއްވި ތަޤުރީރު\n8 ޖޫން 2019 | ހޮނިހިރު 19:15\nބޮޑުވަޒީރު މޯދީ މަޖިލީހުގައި ދެއްވި ތަޤުރީރުގެ ތެރެއިން\nރާއްޖޭގެ ރައްޔިތުންނަށް އީދުގެ ތަހުނިޔާ ކިއުއްވާފައިވޭ އަދި ބޮޑުވަޒީރު މޯދީ ވިދާޅުވީ، އެތަކެއް އަހަރުތަކެއް ވަންދެން ރާއްޖެއަކީ އެކި ގޮތްގޮތުން ނަމޫނާ ޤައުމެއް ކަމަށާއި، މަޖިލީހުގައި ތަޤުރީރު ކުރެއްވުމަށް ފުރުސަތު ލިބިލެއްވުމަކީ ލިބިވަޑައިގެންނެވި ޝަރަފެއް ކަމަށެވެ.\nއޭގެ އިތުރުން، ރާއްޖެއަށް ލިބޭ ކާމިޔާބީތަކުގައި އެންމެ ބޮޑު އުފަލަކާއި ފަޚުރެއް ލިބޭ އެއް ޤައުމަކީ އިންޑިއާ ކަމަށްވެސް ވިދާޅުވި، އަދި އަވައްޓެރި ޤައުމުތަކަށް އިސްކަން ދިނުމަކީ އިންޑިއާއިން ގެންގުޅުއްވާ ސިޔާސަތު ކަމަށާއި، އޭގެ ތެރެއިން ރާއްޖެއަކީ ޚާއްސަ އިސްކަމެއް ދެއްވާނެ ޤައުމެއް ކަމަށްވެސް ވިދާޅުވި.\n8 ޖޫން 2019 | ހޮނިހިރު 19:14\nބޮޑުވަޒީރު މޯދީ މަޖިލީހުގައި ތަޤުރީރު ކުރައްވާ ޖަލްސާގައި ރައީސް ނަޝީދު ދެއްކެވި ވާހަކަފުޅު\nއިންޑިއާއިން އަބަދުވެސް ރާއްޖެއަށް އެހީތެރިވިކަން ފާހަގަކުރައްވައި ރައީސް ނަޝީދު ވިދާޅުވީ، ދެ ޤައުމުގެ މެދުގައި އޮތް ގުޅުން ބޮޑުވަޒީރު މޯދީގެ ބޮޑުވަޒީރުކަމުގެ ދަށުން އިތުރަށް ވަރުގަދަވެގެންދާނެ ކަމަށް ޤަބޫލުފުޅުކުރެއްވޭ ކަމަށް.\n8 ޖޫން 2019 | ހޮނިހިރު 19:01\nބޮޑުވަޒީރު މޯދީ މަޖިލީހުގައި ތަޤުރީރު ކުރައްވާ ޖަލްސާ ފެށިއްޖެ\nއިންޑިއާގެ ބޮޑުވަޒީރު ނަރެންދުރަ މޯދީ މަޖިލީހުގައި ތަޤުރީރު ކުރައްވާ ޖަލްސާ ފެށިއްޖެ.\nޖަލްސާ ފައްޓަވައިދެއްވަމުން މަޖިލީހުގެ ރައީސް، ރައީސް މުހައްމަދު ނަޝީދު ވަނީ މޯދީއަށް މަރުހަބާ ދަންނަވާފައި އަދި މޯދީ މަޖިލީހުގައި ތަޤުރީރު ކުރައްވަން ވަޑައިގަތުމަކީ ލިބިލައްވާ ޝަރަފެއް ކަމަށް ވިދާޅުުވި،\nރައީސް ނަޝީދު ވަނީ ބޮޑުވަޒީރު ކަމުގެ ދެވަނަ ދައުރަކަށް އިންތިހާބުވުމުން ބޮޑުވަޒީރު މޯދީއަށް މަރުހަބާ ދަންނަވާފައި.\n8 ޖޫން 2019 | ހޮނިހިރު 18:59\nމަޖިލީހުގެ ރައީސް ނަޝީދާއިި ބޮޑުވަޒީރު މޯދީ މަޖިލިސް އިދާރާއަށް ވަޑައިގެންފި\nބޮޑުވަޒީރު މޯދީ ވަނީ މަޖިލިސް އިދާރާގައި އިއްޒަތްތެރިން ސޮއިކުރައްވާ ފޮތުގައި ސޮއި ކުރައްވާފައި އަދި މަޖިލިސް މެމްބަރުން ވަނީ މޯދީއަށް މަރުހަބާ ދަންނަވާފައި\n8 ޖޫން 2019 | ހޮނިހިރު 18:45\nބޮޮޑުވަޒީރު މޯދީ ވާހަކަފުޅު ދައްކަވަނީ\n8 ޖޫން 2019 | ހޮނިހިރު 18:14\nބޮޮޑުވަޒީރު މޯދީގެ ވާހަކަފުޅު\nރާއްޖޭގެ ސަރުކާރުން ދެއްކެވި މެހެމާންދާރީއަށް ޝުކުރުދެންނެވި އަދި ފާއިތުވި އީދުގެ ތަހުނިޔާ ދިވެހިންނަށް ރައްދުކުރައްވާފައިވޭ،\nއޭގެ އިތުރުން، ނިޝާން އިއްޒުއްދީންގެ އިއްޒަތުގެ ވެރިޔާގެ ލަޤަބު ލިބިވަޑައިގަތުމަކީ ލިބިލެއްވި ވަރަށް ބޮޑު ފަޚުރެއް ކަމަށާއި، މުޅި އިންޑިއާގެ ނަމުގައި އެ ލަޤަބު ޤަބޫލުފުޅުކުރައްވާ ކަމަށް ވިދާޅުވި.\nއޭގެ އިތުރުން، އަބަދުވެސް ރާއްޖެއަށް އެހީތެރިވެދޭން އަންނަ ޤައުމެއްގެ ގޮތުގައި އިންޑިއާ އޮންނަކަން ފާހަގަކުރައްވައި ވިދާޅުވީ، ރައީސް ސޯލިހާއެކު ދެ ޤައުމުގެ ތަރައްޤީއާ ގުޅޭ ވަރަށް މުހިއްމު މަޝްވަރާތަކެއް ކުރެވިފައިވާ ކަމަށް\n8 ޖޫން 2019 | ހޮނިހިރު 18:17\nދެ ޤައުމުގެ ދެމެދުގައި ތަރައްޤީގެ ގިނަ މަޝްވަރާތަކެއް ކުރެއްވި\nދެ ޤައުމުގެ ދެމެދުގައި އެއްބަސްވެވިފައިވާ އެމްއޯޔޫތަކާ ގުޅޭގޮތުން ރައީސް ސޯލިހު ވާހަކަފުޅު ދެއްކެވި. އަދި ކުރިއަށް އޮތް ތަނުގައިވެސް އިޖުތިމާއީ ތަރައްޤީއާއި، ދުޅަހެއުކަމާއި، ތައުލީމީ ދާއިރާ ފަދަ އެކި ދާއިރާތަކުން ރާއްޖެއަށް ދެއްވުމަށް ނިންމާފައިވާ ހިލޭއެހީއާ ގުޅޭގޮތުން މަޝްވަރާ ކުރެއްވި.\nއޭގެ އިތުރުން، މޫސުމަށް އަންނަ ބަދަލުތަކަށް އަވަސް ހައްލެއް ހޯދުމާ ގުޅޭގޮތުންވެސް މަޝްވަރާ ކުރެއްވި.\nއަދި ޓެރަރިޒަމް ނައްތާލުމާއި، އަވައްޓެރި އެހެން ޤައުމުތަކާ ގުޅުން ބަދަހިކޮށް އިންޑިއާ ކަނޑުގެ އެހެނިހެން ޤައުމުތަކާ ގުޅުން ބަދަހިކޮށް އިންޑިއާ ކަނޑުގެ ސަލާމަތާއި ރައްކާތެރިކަން ޤާއިމު ކުރުމުގެ މުހިއްމުކަމާ ގުޅޭގޮތުންވެސް ރައީސް ސޯލިހާއި ބޮޑުވަޒީރު މޯދީ ވަނީ މަޝްވަރާ ކުރައްވާފައި.\nރާއްޖެ އަބަދުވެސް އޮންނާނީ އިންޑިއާގެ ގާތް އެކުވެރިއެއްގެ ގޮތުގައި ކަމަށްވެސް ވިދާޅުވި\n8 ޖޫން 2019 | ހޮނިހިރު 18:07\nއިންޑިއާއާއި ރާއްޖެއިން ގުޅިގެން ގެންނަ ޖޮއިންޓް ޕްރެސް ފައްޓަވައިފި\nމި ޕްރެސްގައި ރައީސްވަނީ ބޮޑުވަޒީރުކަމުގެ އިންތިހާބުގައި މޯދީ ހޯއްދެވި ކާމިޔާބީއަށް މަރުހަބާ ދަންނަވާފައި، އަދި ރާއްޖެއާއި އިންޑިއާއާ ދެމެދުގައި ވަނީ ޚާއްސަ ގުޅުމެއް ކަމަށާއި، ވަރަށް ބަދަހި ގުޅުމެއް ކަމަށް ވިދާޅުވި. އަދި ރައްޔިތުންގެ ކުރިއެރުމަށް އިސްކަންދޭ ތަރައްޤީއެއް ހޯދުމުގެ ތަސައްވަރުގައި އިންޑިއާއިން ވެދޭ ދީލަތި އެހީއަށް ޝުކުރު ދަންނަވާފައިިވޭ\n8 ޖޫން 2019 | ހޮނިހިރު 17:59\nބޮޑުވަޒީރު މޯދީއަށް ނިޝާން އިއްޒުއްދީންގެ އިއްޒަތުގެ ވެރިކަމުގެ ލަޤަބު އެރުވުން\n8 ޖޫން 2019 | ހޮނިހިރު 17:52\nބޮޑުވަޒީރު މޯދީއަށް ނިޝާން އިއްޒުއްދީންގެ އިއްޒަތުގެ ވެރިކަމުގެ ލަޤަބު އަރުވައިފި\nރައީސްގެ ޤަރާރަކުން ބޮޑުވަޒީރު މޯދީއަށް ނިޝާން އިއްޒުއްދީންގެ އިއްޒަތުގެ ވެރިކަމުގެ ލަޤަބު އަރުވައިފި\nނިޝާން އިއްޒުއްދީނުގެ އިއްޒަތުގެ ވެރިކަމުގެ ލަގަބަކީ ރާއްޖޭގައި ގައުމެއްގެ އިސްވެރިޔަކަށް ދެވޭ އެންމެ މަތީ ލަގަބު.\nއެ ލަޤަބު އެރުވުމަށްފަހު ދިވެހި ރާއްޖޭގެ ޤައުމީ ސަލާމް އިއްވާފައިވޭ.\n8 ޖޫން 2019 | ހޮނިހިރު 17:51\nމާފިލާފުށީގެ ޓްރެއިނިންގ ސެންޓަރާއި ރާޑަރ ސިސްޓަމްތައް އިފްތިތާހުކޮށްފި\n8 ޖޫން 2019 | ހޮނިހިރު 17:47\nއިންޑިއާގެ ޤައުމީ ޓީމުން ސޮއިކޮށްފައިވާ ކްރިކެޓް ބެޓެއް ބޮޑުވަޒީރު މޯދީ ވަނީ ރައީސް ސޯލިހަށް އަރުވާފައި\n8 ޖޫން 2019 | ހޮނިހިރު 17:39\nދެ ޤައުމުގެ ދެމެދުގައި އެމްއޯޔޫ ބަދަލުކުރަން ފަށައިފި\nދެ ޤައުމުގެ ދެެމެދުގައި ހަ އެއްބަސްވުމެއްގައި ސޮއި ކުރުމަށް ހަމަޖެހިފައިވާއިރު، އެއީ ރާއްޖޭގައި ހިއުމަން ރިސޯސްގެ ވަސީލަތްތައް ތަރައްގީ ކުރުމަށްވެވޭ އެއްބަސްވުންތަކެއް ކަމަށް ފޮރިން މިނިސްޓްރީން މައުލޫމާތުދޭ.\n8 ޖޫން 2019 | ހޮނިހިރު 17:35\nބޮޑުވަޒީރު މޯދީއަށް ރާއްޖޭގެ ސަރުކާރުން ވަނީ ވަރަށް ކުލަގަދަ ގޮތެއްގައި މަރުހަބާ ދަންނަވާފައި\nބޮޑުވަޒީރު މޯދީ ރައީސް އޮފީހުގައި\n8 ޖޫން 2019 | ހޮނިހިރު 16:32\n17:30 ގައި ދެގައުމު ދޭތެރޭގައި އެއްބަސްވުން ތަކުގައި ސޮއިކުރުން އޮންނާނެ\nބޮޑުވަޒީރު މޯދީއަށް ރައީސް ސޯލިހު މަރުހަބާ ދަންނަވާ މަންޒަރު\n8 ޖޫން 2019 | ހޮނިހިރު 16:29\nބޮޑުވަޒީރު މޯދީ ރައީސް އޮފީހަށް ވަޑައިގެންފި\nބޮޑުވަޒީރު މޯދީ ޖުމްހޫރީ މައިދާނުން ހިންގަވާފައި ރައީސް އޮފީހަށް ވަޑައިގެންފި. އަދި އެމަނިކުފާނު ވަނީ އިއްޒަތްތެރިން ސޮއި ކުރައްވާ ފޮތުގައި ސޮއި ކުރައްވާފައި.\n8 ޖޫން 2019 | ހޮނިހިރު 16:18\nބޮޑުވަޒީރު މޯދީއަށް ވަނީ 21 ބަޑީގެ ސަލާމެއް އަރުވާފައި.\nބޮޑުވަޒީރު މޯދީއަށް ވަނީ 21 ބަޑީގެ ސަލާމެއް އަރުވާފައި\nއަދި އިންޑިއާއާއި، ދިވެހިރާއްޖޭގެ ޤައުމީ ސަލާމް ކުޅުމަށްފަހު، އިންޑިއާގެ ބޮޑުވަޒީރުގެ ޝަރަފްގައި އޮތް މޯލްޑިވްސް ނޭޝަނަލް ޑިފެންސް ފޯސްގެ ގާޑް އޮފް އޮނަރެއް، އެމަނިކުފާނު ވަނީ އިންސްޕެކްޓް ކޮށްދެއްވާފައި\n8 ޖޫން 2019 | ހޮނިހިރު 16:48\nމި ދަތުރުފުޅުން ރަމްޒުކޮށްދެނީ އިންޑިއާއާ ރާއްޖެއާމެދު އޮންނަ ގުޅުމުގެ މުހިއްމުކަން- ބޮޑުވަޒީރު މޯދީ\n8 ޖޫން 2019 | ހޮނިހިރު 16:33\nރައީސް ސޯލިހު ބޮޑޫވަޒީރު މޯދީއަށް މަރުހަބާ ދަންނަވައިފި\nލޯންޗުކޮޅުން ފައިބާ ވަޑައިގަތުމުން ރައީސް ސޯލިހުއާއި ޖުމްހޫރީ މައިދާނަށް އެއްވެވަޑައިގެން ތިއްބެވި އިސްވެރިން ބޮޑޫވަޒީރު މޯދީއަށް މަރުހަބާ ދަންނަވައިފި.\nއޭގެ އިތުރުން، ދިވެހި ސަޤާފީ ނެށުމަކުން އެމަނިކުފާނަށް މަރުހަބާ ދެންނެވުން ކުރިއަށްދަނީ.\nއޭގެ އިތުރުން، ދިވެހި ސަޤާފީ ނެށުމަކުން އެމަނިކުފާނަށް ވަނީ މަރުހަބާ ދަންނަވާފައި. އެގޮތުން ދިވެހި ލިބާހުގައި ތިބި ކުދިންތަކެއް "ޤައުމު މި ލޯބިމަގޭ" ލަވައަށް ދިވެހި ސަޤާފީ ނެށުމެއް ހުށައަޅާދީފައިވޭ.\n8 ޖޫން 2019 | ހޮނިހިރު 16:05\nބޮޑުވަޒީރު މޯދީއަށް މަރުހަބާ ދެންނެވުމަށް ޖުމްހޫރީ މައިދާނުގައި ވެފައިވާ ތައްޔާރީތަކުގެ ތެރެއިން\n8 ޖޫން 2019 | ހޮނިހިރު 16:01\nބޮޑުވަޒީރު މޯދީ ދަތުރުފުޅު ކުރައްވާ ލޯންޗުކޮޅު މާލެ ވަޑައިގެންފި\nބޮޑުވަޒީރު މޯދީ ދަތުރުފުޅު ކުރައްވާ ލޯންޗުކޮޅު ދާދި ދެންމެއަކު މާލެ ވަޑައިގެންފި. އެމަނިކުފާނުގެ ދަތުރުފުޅުގައި ރައްޔިތުންގެ މަޖިލީހުގައި ތަގްރީރު ކުރެއްވުމުގެ އިތުރުން، ގިނަ އެއްބަސްވުންތަކުގައި ސޮއިކުރެއްވުމަށް ވަނީ ހަމަޖެހިފައި.\n8 ޖޫން 2019 | ހޮނިހިރު 15:59\nބޮޑުވަޒީރަށް މަރުހަބާ ދެންނެވުމަށް ރައީސް ސޯލިހުވެސް ޖުމްހޫރީ މައިދާނަށް ވަޑައިގެންފި\nމިއަދު 16:00 ގައި ރައީސް ސޯލިހާ އެކު ބޮޑުވަޒީރު މޯދީގެ ރަސްމީ ބައްދަލު ކުރެއްވުން އޮންނާނެ،\n8 ޖޫން 2019 | ހޮނިހިރު 15:57\nމި ދަތުރުފުޅުގެ ސަބަބުން ދެޤައުމުގެ ގުޅުން އާ ހަރުފަތަކަށް ގެންދެވޭނެ: ޝާހިދު\nމި ދަތުރުފުޅުގެ ސަބަބުން ދެ ޤައުމުގެ ދެމެދުގައިވާ ޚާރިޖީ ގުޅުން އިތުރަށް ވަރުގަދަވެ އާ ހަރުފަތަކަށް ގެންދެވޭނެ ކަމަށް ފޮރިން މިނިސްޓަރ އަބްދުﷲ ޝާހިދު ވިދާޅުވެއްޖެ\n8 ޖޫން 2019 | ހޮނިހިރު 15:55\nބޮޑުވަޒީރު މޯދީއަށް މަރުހަބާ ދެންނެވުމަށް ޖުމްހޫރީ މައިދާނުގައި ތައްޔާރީތައް ކުރިއަށްދަނީ\nބޮޑުވަޒީރު މޯދީއަށް މަރުހަބާ ދެންނެވުމަށް ޖުމްހޫރީ މައިދާން ތައްޔާރުކުރެވިފައި\n8 ޖޫން 2019 | ހޮނިހިރު 15:52\nބޮޑުވަޒީރު މޯދީއަށް މަރުހަބާ ދެންނެވުމަށް ސަރުކާރުގެ އިސްވެރިން ޖުމްހޫރީ މައިދާނަށް ވަޑައިގެންފި\nބޮޑުވަޒީރު މޯދީއަށް މަރުހަބާ ދެންނެވުމަށް ސަރުކާރުގެ އިސްވެރިން ޖުމްހޫރީ މައިދާނުގައި\nބޮޑުވަޒީރު މޯދީއަށް މަރުހަބާ ދެންނެވުމަށް ނައިބްރައީސް ފައިސަލް ނަސީމާއި، ކެބިނެޓުގެ ވަޒީރުންނާއި، ބަންޑާރަނައިބްގެ އިތުރުންވެސް ސަރުކާރުގެ އިސްވެރިން ޖުމްހޫރީ މައިދާނަށް ވަޑައިގެންފައިވޭ.\n8 ޖޫން 2019 | ހޮނިހިރު 15:50\nބޮޑުވަޒީރު މޯދީ ރާއްޖެވަޑައިގަތުން\nބޮޑުވަޒީރު މޯދީއަށް ވެލާނާ އިންޓަރނޭޝަނަލް އެއާޕޯރޓުން ވަނީ މަރުހަބާ ދަންނަވާފައި، އެއަށްފަހު ދެ ޤައުމުގެ ލީޑަރުންގެ ޖޮއިންޓް ޕްރެސް ކޮންފަރެސް ރައީސުލްޖުމްހޫރިއްޔާގެ އޮފީހުގައި ކުރިއަށްގެންދިއުމަށް ހަމަޖެހިފައިވާއިރު، އެ ކޮންފަރެންސްގެ ކުރިން، އިންޑިއާއިން ހަދިޔާކޮށްފައިވާ ރާޑަރު ސިސްޓަމްތަކުގެ އިތުރުން، ޅ. މާފިލާފުށީގައި ގާއިމުކުރި ސިފައިންގެ ކޮމްޕޮސިޓް ޓްރެއިނިންގ ސިސްޓަމް އިފްތިތާހު ކުރައްވާނެކަމަށް ފޮރިންގ މިނިސްޓްރީ ބުނެފައިވޭ.\n8 ޖޫން 2019 | ހޮނިހިރު 15:39\nފޮރިން މިނިސްޓަރ އަބްދުﷲ ޝާހިދު ބޮޑުވަޒީރު މޯދީއަށް މަރުހަބާ ދަންނަވަނީ\nޝާހިދުގެ އިތުރުން ފިނޭންސް މިނިސްޓަރ އަމީރުވެސް އެމަނިކުފާނަށް މަރުހަބާ ދެންނެވުމަށް ވެލާނާ އިންޓަރނޭޝަނަލް އެއާޕޯރޓަށް ވަޑައިގެންނެވި\n8 ޖޫން 2019 | ހޮނިހިރު 15:32\nބޮޑުވަޒީރު މޯދީއަށް މަރުހަބާ ދަންނަވަނީ\n8 ޖޫން 2019 | ހޮނިހިރު 15:29\nބޮޑުވަޒީރު މޯދީ ފްލައިޓުން ފައިބާ ވަޑައިގެންފި\nބޮޑުވަޒީރު މޯދީއަށް މަރުހަބާ ދެންނެވުމަށް ފޮރިން މިނިސްޓަރ ޝާހިދުއާއި ފިނޭންސް މިނިސްޓަރ އިބްރާހިމް އަމީރު ވަޑައިގެންފައިވޭ.\nބޮޑުވަޒީރު މޯދީ ފްލައިޓުން ފައިބާ ވަޑައިގަތުމުން އެމަނިކުފާނަށް މާބޮނޑިއެއް އަރުވާފައިވޭ. އަދި ރަތް ދޫލައިގައި އެމަނިކުފާނަށް ވަނީ މަރުހަބާ ދަންނަވާފައި.\n8 ޖޫން 2019 | ހޮނިހިރު 15:19\nއިންޑިއާގެ ބޮޑުވަޒީރު ނަރެންދްރަމޯދީ ރާއްޖެވަޑައިގެންފި\nމޯދީ ދަތުރުކުރެއްވި ފްލައިޓް ވެލާނާ އިންޓަރނޭޝަނަލް އެއާޕޯރޓުގައި ޖައްސާ މަންޒަރު\n8 ޖޫން 2019 | ހޮނިހިރު 15:09\nއިންޑިއާގެ ބޮޑުވަޒީރު ނަރެންދްރަމޯދީ ރާއްޖެވަޑައިގެންފި. މޯދީ ދަތުރުކުރެއްވި ފްލައިޓް ދާދި ދެންމެއަކު ވެލާނާ އިންޓަރނޭޝަނަލް އެއާޕޯރޓްގައި ވަނީ ޖައްސާފަ\n8 ޖޫން 2019 | ހޮނިހިރު 15:07\nބޮޑުވަޒީރު މޯދީ ރާއްޖެއަށް ކުރައްވާ ދަތުރުފުޅުގެ ލައިވް ކަވަރޭޖް ރާއްޖެޓީވީން ގެނެސްދެނީ\n8 ޖޫން 2019 | ހޮނިހިރު 15:14\nރާއްޖެއަށް ވަޑައިގަތުމަށް ބޮޑުވަޒީރު މޯދީ ކެރެލާގެ ކޮޗި އެއަޕޯރޓުން ފުރާވަޑައިގަތުން\nރާއްޖެއަށް ވަޑައިގަތުމަށް ބޮޑުވަޒީރު މޯދީ ކެރެލާގެ ކޮޗި އެއަޕޯރޓުން ފުރާވަޑައިގެންފި\nބޮޑުވަޒީރު މޯދީގެ ދަތުރުފުޅަކީ ރާއްޖެއަށް ލިބޭ ޝަރަފެއް ކަމަށް ފޮރިން މިނިސްޓަރ ވިދާޅުވެފައިވޭ\nބޮޑުވަޒީރު ކަމުގެ ހުވާ ކުރެއްވުމަށްފަހު ކުރައްވާ ފުރަތަމަ ރަސްމީ ދަތުރުފުޅުގައި ބޮޑުވަޒީރު މޯދީ ރާއްޖެ ވަޑައިގަތުމަކީ ރާއްޖެއަށް ލިބޭ ޝަރަފެއް ކަމަށް އިންޑިއާގެ ނޫހަކަށް މައުލޫމާތު ދެއްވަމުން ރާއްޖޭގެ ފޮރިން މިނިސްޓަރ އަބްދުﷲ ޝާހިދު ވަނީ ވިދާޅުވެފައި\n8 ޖޫން 2019 | ހޮނިހިރު 15:15\nބޮޑުވަޒީރު މޯދީގެ ދަތުރުފުޅާ ގުޅިގެން ހޮނިހިރު ދުވަހު ސިނަމާލޭ ބްރިޖް ބަންދު ކުރުމަށް ނިންމާފައެއް ނުވޭ- ފުލުހުން\nމާާލެ- ސިނަމާލެ ބްރިޖް\nބޮޑުވަޒީރު މޯދީ ރާއްޖެ ވަޑައިގަންނަވާތީ މާލޭ ސިޓީ މަގުތަކުގައި ވަނީ މަރުހަބާ ދެންނެވުމުގެ ގޮތުން ބެނާރތައް ދަމާފައި\nބޮޑުވަޒީރު މޯދީ ރާއްޖެ ވަޑައިގަންނަވާތީ މާލެ ސިޓީ ޒީނަތްތެރި ކޮށްފައި\nބޮޑުވަޒީރު މޯދީއަށް މަރުހަބާ ދެންނެވުމަށް ވަމުންދާ ތައްޔާރީތަކުގެ ތެރެއިން\n8 ޖޫން 2019 | ހޮނިހިރު 15:16\nމޯދީއަށް މަރުހަބާ ދެންނެވުމަށް ވަމުންދާ ތައްޔާރީތަކުގެ ތެރެއިން\nމޯދީއަށް މަރުހަބާ ދެންނެވުމަށް 1 ނަންބަރު ފާލަން ހުންނަ ސަރަހައްދުގައި އިންޑިއާގެ ދިދަ ޖަހާފައި\n8 ޖޫން 2019 | ހޮނިހިރު 12:30\nއިންޑިއާގެ ބޮޑުވަޒީރު ނަރެންދުރަ މޯދީއަށް މަރުހަބާ ދެންނެވުމުގެ ތައްޔާރީތައް\nމޯދީއަށް މަރުހަބާ ދެންނެވުމަށް މަޖިލިސް ކުރާ ގެކޮޅު ސަރަހައްދު ޒީނަތްތެރި ކުރަނީ\nމޯދީއަށް މަރުހަބާ ދެންނެވުމަށް ވަމުންދާ ތައްޔާރީ ތަކުގެ ތެރެއިން\n8 ޖޫން 2019 | ހޮނިހިރު 12:21\n8 ޖޫން 2019 | ހޮނިހިރު 12:16\nނިޝާން ޢިއްޒުއްދީނުގެ ޢިއްޒަތުގެ ވެރިކަމުގެ ލަޤަބް މޯދީއަށް އަރުވާނީ މިއަދު ހަވީރު ރައީސުލްޖުމްހޫރިއްޔާގެ އޮފީހުގައި ބާއްވަވާ ޚާއްޞަ ރަސްމިއްޔާތުގައި\nރައީސުލްޖުމްހޫރިއްޔާ، އިންޑިއާގެ ބޮޑުވަޒީރު ނަރެންދުރަ މޯދީއަށް މި ޢިއްޒަތް އެރުވުމަށް ނިންމެވީ، ދެޤައުމުގެ ދެމެދުގައި އުފެދިފައިވާ ޒަމާންވީ އެކުވެރިކަމުގެ ގާތް ގުޅުން އިތުރަށް ބަދަހިކުރައްވައި، ދިވެހި ޤައުމުގެ ކުރިއެރުމަށާއި، ދިވެހި ރައްޔިތުންގެ އިޖްތިމާޢީ އަދި އިޤްތިޞާދީ ތަރައްޤީއަށް މޯދީ ދެއްވާ ޚާއްޞަ އަހަންމިއްޔަތާއި، އެކި ރޮނގުރޮނގުން ދިވެހިރާއްޖެއަށާއި، ރާއްޖޭގެ ރައްޔިތުންނަށް ވެދެއްވަމުން ގެންދަވާ ދީލަތި އެހީތެރިކަމުގެ އަގު ވަޒަންކުރެއްވުމަށްޓަކައި\n8 ޖޫން 2019 | ހޮނިހިރު 12:14\nމިވަގުތު މޯދީ ހުންނެވީ ކެރެލާގައި\nމިވަގުތު ހުންނެވީ ކެރެލާގައި އޮތް ރަސްމިއްޔާތެއްގައި ވާހަކަފުޅު ދައްކަވަން ، މޯދީ ކެރެލާއިން ފުރާވަޑައިގަންނަވާނީ 2:00 ގައި އަދި ރާއްޖެ ވަޑައިގަތުމަށް ހަމަޖެހިފައިވަނީ މެންދުރު 3:00 ގައި\n8 ޖޫން 2019 | ހޮނިހިރު 12:10\nމިއީ ޤައުމެއްގެ މަޖިލީހުގައި މޯދީ ތަޤުރީރު ކުރައްވާ 11 ފަނަ ފަހަރު.\nއިންޑިއާގެ ބޮޑުވަޒީރު ނަރެންދުރަ މޯދީއާއި ރައީސް އިބްރާހިމް މުހައްމަދު ސޯލިހު\nމިއީ ޤައުމެއްގެ މަޖިލީހުގައި މޯދީ ތަޤުރީރު ކުރައްވާ 11 ފަނަ ފަހަރު. ސައުތު އޭޝިއާގެ ޤައުމުތަކަށް ބަލާއިރު މޯދީ ވަނީ އަފްގާނިސްތާން، ނޭޕާލް، ބޫޓާން، އަދި ސްރީލަންކާގެ މަޖިލީހުގައި ތަޤުރީރު ކުރައްވާފަ. ރާއްޖޭގެ މަޖިލީހުގައި ތަޤުރީރު ކުރެއްވުމުން ސައުތު އޭޝިއާގެ ޤައުމު ތަކުގެ ތެރެއިން މޯދީ ތަޤުރީރު ނުކުރައްވާ ޤައުމުތަކުގެ ގޮތުގައި ހިމެނޭނީ ބަނގްލަދޭޝް އާއި ޕާކިސްތާން\n8 ޖޫން 2019 | ހޮނިހިރު 11:24\nމޯދީގެ ދަތުރުފުޅާ ގުޅިގެން އެއާޕޯޓްގެ ފެރީ އާއި ޓެކްސީ މަޑުކުރާ ތަނަށް ބަދަލުގެެނެސްފި\nހޮނިހިރު ދުވަހު މޯދީ ވަޑައިގަންނަވާތީ އެއާޕޯޓްގެ ފެރީ މަޑުކުރާ ތަނަށާއި ޓެކްސީތައް މަޑުކުރާ ތަނަށް ވަނީ ބަދަލު ގެނެސްފައި. އެގޮތުން ހޮނިހިރު ދުވަހުގެ މެންދުރު 12:00 އިން 16:00 އަށް މާލެ އިން ހުޅުލެއަށް ކުރާ ފެރީގެ ދަތުރުތައް ހަމަޖެހިފައި އޮތީ ފުޑްކޯޓް ކައިރީ އޮންނަ ޑިޕާޗާ ޖެޓީން.\nއެގަޑިތަކުގައި ޓެކްސީ ދަތުރުތައް ނަގަންޖެހޭނީ ވެސް ފައިބަން ޖެހޭނީ ވެސް މީގެ ކުރިން ޓެކްސީތަކުން މީހުން ފައިބާ ސަރަހައްދުން.\n8 ޖޫން 2019 | ހޮނިހިރު 10:54


ފޭސްބުކް ބަދަލުވީ “މެޓާ”އަށް – Dhen.mv\nފޭސްބުކް ބަދަލުވީ "މެޓާ"އަށް\nމަރްޔަމް ވަޙީދާ October 29, 2021 - 1:06 am\nދުނިޔޭގެ އެންމެ ގިނަ ބަޔަކު ބޭނުން ކުރާ މީސް މީޑިއާގެ އެއް މަންސަކަމުގައިވާ "ފޭސްބުކް"ގެ ބަލަދުވެރި ކުންފުނީގެ ނަމަކަށް "މެޓާ" ކިޔަން ނިންމައިފިއެވެ.\nއެ ކުންފުނީގެ ކަނެކްޓްގެ ފަރާތުން އިއްޔެ ބޭއްވި އިވެންޓެއްގައި ވާހަކަ ދައްކަމުން ފޭސްބުކްގެ ސީއީއޯ މާކް ޒޫކަބާގް ބުނީ އެ ކުންފުންޏަކީ ތަރައްޤީއާ އެކު އެކަކު އަނެކަކާ ގުޅައިދޭން މަސައްކަތް ކުރާ ކުންފުންޏެއް ކަމަށާއި އެ ކުންފުންޏަކީ ހަގީގަތުގައި ކޮންބައެއް ކަމާއި ކީއްކުރާ ބައެއްކަން އިތުރަށް ދައްކައި ދިނުމަށް ޓަކައި ފޭސްބުކްގެ ނަން ބަދަލުކުރަން ނިންމައިފައިވާ ކަމަށެވެ.\nމާކް ބުނީ "ފޭސްބުކް" އެ ނަމުން އެ ކުންފުނިން ކުރާ މަސައްކަތް ހަގީގަތުގައި ނުދެއްކޭ ކަމަށާއި އޭރުން ފެންނަނީ ހަމައެކަނި އެންމެ ޕްރޮޑަކްޓެއް ކަމަށެވެ. ފޭސްބުކް ކުންފުނީގެ ނަން ބަދަލުކުރި ނަމަވެސް، އެކުންފުނީގެ މަޝްހޫރު އެޕްލިކޭޝަންކަމަށްވާ ފޭސްބުކްގެ ނަމަކަށް ބަދަލެއް ނާންނާނެއެވެ.\nފޭސްބުކް ރީ ބްރޭންޑް ކުރުމަށް މިމަހުގެ 19ވަނަ ދުވަހު ބޭއްވި ހަފްލާގައި ވެސް މާކް ބުނެފައި ވަނީ، ރީ ބްރޭންޑްކުރުމުގެ އެންމެ ބޮޑު މަޤްސަދަކީ އެ ކުންފުންޏަކީ ހަމައެކަނި މީސް މީޑިއާ ކުންފުންޏެއްގެ ގޮތުގައި މީހުންނަށް ފާހަގަ ވެފައިވާތީ އެކަން ބަދަލު ކުރުމަށް ކަމަށެވެ.\nފޭސްބުކްގެ ފޭޝަލް ރިކޮގްނިޝަން ފީޗަރ އުވައިލަނީ\nފޭސްބުކްގެ ނަން "މެޓަ"އަށް ބަދަލު ކުރީ ކީއްވެ؟\nއާ ނަމާއެކު ފޭސްބުކް ރީބްރޭންޑް ކުރަން ނިންމައިފި\nފޭސްބުކް މެދުވެރިކޮށް އީރާނާއި ޗައިނާއިން ޖާސޫސްކުރަނީ


Screen vaguthun kudhinge sikundiah asaru kuranee kon gohtakah?\nއިސްކިރީނު ގިނަ ވަގުތު ބޭނުން ކުރުމުން ކުދިންގެ ސިކުޑިއަށް ގެއްލުންވޭ - ދިރާސާ\nއިސްކިރީނު ވަގުތުން ކުދިންގެ ސިކުނޑިއަށް އަސަރުކުރަނީ ކޮންގޮތަކަށް؟\n31 ޑިސެމްބަރ 2018, 22:30 |\nސްކްރީން ޓައިމް (އިސްކިރީނު ވަގުތު) އިން ކުދިންގެ ސިކުނޑިއަށް އަސަރުކުރަނީ ކޮންގޮތަކަށް ހެއްޔެވެ؟ މިއީ މިހާރު މުޅި ދުނިޔޭގައި ވެސް ހަގީގަތް ހޯދަން ބޭނުންވާ ކަންބޮޑުވުންތަކެއް ހުރި ސުވާލެކެވެ. މިސުވާލުގެ ޖަވާބު ހޯދުމުގެ ގޮތުން އެމެރިކާ ސަރުކާރުން ވަނީ 300 މިލިޔަން ޑޮލަރުގެ ދިރާސާއެއް ހަދަން ފަށާފައެވެ.\nމި ދިރާސާގައި ޓެކްނޮލޮޖީގެ ސްކްރީންތައް އެކިވަރަށް ބޭނުންކުރާ ކުދިންގެ ސިކުނޑީގެ ބައިތައް އުފެދި ބޮޑުވަމުން އަންނަ އިރު އެމްއާރު އައި ހަދައި ސިކުނޑިއަށް އަން ބަދަލުތައް ދެނެގަން ވަނީ ފަށާފައެވެ.\nމި ދިރާސާގެ ފުރަތަމަ ބައިގެ ނަތީޖާ މި ޑިސެމްބަރު މަހު ވަނީ ހާމަކޮށްފައެވެ.\nދުވާލަކު7ގަޑިއަށްވުރެ ގިނައިން ސްކްރީން ބޭނުން ކުރާ ކުދިންގެ ސިކުނޑި ހެދިބޮޑުވެގެން އަންނަނއިރު ބަދަލަުތަކެއ އަންނަކަން ވަނީ ފާހަގަ ކުރެވިފައެވެ. އެގޮތުން ސިކުނޑީގެެ ކޯޓެކްސް އުފެދުމުގައި ތުނިވާކަން ހާމަވިއެވެ.\nމި ދިރާސާގެ ނަތީޖާއިން ދައްކާ ގޮތުން ދުވާލަކު2ގަޑިއަށް ވުރެ ގިނައިން ސްކްރީނު ބޭނުންކުރާ ކުދިންނަށް ބަހުގ (ލެންގްއޭޖް) އިމްތިހާނުތަކުން ނާއި ވިސްނުމުގ (ތިންކިން) އިމްތިހާނުތަކުން ހޯދޭ ނަތީޖާ ދަށެވެ.\nމިއަށްވުރެވެސް ކަނބޮޑުވާ ނަތީޖާއަކީ ދުވަލަކު7ގަޑިއަށް ވުރެ ގިނައިން އިލެކްޓްރޯނިކް ގެޖެޓްސް ބޭނުންކުރާ ކުދިންގެ ސިކުޑީގެ ކޯޓެކްސް އުފެދުމުގައި ތުނިވެފައި ވާކަމެވެ. މިދިރާސާގައި އިސްކޮށް އުޅުއްވި ޑރ. ގަޔާ ޑޯވްލިން ހާމަކުރައްވާ ގޮތުގައި މިއީ ސިކުނޑީގެ ކޯޓެކްސް ބޮޑުވެ ފުރިހަމަވުމުގެ ކުރިން އެބައިން އެކަށޭނަ މިންވަރަށްވުރެ ބޮޑަށް މަސައްކަތް ކުރަން ފެށުމުން އެބަޔަށް ލިބިގެންދާ އުނިކަމެއް ކަމަށް ބެލެވެއެއވެ.\nމިބަދަލު ސިކުޑިއަށް މިއަންނަނީ ސީދާ ސްކްރީން ވަގުތުންނޭ ބުނަން އަދި މުޅިން ޔަގީން ނުވާކަމަށް ޑރ. ގަޔާ ވިދާޅުވިއެވެ. މީއި އަދި ސީދާ ގެއްލުމެއް ކަމަށް ނިންމަން ވެސް އަވަސް ކަމަށް އޭނާ ހާކުރެއްވިއެވެ. މިކަން މުޅިން ޔަގީން ކުރުމަށް އަދި ދުވަސްތަކެއް ނަގާނެ ކަމަށެވެ.\nމިދިރާސާގެ ފުރިހަމަ ނަތީޖާ އެނގޭނީ ދުރު މުސްތަގުބަލެއްގައި އިސްކިރީނު ވަގުތުން ސިކުނޑިއަށް ކުރާ އަސަރު އެނގުމުންނެވެ. މިކަމަށް އަދި 10 ވަރަކަށް އަހަރު ބޭނުންވާނެ ކަމަށްއެވެ.\nނަމަވެސް ކުޑަކުދިންގެ ޚާއްސަ ޑޮކްޓަރުން ވެސް މިނަތީޖާތައް ދެއްކި ގޮތުން ކުޑަކުދިންގެ ސިކުޑިއަށް ސްކްރީން ވަގުތުން ކުރާ އަސަރާއި މެދު ކަންބޮޑު ވުން ހާމަކޮށްފައި ވެއެވެ.\nއިތުރު ލިޔުންސްކްރީން ޓައިމް\nTags: ސްކްރީން ޓައިމް


SunOnline: Vaccine jahan register kuran maadhamaa hulhuvaalanee\nވެކްސިން ޖަހަން ރެޖިސްޓްރީ ކުރަން މާދަމާ ހުޅުވާލަނީ\nއައިޝަތު ފަރީޙާ 17 Jan 2021, 22:23\nއިނގިރޭސިވިލާތުން ވަނީ އޮކްސްފޯޑް ވެކްސިން ބޭނުން ކުރަން ހުއްދަ ދީފަ -- ފޮޓޯ: އޭއެފްޕީ\nކޮވިޑް19 އިން ރައްކާތެރިވުމަށް ޖަހާ ވެކްސިނަށް ރެޖިސްޓްރީ ކުރަން މާދަމާ ހުޅުވާލަން ނިންމައިފި އެވެ.\nމިރޭ ހެލްތު އިމަޖެންސީ އޮޕަރެޗަނުން ބޭއްވި ނޫސްވެރިންގެ ބައްދަލުވުމުގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ އެންމެ ފުރަތަމަ ހުޅުވާލާނީ ސިއްހީ ހިދުމަތްތެރިންނާއި ސޯޝަލް ކެއާ ވޯކަރުންނަށް ކަމަށެވެ.\n"އަޅުގަނޑުމެން މާދަމާ ހެނދުނު ހުޅުވާލާނަން، އާންމުކޮށްލާނަން ރެޖިސްޓްރެޝަން ޕޯޓަލް އެއް ވެކްސިން ޖެހުމަށް. ފުރަތަމަ މި ޕޯޓަލް އިން ރެޖިސްޓްރީ ކުރަން މާދަމާ ފެށޭނީ ސިއްހީ ހިދުމަތްދޭ މަސައްކަތްތެރިން،" ޑރ. ނަޒްލާ ވިދާޅުވި އެވެ.\nއެޗްއީއޯސީ އިން ވަނީ ރާއްޖެއަށް ވެކްސިން ލިބޭ މިންވަރަކުން، ވެކްސިން ޖަހާނެ ތަރުތީބު އާންމުކޮށްފަ އެވެ.\nއެގޮތުން އެންމެ ފުރަތަމަ ވެކްސިން ޖަހާނީ ހެލްތު ކެއާ އަދި ސޯޝަލް ކެއާ ވޯކަރުންނަށެވެ.\n"އެންމެ ފުރަތަމަ އަޅުގަނޑުމެން މާދަމާ ރެޖިސްޓްރޭޝަނަށް ހުޅުވާލާނީ މި ދާއިރާތަކުގައި މަސައްކަތް ކުރައްވާ ފަރާތްތަކަށް،" ޑރ. ނަޒްލާ ވިދާޅުވި އެވެ.\nވެކްސިން ޖެހުމަށް ރެޖިސްޓްރީ ކުރަން ހާއްސަ ޕޯޓަލް އެއްވެސް ވަނީ ތައްޔާރުކޮށްފައެވެ. އެގޮތުން my.health.mv މެދުވެރިކޮށް ވެކްސިން ޖެހުމަށް ރެޖިސްޓާ ވެވޭނެއެވެ.\nމާދަމާ އިން ފެށިގެން ހުރިހާ ސިއްހީ ހިދުމަތްތެރިން ޕޯޓަލްގައި ރެޖިސްޓްރީ ވުމަށް އެެޗްއީއޯސީ އިން ވަނީ އެދިފައެވެ. އަދި ކައިރި މުސްތަގުބަލެއްގައި، އެލޮކޭޝަން ފްރޭމްވޯކް ތަރުތީބުން އިތުރު ފަރާތްތަކަށް، ވެކްސިނަށް ރެޖިސްޓާ ވާން ހުޅުވާލާނެއެވެ.\nވެކްސިން އާ ގުޅޭގޮތުން މިރޭގެ ޕްރެސްގައި މައުލޫމާތު ދެއްވަމުން މޯލްޑިވްސް ޓެކްނިކަލް އެޑްވައިޒަރީ ގްރޫޕް އޮން އިމިޔުނައިޒޭޝަން ގެ ޗެއާ ޑރ. އަހުމަދު ފައިސަލް ވިދާޅުވީ ބަލި ކޮންޓްރޯލު ކުރުމަށް ވެކްސިނަކީ މުހިއްމު ދައުރެއް އަދާކުރާ އެއްޗެއް ކަމަށާއި، ކޮވިޑަކީ ވެސް ވެކްސިންގެ ޒަރިއްޔާ އިން ކޮންޓްރޯލު ކުރެވޭނެ ބައްޔެއް ކަމަށެވެ.\nޑރ. ފައިސަލް ވިދާޅުވީ ގައުމުން ބަލި ނައްތާލެވުނު ނަމަވެސް މިހާރު ދަތުރުފަތުރުގެ ކަންތައް އޮންނަ ގޮތުން އެ ބަލި އަލުން އިމްޕޯޓު ވުމުގެ ފުރުސަތުވެސް އޮންނަ ކަމަށާއި، އެހެންކަމުން، ކޮވިޑު ނައްތާލުމަށް އޮތް އެންމެ ބޮޑު ހަތިޔާރަކަށް ވާނީ ވެކްސިން ކަމަށެވެ.\n"ވެކްސިން ލިބޭ މިންވަރަކުން އަޅުގަނޑުމެން ޖެހޭނީ ތައްޔާރުވާން،"\nޑރ. ފައިސަލް ވިދާޅުވީ ކޮވިޑް ވެކްސިން އަކީ އާ ވެކްސިން އަކަށް ވުމާއެކު، ވެކްސިން އުފައްދާފައިވަނީ ލިމިޓެޑް އަދަދަކަށް ކަމަށެވެ. އަދި އާބާދީގެ ބައެއް އުމުރުފުރާތަކަށް މި ވެކްސިން ޓެސްތު ކުރެވިފައިވެސް ނުވާ ކަމަށާއި އެހެންކަމުން، ވެކްސިން ދޭނެ ބަޔަކު ކަނޑައަޅަން ޖެހޭ ކަން ފަހަގަ ކުރައްވައި ޑޮކްޓަރު ވިދާޅުވީ އެކަމަކީ މާ ފަސޭހަކަމެއްވެސް ނޫން ކަމަށެވެ.\n"ދުނިޔޭގެ ސިއްހަތު ޖަމްއިއްޔާ އާއި ބައެއް ބޮޑެތި ގައުމުތަކުން ވަނީ މި ސުވާލަށް ޖަވާބު ދިނުމަށް ބައެއް ކަހަލަ ކެޓަގަރީތަކެއް ހުށަހަޅާފައި. އެގޮތުން ކުރެވޭ ދެތިން ސުވާލެއް އެބަ އުޅޭ. ފުރަތަމަ ސުވާލަކީ ބައްޔެއް ފެތުރިގެންދާއިރު އެ ބައްޔަށް ފަރުވާ ދޭނީ ކޮން ބަޔެއްތޯ؟ އެ ސުވާލުގެ ޖަވާބަކީ ހެލްތު ޕްރޮފެޝަނަލުން،" ފުރަތަމަ ސުވާލުުގެ ޖަވާބުގައި ހެލްތު ޕްރޮފެޝަނަލަމުންނާއި ބަލިމީހުންނަށް ހޮސްޕިޓަލުން ދޭ އެހެން ހިދުމަތްތައް ފޯރުކޮށްދޭ މީހުން ހިމެނޭ ޖަމަށް ޑޮކްޓަރު ވިދާޅުވިއެވެ.\nދެވަނަ ސުވާލަކީ ކޮވިޑު ޖެހިއްޖެނަމަ ބަލި ބޮޑުވާނީ ކޮންބަޔެއްތޯ ކަމަށާއި އެގޮތުން ބަލީގައި މަރުވެދާނެ ނޫނީ ހާލު ދެރަވެ އައިސީޔޫ އަށް ލާން ޖެހޭނީ ކޮންބަޔެއްތޯ ކަމަށް ޑރ. ފައިސަލް ވިދާޅުވިއެވެ.\n"އުމުރުފުރާ ވަކި ވަރަކަށް ވުރެ މަތީ މީހުންނަށް ޖެހިއްޖެ ނަމަ އޭގެ ގެއްލުން ވަރަށް ބޮޑުވޭ. އެހެންވިމަ އެގޮތުން އެ ސުވާލުގެ ޖަވާބުގައި އަޅުގަނޑުމެން ކަނޑައެޅީ ރާއްޖޭގައި 50 އަށް ވުރެ އުމުރުން މަތީ ފަރާތްތަކާއި، 18 އަހަރާއި 50 އަހަރާ ދެމެދުންވެސް އިތުރު ބޮޑު ބައްޔެއް ހުރެއްޖެނަމަ، ވެކްސިން ޖަހާގޮތަށް،" އެއީ ދެވަނަ ކެޓަގަރީ ކަމަށް ޑރ. ވިދާޅުވިއެވެ.\nޑރ. ފައިސަލް ވިދާޅުވީ ފުރަތަމަ ކެޓަގަރީގައި ހިމެނެނީ އާބާދީގެ ތިން ޕަސެންތ ުކަމަށައި ދެވަނަ ކެޓަގަރީގައި އާބާދީގެ 20 ޕަސެންޓު ހިމެނޭ ކަމަށެވެ.\n"ތިންވަނަ ސުވާލަކީ އާންމުގޮތެއްގައި ގައުމެއް ހިންގުމަށް ބޭނުންވާ ހިދުމަތްތަކާ އެ ހިދުމަތްތައް ދޭނީ ކޮން ބަޔެއްތޯ،" މި ކެޓަގަރީ އާއެކު އާބާދީގެ ދެބައިކުޅަ އެއްބައި ހިމެނޭނެ ކަމަށް ޑރ. ފައިސަލް ވިދާޅުވިއެވެ.\nއާންމުކޮށް ވެކްސިނެއް އުފައްދައި ބޭނުން ކުރުމަށް 3-10 އަހަރު ހޭދަވާ ކަމަށާއި ނަމަވެސް ބޮޑު ބަލިމަޑުކަމެއްގެ ތެރޭގައި އެތައް ބަޔަކު މަރުވެ، ބަލިވެ، މުޅި ދުނިޔެ ހުއްޓުމަކަށް ދާނަމަ އެ ބައްޔަކުން އަރައިގަތުމަށް ބޭނުންވާ ވެކްސިން އުފެއްދުން އަވަސް ކުރަން ޖެހޭ ކަމަށް ޑރ. ވިދާޅުވި އެވެ.\nކޮވިޑް ވެކްސިން އުފެއްދުމަށް ހޭދަވީ އެއް އަހަރެވެ.\nރާއްޖޭގައި ވެކްސިން ބޭނުން ކުރުމަށް ބަލާ ކަމަކީ ވެކްސިންގެ ރައްކާތެރިކަމަށް ޑަބްލިއުއެޗްއޯ އިން އާނ ބަސް ބުނެފައިވޭތޯ ކަމަށާއި، އޭގެ އިތުރުން ވެކްސިން އުފައްދާ ހިސާބުން އެ ލިބޭ މީހާ އާއި ހަމައަށް އަންނަ ފިނި ހޫނުމިނަށްވެސް ބަލާ ކަމަށް ޑރ. ވިދާޅުވިއެވެ.\nވެކްސިން ޖެހުން ފެށުމަށް މިހާރު އެކަމުގައި ހަރަކާތްތެރިވާ ފަރާތްތަކަށް ޓްރެއިނިން ދިނުމުގެ މަސައްކަތްވެސް މިހާރު ރާއްޖޭގައި ވަނީ ފަށައިފައެވެ.\nއެޗްއީއޯސީ އިން ބުނީ ރާއްޖެ އަށް ވެކްސިން ގެނެސް، ވެކްސިން ދޭން ފެށޭނެ ސީދާ ތާރީހެއް އަދި ބުނަން ދަތި ކަމަށެވެ.\nސަރުކާރުން ހާމަކޮށްފައިވާގޮތުން ރާއްޖެ އަށް ގެންނާނީ އޮކްސްފޯޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފެއްދި ކޮވިޑް-19ގެ ވެކްސިން އެވެ. އެ ވެކްސިން ގެނައުމަށް މާލިއްޔަތު ގަވައިދުގެ ބައެއް މާއްދާތަކަށް އަމަލު ކުރުންވެސް ވަނީ ސަސްޕެންޑު ކޮށްފައެވެ.\nކޮވިޑާ ބެހޭގޮތުން ޝަކުވާ ކުރުން ހުއްޓާލާ: ބްރެޒިލްގެ ރައީސް\nކޮވިޑް19: ބާރަށު ކްލަސްޓާ 22 އަށް އަރައިފި\nރާއްޖެއިން އެންމެ ގިނަ މީހުން ޕޮޒިޓިވްވީ މިދިޔަ ހަފްތާގައި


Arjun ufaavaa konme kameh kurumuge ihthiyaaru onnaane:Anil\nއަރްޖުން އުފާވާ ކޮންމެ ކަމެއް ކުރުމުގެ އިހްތިޔާރު އޮންނާނެ:އަނިލް\nއަރްޖުން ކަޕޫރް އާއި މަލައިކާ އަރޯރާ ލޯބީގެ ގޮތުން ގުޅިގެން އުޅޭކަމަށް ބުނެ ދެކެވެމުންދާ ވާހަކަތަކަށް މިހާތަނަށް އެ ދެ ތަރިން ޖަވާބެއް ދީފައެއް ނުވެއެވެ. އެހެންނަމަވެސް މިހާރު އެ ދެތަރިންވެސް އެމީހުންގެ ގުޅުން ސިއްރުކުރުމަށް މަސައްކަތްކުރާ ތަނެއް ނުފެނެއެވެ، ދެ ތަރިން އެކުގައި ދަތުރުކުރުމާއި ބޭރުތެރޭގައި އުޅުމަކީ މިހާރު ވަރަށް ގިނައިން ފެންނަމުންދާ މަންޒަރަކެވެ.\nއަރްޖުން އަށްވުރެ އެތައް އަހަރެއް ބޮޑު އަންހެނަކާއި އޭނާ ލޯބީގެ ގޮތުން ގުޅުމުން ގިނަ ބަޔަކުވަނީ އަރްޖުން އަށް ވަރަށް ބޮޑަށް ފާޑުކިޔާފައެވެ. ނަމަވެސް އަރްޖުން އާއި އޭނާގެ އާއިލާގެ ފަރާތުން މިކަމާއި ގުޅޭ ގޮތުން އެއްވެސް ރައްދެއް ދީފައެއް ނުވެއެވެ.\nއަރްޖުން އާއި މަލައިކާގެ ގުޅުމާއި ބެހޭ ގޮތުން އަނިލް ކަޕޫރް އާއި ސުވާލުކުރުމުން އޭނާ ބުނެފައިވަނީ އަރްޖުން އުފާވާ ކޮންމެ ކަމެއް ކުރުމުގެ ބާރު އޭނާއަށް ލިބިގެންވާ ކަމަށެވެ. “އަހަންނަށް އަރްޖުން ވަރަށް ރަނގަޅަށް އެނގޭ. އޭނާ އުފާވާ ކޮންމެ ކަމަކީ އަހަރެންވެސް އުފާކުރާ ކަންކަން.އެއީ އޭނާގެ އަމިއްލަ ދިރިއުޅުން. އަހަރެން ބޭނުމެއް ނޫން އެކަމާ ބެހޭ ގޮތުން ވާހަކަދައްކަން”އަރްޖުންގެ ބޮޑުބޭބެ އަނިލްވަނީ ބުނެފައެވެ.\nމަލައިކާ އާއި އަރްޖުން އަންނަ އަހަރު ކައިވެނިކުރަން އުޅޭކަމުގެ ހަބަރުތައް ފެތުރިފައިވާއިރު އެމީހުން ދިރިއުޅުމަށްޓަކައި އެޕާޓްމެންޓެއް ގަނެފައިވާކަމުގެ ހަބަރުތަކެއްވެސް ވަނީ ފެތުރިފައެވެ\nމަލައިކާ ކުރިން ކައިވެނިކޮށްފައިވަނީ މަޝްހޫރު ފިލްމީތަރި ސަލްމާންހާންގެ ކޮއްކޮ އަރްބާޒް ހާން އާއެވެ. އެކައިވެނި 2017 ވަނަ އަހަރު ރޫޅިފައިވާއިރު އެކައިވެންޏަށް މަލައިކާއަށްވަނީ ދެކުދިން ލިބިފައެވެ.


Lockdown gai bae geygeyge verin current kandaalan edhunas current kanda eh nulan: Stelco | ThePress\nމެނޭޖިން ޑިރެކްޓަރު ހަސަން މުގުނީ\nބައެއް ގޭގެއިން ރިކުއެސްޓް ކުރޭ ބިލް ނުދައްކާ ފަރާތްތަކުގެ ބިލް ކަނޑާލަން. އެއީ (ކުއްޔަށް ހިފައިގެން އުޅޭ މީހުން) ބިލް ނުދައްކާ ހިނގައި ދާނެ ކަމަށް ބަލާފައި. ނަމަވެސް އަޅުގަނޑުމެން އެ ފަރާތްތަކަށް އަންގަމުން މި ގެންދަނީ މި ހާލަތުގައި ކަރަންޓު ކަނޑާ ނުލާނެކަން\nހަބަރު ހެލްތު މިނިސްޓްރީ ކޮރޯނާވައިރަސް ކޮވިޑް-19 ސްޓެލްކޯ


ޓެކްނިކަލް މައްސަލައެއް ދިމާވެ މެދުކަނޑާލި3އަދި4ވަނަ ޓަވަރަށް މާދަމާ ކަރަންޓު ދެނީ\nއާއިޝަތު ނުހާ 31 އޯގަސްޓް 2021\nޓެކްނިކަލް މައްސަލައެއް ދިމާވެ މެދުކަނޑާލި ހިޔާ ޓަވަރުގެ3އަދި4ވަނަ ޓަވަރަށް މާދަމާ ކަރަންޓު ދޭން ހަމަޖެހިފައިވާ ކަމަށް ސްޓޭޓް އިލެކްޓްރިކް ކޮމްޕެނީ (ސްޓެލްކޯ) އިން ބުނެފިއެވެ. މި ދެ ޓަވަރަށް މި މަ...\nއެންމެ ފަހު ދެ ޓަވަރަށް މާދަމާ ކަރަންޓު ދެނީ، އެއީ ޓަވަރު3އަދި 4\nހިޔާ މަޝްރޫއުގެ ދަށުން ހަދާފައިވާ ޓަވަރުތަކުގެ ތެރެއިން3އަދި4ވަނަ ޓަވަރުގައި ކަރަންޓު ނުދެވި ހުރި ފުލެޓުތަކަށް މާދަމާ ކަރަންޓު ދިނުމުގެ މަސައްކަތް ކުރިއަށް ގެންދާނެ ކަމަށް ސްޓެލްކޯ އިން ބުނެފި އެވ...\nހިޔާ 1 އަދި2އަށް މިއަދު ކަރަންޓު ދޫކުރާނެ!\nމުއައްލިމް އިބްރާހިމް 30 އޯގަސްޓް 2021\nހުޅުމާލޭގެ ދެވަނަ ފިޔަވަހީގައި ތަރައްޤީކޮށްފައިވާ ހިޔާ މަޝްރޫޢުގެ ފުލެޓުތަކުގެ ތެރެއިން ޓަވަރު 1 އަދި2އަށް ކަރަންޓު ދޫކުރުމުގެ މަސައްކަތްތައް މިއަދު ކުރާނެކަމަށް ސްޓެލްކޯއިން ހާމަކޮށްފިއެވެ. އެކުންފ...\nހިޔާ ފްލެޓުތަކުގެ ހުރިހައި ޓަވަރަކަށް ކަރަންޓު ދިނުމުގެ މަސައްކަތް މިއަދު ނިންމާލަނީ\nވަފީޤާ ޙާމިދު 30 އޯގަސްޓް 2021\nހިޔާ މަޝްރޫޢުގެ ފްލެޓްތަކުގެ 14 ޓަވަރަށް މިހާތަނަށް ކަރަންޓް ދީފައިވާކަމަށް ސްޓެލްކޯއިން ވިދާޅުވެއްޖެއެވެ. ބާކީ2ޓަވަރަށް ކަރަންޓު ދިނުމުގެ މަސައްކަތް މިއަދު ނިމޭނެކަމަށް އެކުންފުނިން ވިދާޅުވެއެވެ. ހ...\nމިއަދު ކަރަންޓު ދޭނީ ޓަވަރު 1 އަދި2އަށް\nއަފްޝަން އިސްމާއިލް 30 އޯގަސްޓް 2021\nހިޔާ ފްލެޓްތަކަށް ކަރަންޓު ދިނުމުގެ މަސައްކަތުގެ ތެރެއިް މިއަދު ކަރަންޓު ދޭނީ ޓަވަރު 1 އަދި2އަށް ކަމަށް ސްޓޭޓް އިލެކްޓްރިކް ކޮމްޕެނީ ލިމިޓެޑް (ސްޓެލްކޯ) އިން ބުނެފިއެވެ. ސްޓެލްކޯއިން ބުނީ އެ ޓަވަރުތ...\nމާދަމާ ކަރަންޓު ދޭނީ ޓަވަރު9އަދި 10 އަށް\nއަފްޝަން އިސްމާއިލް 28 އޯގަސްޓް 2021\nހިޔާ ފްލެޓުތަކަށް ކަރަންޓު ދިނުމުގެ މަސައްކަތުގެ ތެރެއިން މާދަމާ ކަރަންޓު ދޭނީ ޓަވަރު9އަދި 10 އަށް ކަމަށް ސްޓޭޓް އިލެކްޓްރިކް ކޮމްޕެނީ (ސްޓެލްކޯ) އިން ބުނެފިއެވެ. ސްޓެލްކޯއިން ބުނީ ފްލެޓު ލިބިފައިވާ...\nހިޔާގެ ޓަވަރު 11 އަދި 12 އިން ކަރަންޓު ނުދެވި ހުރި ފުލެޓުތަކަށް މާދަމާ ކަރަންޓު ދެނީ\nފާތިމަތު ޔަމާނީ 26 އޯގަސްޓް 2021\nހިޔާ މަޝްރޫއުގެ ދަށުން ހަދާފައިވާ ޓަވަރުތަކުގެ ތެރެއިން 11 އަދި 12 ވަނަ ޓަވަރުގައި ކަރަންޓު ނުދެވި ހުރި ފުލެޓުތަކަށް މާދަމާ ކަރަންޓު ދިނުމުގެ މަސައްކަތް ކުރިއަށް ގެންދާނެ ކަމަށް ސްޓެލްކޯ އިން ބުނެފި އ...\nމިއަދު ކަރަންޓު ދެނީ ހިޔާ ޓަވަރު 13 އަދި 14 އަށް\nއަފްޝަން އިސްމާއިލް 26 އޯގަސްޓް 2021\nހިޔާ ޓަވަރު ތަކަށް ކަރަންޓު ދިނުމުގެ މަސައްކަތުގެ ތެރެއިން، މިއަދު ކަރަންޓު ދޭނީ ޓަވަރު 13 އަދި 14 އަށް ކަމަށް ސްޓޭޓް އިލެކްޓްރިކް ކޮމްޕެނީ (ސްޓެލްކޯ) އިން ބުނެފިއެވެ. ސްޓެލްކޯއިން ބުނީ ފްލެޓް ލިބިފައ...\nއަޙްމަދު ރަޝީދު 21 މިނެޓު ކުރިން\nއަޙްމަދު ރަޝީދު 38 މިނެޓު ކުރިން